
ACEEAŞI  LUPTA  DREAPTA! 

de  '  I 

Dr.  GRIGORIE  T.  MARCU 

Profesor  la  Academia  teologică  „Andreiană“ 

Ziua  de  23  August  1944  reprezintă  o  răscruce  în 
istoria  politică  a  României.  Ne-am  reangrenat  în  făgaşul 
alianţelor  noastre  fireşti,  înţelegând  să  legăm  soarta  ţării 
româneşti  de  aceea  a  Naţiunilor  Unite. 

Redresarea  politică,  pentru  a-şi  dovedi  sinceritatea  şi 
eficacitatea,  trebuia  să  fie  însoţită  de-o  trasformare  radicală 
a  mentalităţii  obşteşti,  orientată  din  oficiu,  în  ultimii  şapte 
ani  de  zile,  în  spre  concepţii  totalitare  şi  procedee  necon¬ 
stituţionale. 

Orice  s'ar  spune,  transformarea  aceasta  s’a  făcut  cu 
destulă  uşurinţă,  din  simplul  motiv  că  orientarea  noastră 
„pro-fascistă“,  cum  sună  termenul  de  rigoare,  a  fost  una 
de  ordin  pur  superficial.  Apele  sufletului  nostru  s'au 
învălurit  doar  vremelnic,  şi  numai  la  aparenţă.  Fondul  a 
rămas  nealterat;  proverbiala  omenie  românească,  intactă. 

Şi  omenia  aceasta  coincide  în  ultima  analiză  cu  ceea  ce 
se  chiamă  respectul  deaproapelui.  Respect  întemeiat  pe 
iubirea  creştinească  ce-am  deprins-o  în  tinda  bisericuţelor 
străbune  şi'n  poala  măicuţelor  noastre  crescute ’n  frica  lui 
Dumnezeu.  Creştinătatea  răsăriteană  n’a  asuprit  nici  odată, 
pe  nimeni.  In  spirit  şi  în  faptă,  ea  s’a  dovedit  a  fi  inva¬ 
riabil  îngăduitoare  faţă  de  tot  ceea  ce  după  Evanghelia  Iui 
Iisus  Hristos  nu  însemnează  ultragiere  a  legii  dumnezeeşti. 
Istoria  Ortodoxiei  nu  cunoaşte  asupriri  purcese  din  deose¬ 
biri  de  credinţă;  şi  noi,  Românii,  ne-am  urzit  istoria  na- 

ţională  sub  semnul  ei  biruitor  prin  iubire  şi  îndelungă- 
răbdare.  Pot  spune  acelaşi  lucru  cei  ce  ne-au  asvârlit  în 
temniţe  şi  au  trimis  la  moarte  vlădici,  preoţi  şi  ţărani  cari 
n’au  vrut  în  ruptul  capului  să  se  târguiască  cu  sufletul  lor, 
Jepădându-şi  legea  strămoşilor? 

Ne-am  apărat,  aşa  cum  se  ştie,  fiinţa  naţională  şi 
credinţa  întru  care  vieţuim.  Era  un  drept  firesc.  Ne-a  fost 
contestat  adeseori,  e  adevărat,  şi  nu  cu  mijloace  civilizate. 
Istoria  pătimirilor  ardeleneşti  e  mărturie. 

O  seamă  de  legiuiri  făurite  în  ultima  jumătate  de  an, 
au  îndreptat  neajunsurile  stăpânirii  dictatoriale,  constatate 
până  acum.  Opera  de  democratizare  reală  a  vieţii  noastre 
statale  este  în  plin  marş.  Ea  se  face  cu  dificultăţile  ine¬ 
rente  vremurilor  de  tranziţie,  dar  fără  împotriviri  de  na¬ 
tură  să  ne  pricinuiască  îngrijorări. 

Printre  alte,  libertatea  de  conştiinţă  prevăzută  de  orice 
Constituţie  democratică,  a  fost  reaşezată  în  drepturile  ei. 
Fiecare  cetăţean  al  Statului  poate  să  adere  la  gândirea 
politică  pe  care  o  agreează  şi  să  mărturisească  credinţa 
religioasă  in  care  socoteşte  că  îşi  poate  dobândi  mântuirea 
sufletului.  Ca  urmare,  toate  legiuirile  cu  caracter  prohibitiv, 
în  materie  religioasă,  au  fost  anulate. 

Sectele  —  căci  aici  voiam  să  ajungem  —  au  astfel 
deplină  libertate  de  acţiune,  ca  oricare  dintre  cultele 
istorice. 

Cine-şi  închipue  că  măsura  aceasta  ne-ar  fi  putut 
surprinde  şi  ne-ar  putea  deruta,  uită  că  Ortodoxia  n’a 
luptat  nici  odată  cu  tunurile  şi  cu  jandarmii  împotriva 
celor  de  altă  credinţă.  Adevărul  ei,  care-i  adevărul  Evan¬ 
gheliei  lui  Hristos,  ne-a  fost  reazimul  de  căpetenie  în  toate 
gâlcevile  ce  le-am  avut  cu  cei  ce  nu-1  împărtăşiau  în  puri¬ 
tatea  lui  iniţială. 

Faţă  de  regimul  sectelor  din  România  am  manifestat 
statornic  atitudini  rezervate.  L-am  considerat  totdeauna 
vicios  din  punctul  de  vedere  al  egalei  îndreptăţiri  a  cul¬ 
telor  conlocuitoare,  Privilegiile  de  cari  se  bucurau  bise¬ 
ricile  şi  asociaţiile  religioase  minoritare  în  perioada  demo¬ 
cratică  de  după  primul  răsboiu  mondial,  ne-au  durut  adânc 

—  şi  amintirea  lor  ne  doare  încă.  Ele  erau  nejustificate 
câtă  vreme  majoritatea  zdrobitoare  a  poporului  nostru  de 
ţărani  vădea  faţă  de  credinţa  ortodoxă  răsăriteană  un  ata¬ 
şament  mai  trainic  decât  chiar  acela  faţă  de  glia  darnică 
pe  care  o  frământă  palmele  sale  bătătorite  de  trudă.  Atât 
şi  nimic  mai  mult! 

In  colo,  am  continuat  să  stăm  de  veghe  la  căpătâiul 
dreptei  noastre  credinţe,  fără  a  aştepta  nici  odată  să  ne 
suplinească  autorităţile  laice  în  funcţiunea  de  paznici  treji 
ai  acestei  visterii  nepreţuite  a  sufletului  românesc.  Cea 
mai  bună  dovadă  în  această  privinţă  o  constitue  faptul  că 
atunci  când  activitatea  sectelor  a  fost  suspendată  prin  dis¬ 
poziţii  administrative,  noi  n'am  slăbit  paza  de  care  vor- 
biam,  pentru  că  nu  credeam  din  capul  locului  în  eficaci¬ 
tatea  unor  atari  dispoziţii.  împotriva  unor  convingeri  nu  se 
poate  lupta  cu  constrângeri  şi,  de  aceea,  am  recomandat 
mereu  preoţimii  şi  obştei  dreptcredincioase  să  întărească 
străjile  duhovniceşti,  făcându-le  să  înţeleagă  că  lupta  noa¬ 
stră  cinstită  nu  s'a  sfârşit. 

Astăzi,  ne  aflăm  din  nou  faţă'n  faţă  cu  sectele  active 
in  România,  Suntem  adversari,  fără  îndoială,  şi  faptul 
acesta  nu  poate  surprinde  pe  nimeni.  Esenţialul  este,  însă, 
să  fim  adversari  loiali.  Nimeni  pe  lume  nu  ne  poate  tăgădui 
şi  nu  ne  poate  ridica  dreptul  de-a  lupta  cinstit  pentru 
biruinţa  adevărului  religios  pe  care-1  mărturisim.  Numai 
o  biserică  încremenită  în  cine  ştie  ce  vinovată  stare  de 
nelucrare  stricăcioasă  se  poate  sustrage  de  sub  rigorile  unei 
confruntări  cu  cei  de  altă  credinţă. 

Regimul  actual  al  sectelor  din  România  —  trebue  să 
fim  lămuriţi  —  încurajează  o  luptă  care  în  concepţia  noa¬ 
stră  n'a  încetat  nici  sub  regimurile  dictatoriale.  E  o  luptă 
în  continuare. 

Preoţimea  noastră  —  îi  punem  la  inimă  această  grijă ! 

—  să  facă  din  ea  o  luptă  dreaptă. 

...Adică  s’o  poarte  cu  iubire  —  şi  cu  toate  armele 
duhovniceşti,  cari  nu  vatămă  nici  odată  libertatea  şi  dem¬ 
nitatea  deaproapelui. 

INTRODUCERE 

LA  O  CATEHETICĂ  ORTODOXĂ  CARE  VA  SĂ  VIE 

de 

Preot  DUMITRU  CĂLUGĂR 

Conferenţiar  la  A^ade^ia  teologica  „Andreiană’1 

Deodată  cu  promovarea  de  drept  —  de  fapt  era  încă 
mult  înainte  — ■  a  Academiei  teologice  „Andreia ne“  din 
Sibiu  în  rândul  aşezămintelor  de  grad  universitar,  s’a  con¬ 
ceput  şi  s’a  realizat  o  scindare  a  unora  din  catedrele  exis¬ 
tente  până  aci.  In  virtutea  acestei  împrejurări,  bogată  în 
consecinţe  mai  mult  decât  îmbucurătoare,  învăţământul  din 
cadrul  acestei  instituţiuni  de  înaltă  cultură  creştină  ortodoxă 
a  putut  asocia  noui  puteri  de  muncă  şi  profesorii  şcoalei 
au  fost  aşezaţi  într’o  situaţie  din  care  să  poată  lărgi  şi 
adânci  probleme  esenţiale  pentru  viaţa  creştină  integrală. 

Situaţia  nou  creiată  profilează  urmări  fericite  mai  ales 
asupra  Omileticei  şi  Cateheticei,  discipline  cărora  li  s’a  re¬ 
zervat  o  conferinţă  independentă.  Fără  îndoială,  şi  studenţii 
mai  vechi  ai  Academiei  teologice  din  Sibiu  au  fost  stăruitor 
şi  sistematic  îndrumaţi  spre  aprofundarea  şi  aplicarea  cât 
mai  fidelă  a  principiilor  şi  metodelor  de  învăţământ.  Căci 
Academia  „Andreiană"  a  socotit  în  toată  bună  vremea  de 
a  sa  înaltă  datorie,  să  crească  dascăli  buni,  îndrumători 
devotaţi  pentru  şcoala  noastră  de  toate  gradele  şi  de  toate 
categoriile  şi  să  promoveze  grăitori  luminaţi  al  Evangheliei 
pentru  întreg  norodul  binecuvântatului  pământ  românesc. 
Totuşi,  conferinţa  independentă  de  care  facem  pomenire, 
grăieşte  răspicat,  arătând  oricui  că  Omiletica  şi  Catehetica 
—  discipline  surori  prin  cuprins  şi  prin  obiectiv  —  va 
avea  să  expună  mai  stăruitor,  deosebit  de  stăruitor  chiar, 
cunoştinţe  mult  trebuitoare  preoţimii  din  vremea  noastră, 
Catehetica,  în  special,  va  trebui  să  închege  problema  învă¬ 
ţământului  prin  amănunte  esenţiale  şi  să  se  zidească  ea  în¬ 
săşi  ştiinţificeşte  pe  temeiurile  unei  discipline  teologice- 
practice  de  primă  însemnătate. 

De  altfel,  epoca  noastră,  exceptând  sbuciumul  şî  du¬ 
rerile  ce-i  revin,  îşi  are  caracteristicile  ei,  aşa  cum  alte 
timpuri  le-au  avut  pe  ale  lor.  In  deosebi,  ea  condamnă 
orice  îndemn  spre  viaţă  de  tihnă  şi  de  indiferentism.  Din 
toate  direcţiile  musteşte  o  dorinţă  tot  mai  năvalnică  după 
„zidire  nouă".  înaintea  tuturor,  preoţimea  este  chemată  la 
adâncirea  lucrării  de  rezidire  duhovnicească.  Chemarea 
vremii  izbucneşte  cu  o  îndrăsneală  mai  neîndurătoare  ca 
oricând,  cerându-ne  o  îndrăsneală  şi  o  hotărâre  tot  pe  atât 
de  categorice. 

Privită  sub  aplecarea  unui  unghiu  bine  măsurat,  at¬ 
mosfera  din  noi  şi  din  jurul  nostru  cere,  astăzi,  sacrificiu 
desinteresat,  jertfă  de  sine  dintre  cele  mai  curate,  abne¬ 
gaţie  totală,  ataşament  întreg  către  Mântuitorul  şi  Biserica 
Sa,  trăire  puternică  şi  adâncă  în  Hristos  şi  dăruire  numai 
Lui.  Spiritul  viu,  spiritul  răscolitor  de  conştiinţă  prin  veac 
de  veac,  duhul  făcător  de  minuni  al  Creştinismului  primar 
se  cere  şi  el  readus  în  noi  şî  în  alţii,  fiind  cel  mai  fidel  du¬ 
cător  către  isbăvire  şi  dovedindu-se,  totdeauna,  drept  lu¬ 
minător  întru  întâmpinarea  cu  seninătate  a  cerinţelor  ne¬ 
bănuit  de  numeroase  ce  se  încopciază  atât  de  puternic  mi¬ 
siunii  noastre  învâţătoreşti. 

Datoria  către  misiunea  noastră  învăţătorească  se  con¬ 
turează  cu  plinătate  puternică  prin  împrejurări  cari  cutre¬ 
mură  din  adâncuri  fiinţa  umană,  dar  şi  prin  fapte  cari  zo¬ 
resc  dinafară  şi  ţintesc  spre  noi.  Cele  dintâi  îşi  legitimează 
puterea  prin  înclinarea  omului  de  toate  vârstele  —  a  omului 
întreg  —  către  o  viaţă  sufletească  tot  mai  compactă  şi, 
prin  aceasta,  către  adevăr,  către  Dumnezeu,  Năzuinţa  aceasta 
răsfrânge  înclinarea  omului  —  încă  de  tânăr  —  spre  do¬ 
bândirea  „cetăţii  celei  stătătoare",  despre  care  grăieşte,  cu 
atâta  limpezime,  marele  Pavel.  Ea  răspunde  dorinţei  umane 
celei  mai  intime,  plină  de  curăţenie,  proprie  numai  fiinţei 
care  se  doreşte  zidită  progresiv  prin  sine,  prin  aproapele 
şi  prin  harul  veşnic  biruitor  al  lui  Dumnezeu.  Această  do¬ 
rinţă  pretinde  o  educaţie  creştină,  care  să  o  sprijinească 
împotriva  oricăror  îndemnuri  spre  isvoare  lăturalnice,  ori 
spre  chemări  străine  menirii  omului  în  lume. 

împrejurările  incluse  în  a  doua  categorie  vin  spre  noi 

şi  arată  o  răvăşire  în  educaţie,  răvăşire  săltată  de  curente 
pedagogice  şi  filosofice  neprietene  duhului  mai  vechiu. 
Tendinţa  spre  o  laicizare  tot  mai  accentuată  a  învăţămân¬ 
tului  de  toate  gradele  şi  categoriile,  întronarea  unor  prin¬ 
cipii  educative,  didactice  şi  metodologice  răsărite  din  preo¬ 
cupări  nu  prea  adânci  şi  prezentarea  învăţământului  şi  a 
educaţiei  religioase  aproape  numai  prin  prisma  acestora, 
ca  şi  când  Biserica  ortodoxă  nu  şi-ar  avea  o  pedagogie  a 
ei,  sunt  şi  acestea,  toate,  motive  —  şi  încă  dintre  cele  mai 
puternice  şi  mai  hotărîtoare  —  care  impun  o  atitudine  de 
revizuire  atentă  şi  de  reîntoarcere  voită  spre  şi  la  duhul 
şi  metoda  Cateheticei  curat  ortodoxe.  Ar  fi  locul  să  subli¬ 
niem  cu  tărie  că  această  reîntoarcere  echivalează,  pentru 
noi,  cu  o  cerinţă  pedagogică  esenţială,  cerinţă  care  va  avea 
să  fie  prezentată  cu  temeiuri  de  nesdruncinat  şi  răzimată 
pe  excepţia  de  totdeauna  a  Bisericii  asupra  chipului  în 
care  poate  şi  trebue  să  fie  zidit  caracterul  uman. 

încă  în  faşe  fiind,  Creştinismul  şi-a  fixat  un  punct  de 
vedere  al  său  în  privinţa  învăţământului  şi  educaţiei  reli¬ 
gioase  în  special  şi  a  formării  omului  în  general.  Mântui¬ 
torul  însuşi  a  tras  brazdă  pentru  noi  toţi,  iar  veacurile 
primare  au  precizat  şi  ele  metoda  de  urmat  în  problema 
cardinală  a  catehizării  copiilor  şi  adulţilor.  Aşa  fiind,  bă- 
tătorirea  vechiului  nostru  drum  —  drum  bine  trasat  şi  lipsit 
de  întortocheri  nefolositoare  —  se  impune  cu  limpezimea 
cristalului.  Căci  părăsirea  lui,  părăsire  dictată  adesea  doar 
din  dorinţa  de  a  fi  oarecum  la  unison  cu  duhul  vremii  —  care, 
dacă  se  vrea  mereu  nou,  nu  este  totdeauna  şi  cel  mai  să¬ 
nătos  —  a  echivalat  şi  concordă  astăzi  cu  un  act  de  tră¬ 
dare  a  tradiţiei  noastre  mai  mult  decât  milenare  şi  cu  în¬ 
suşirea  unor  directive  de  instruire  şi  educare  răsărite  din 
alte  consideraţiuni  pedagogice  şi  speculaţii  filosofice,  decât 
acelea  atât  de  proprii  şi  de  înfrăţite  cu  sufletul  nostru  pro¬ 
fund  creştin  şi  ortodox.  Nu  ne-am  situat  şi  nu  ne  aşezăm 
nici  azi  pe  o  linie  de  exclusivism  Dar  suntem  îndreptăţiţi 
să  afirmăm  că  nu  oricari  principii  de  pedagogie  laică  au 
să  primească  loc  şi  în  pedagogia  creştină  ortodoxă,  în  Ca- 
tehetică.  In  nici  un  caz,  urnele  ca  acestea  nu  pot  primi  pu¬ 
terea  şi  îndreptăţirea  să  suplinească  temeiurile  Cateheticei 

noastre.  Nici  un  pedagog,  mai  vechiu  sau  mai  nou,  nu  poate 
sta  mai  sus  ca  pedagogul  cel  desăvârşit,  ca  Domnul  nostru 
Iisus  Hristos  şi  nici  o  altă  instituţie  decât  Biserica  n'a 
putut  îmbrăţişa,  în  toată  întinderea  ei,  problema  formării 
omului  ca  întreg  moral. 

De  bună  seamă,  abia  schiţate,  amănuntele  de  mai  sus 
vor  avea  să  fie  desbătute  pe  larg  şi  cu  toată  cuviinţa,  într’o 
Catehetică  sistematică.  Deocamdată  se  contura  necesitatea 
de  a  le  determina,  în  mare,  drept  motive  interne  şi  externe 
cari  ne  chiamă  la  o  adâncire  tot  mai  cuprinzătoare  a  pre¬ 
ocupările  noastre  de  actuali  şi  viitori  învăţători  ai  cuvân¬ 
tului  lui  Dumnezeu. 

* 

♦  * 

După  această  introducere  sumară  şi  de  caracter  cu 
totul  general,  ne  putem  întreba:  de  unde  ţâşneşte  isvoruî 
misiunii  noastre  învăţătoreşti  ?  Fără  îndoială,  din  graiul  şi  din 
fapta  Mântuitorului  nostru  Iisus  Hristos.  Şi  nu  numai  pentru 
pricina  că  între  demnităţile  Sale  stă  şi  cea  învăţătorească, 
ci  şi  fiindcă  Ei  însuşi  ne  zice:  „Mergând  învăţaţi  toate 
neamurile** . . .  etc,,1  „Mergeţi  în  toată  lumea  şi  propovă¬ 
duiţi  Evanghelia  la  toată  zidirea".*  Mai  tăios  chiar  decât 
sub  îmbrăcămintea  unei  porunci,  cuvintele  Mântuitorului 
Hristos  ni  se  aşează  în  conştiinţă  chemare  în  veac  de  veac 
spre  învăţarea  celor  neştiutori,  spre  formarea  celor  mulţi 
şi  doritori  să  cucerească  împărăţia  lui  Dumnezeu. 

Pentru  ţinuta  dăscălească,  Mântuitorul  rămâne  iarăşi 
chip  al  desăvârşirii  ei.  „Pildă  am  dat  vouă,  ca  precum  eu 
am  făcut  vouă  şi  voi  să  faceţi", 3  zice  El. 

In  lucrarea  Sa  învăţătorească,  Domnul  a  concretizat 
până  şi  principiile  de  temelie  pe  care  trebue  să  stea  în¬ 
văţământul.  Ba  a  rezumat  chiar  şi  metoda  cea  mai  indicată, 
fiindcă  „toate  a  grăit  noroadelor  în  pilde  şi  fără  pilde  nu 
grăia  lor**.  *  S'au  scurs,  astfel,  aproape  două  mii  de  ani  de 
când  „maestrul  şi  modelul  desăvârşit  al  catehetului"  (Fe- 
nelon)  a  aplicat,  în  mod  integral,  principiul  intuiţiei,  prin¬ 
cipiu  de  care  s'a  făcut  şi  se  face  atâta  grăire  în  pedagogia 
veacurilor  apropiate  nouă. 


1  Matei u  28,  ÎS— 20, 


2  Marcu  16.  15. 


1  loan  13,  15. 


4  Mateîu  13,  13. 

Un  alt  principiu  „mai  nou“  arată,  apoi,  că  la  munca 
din  şcoală  trebuesc  asociaţi,  de  e  cu  putinţă,  toţi  elevii, 
înainte  cu  două  milenii,  Fiul  lui  Dumnezeu  i-a  cuprins  în 
dragostea  Sa  pe  toţi  şi  i-a  învăţat  fără  deosebire.  Chiar  şi 
păcătoşii  s'au  făcut  părtaşi  învăţăturii  Lui,  Din  unii  a 
făcut  sfinţi.  Oaia  cea  pierdută  merită 'să  fie  şi  ea  căutată 
şî  adusă  în  staul,  fiindcă  un  suflet  omenesc  preţuieşte  mai 
mult  ca  lumea  toată  cu  ale  ei  bogăţii  şi  străluciri. 

Astfel,  Mântuitorul  i-a  învăţat  pe  toţi  cu  putere  multă , 
Puterea  aceasta  isvora  din  acoperirea  cuvântului  prin  faptă 
ziditoare.  Pildă  supremă  pentru  oricare  educator ! 

O  Catehetică  ortodoxă  temeinică  va  avea  să  se  oprească 
apoi  şi  asupra  chipului  în  care  au  învăţat  sfinţii  Apostoli. 
Ei  au  urmat  învăţătorului  întru  toate.  Ca  şi  El,  au  plinit 
cuvântul  prin  faptă.  Au  grăit  înaintea  împăraţilor  cum  au 
învăţat  şi  în  faţa  celor  mulţi  şi  umiliţi;  i-au  învăţat  şi  pe 
copii  şi  pe  adulţi,  fără  să  ţină  seamă  de  starea  lor  socială 
ori  materială.  Graiul  lor  s’a  făcut  trâmbiţă  de  arhangheli 
pentru  „toată  zidirea'*.  Unde  nu  au  răsbit  fizic,  au  trimis 
scrisori  de  creştinească  învăţătură.  Iar,  peste  toate  acestea, 
martiriul  lor  face  dovada  sufletului  pus  pentru  purificarea 
omului, 

Şcoalele  catehetice  din  primele  veacuri,  cu  literatura 
lor  bogată,  vor  trebui  să  cuprindă  un  loc  special  xntr’o 
Catehetică  bine  întemeiată.  Acolo  s’a  desfăşurat  o  lucrare 
sistematică  şi  Pedagogia  creştină  ortodoxă  nu  a  epuizat  nici 
pe  departe  bogăţia  de  principii  didactice  şi  metodice  apli¬ 
cate  de  cele  mai  eminente  personalităţi  creştine  din  cu¬ 
prinsul  acelor  veacuri.  Pedagogia  în  general  poate  găsi 
acolo  material  nebănuit ;  cu  atât  mai  vârtos  Catehetică. 
Panten,  Clement  Alexandrinul,  Origen,  Pieriu,  Didim  Orbul, 
Sf.  loan  Hrisostom,  Ciril  al  Ierusalimului,  Capadochienii,  etc., 
rămân  peste  veacuri  modele  de  dascăli  în  cel  mai  autentic 
înţeles  al  acestei  noţiuni. 

De  bună  seamă,  în  întinsul  a  două  milenii  preocupările 
pentru  educaţie  şi  învăţământ  au  atras  munca  multor  cu¬ 
getători  şi  pedagogi.  Pedagogia  şi-a  cucerit  independenţa. 
Psihologia,  deasemenea.  Fîlcsofia  a  stat  şi  stă  în  slujba  pro¬ 
păşirii  acestor  ştiinţe.  Colaborând  sau  lucrând  independent, 

ştiinţele  acestea  sârguiesc  întru  cunoaşterea  şi  formarea  ca¬ 
racterului  uman.  Ele  au  stabilit  principii  şi  metode  de 
educaţie  şi  învăţământ  care  nu  pot  fi  trecute  cu  vederea. 
De  aceea,  Catehetica  ortodoxă  va  avea  să  zăbovească  şi 
asupra  lor,  apreciindu-le  în  dreaptă  lumină.  Albina  aleargă 
la  multe  şi  felurite  flori,  dar  nu  pentru  a  rămânea  în  ele  şi 
nici  dintr'un  îndemn  la  nestatornicie,  ci  pentru  a  culege 
ceea  ce  este  bun.  Şi  acesta  este  un  model  de  activitate. 

Dar  studiul  despre  care  scriem  aici  va  avea  să  con¬ 
sacre  un  capitol  larg  şi  bine  închegat  unui  element  care 
constitue  esenţa  şi  forţa  educaţiei:  iubirea  de  Dumnezeu 
şi  de  oameni.  Educaţia  însemnează  dăruire  de  sine,  grăirea 
sufletului  către  suflet  prin  virtutea  iubirii.  Numai  această 
virtute  poate  realiza  aplecarea  dascălului  către  ucenic  şi 
ridicarea  ucenicului  către  dascălul  său.  Ea  zămisleşte  me¬ 
diul  de  creştere  duhovnicească  a  omului.  Fără  ea,  zidirea 
caracterului  creştin  este  ceva  iluzoriu. 

Fiind  o  virtute,  dragostea  către  oameni  poate  fi  câş¬ 
tigată  prin  stăruinţă  şi,  mai  ales,  prin  harul  lui  Dumnezeu. 
Dascălii  de  cuvânt  dumnezeesc  trebue  să  o  caute  si  să  o 
ceară  ne'ncetat,  ca  să  o  poată  vădi  către  ucenicii  lor.  Uce¬ 
nicii  trebuesc  scăldaţi  în  lumina  ei  şi  înhăţaţi  să  o  înmul¬ 
ţească  spre  a  lumii  pace.  Nici  o  muncă  nu  poate  fi  mai 
nobilă  decât  aceea  care  să  ajute  întru  realizarea  unui  ase¬ 
menea  obiectiv. 


PREOŢIMEA  ÎN  EPOCA  PRENATALĂ 
A  STATULUI  TRANSILVAN 

de 

Prot  AUREL  NANU 

Consilier  arhiepiscopesc 

Epoca  veche  a  istoriei  Românilor  (500  î,  Hr.  —  1241) 
•fiind  „cea  mai  grea  şi  cea  mai  întunecată", 1  procesul  de 
formare  a  poporului  român,  a  limbii  române,  a  credinţei 
sale  religioase  şi  cel  de  închegare  a  lui  în  state  primitive 
■cu  fiinţă  proprie,  distinctă  de  a  celorlalte  neamuri  şi  state 
împrejmuitoare,  îl  cunoaştem  numai  în  liniile  sale  mari. 

Numai  aşa  se  poate  cunoaşte  şi  trecutul  preoţimii  în 
epoca  prenatală  a  Statului  transilvan  (500  î.  Hr.  —  sec. 
IX  d.  Hr.). 

Totuşi,  din  mărturisirea  puţinelor  izvoare  contimporane, 
acest  trecut  răsare  luminos, 

1.  PREOŢIMEA  GETO-DACĂ  (500  î.  Hr.— 100  d.  Hr.) 

In  această  vreme  preoţimea  a  inspirat  organizarea  sta¬ 
tului  dacic,  după  doctrina  religioasă  şi  perceptele  morale 
ale  lui  Zalmoxis  2  punând  toate  „actele  politice  şi  civile" 
ale  Dacilor  sub  ocrotirea  religiei.3 * 

Cum  principiul  fundamental  al  religiei  zalmoxiste  era 
nemurirea  sufletului*  iar  centrul  moralei  ei  jertfa  pentru 
dobândirea  nemuririi,5  preoţimea  a  aşezat  la  temelia  statului 
dacic  concepţia  spiritual-altruistă,  care  înnobilează,  fortifică 
şi  înalţă  un  popor. 


1  l,  Lupa;,  Epocele  principale  in  Istoria  Românilor,  Cluj  1928  p.  44. 

2  Herodot  IV,  94, 

3  A.  D.  Xenopol,  Ist.  Rom.  d.  Dacia  Traiană,  Buc.  1913,  I.  p.  86. 

*  Herodot  IV,  95, 

*  Pomponius  Mela,  II,  2  ;  „ad  mortera  paratissimi  Getae"  şi  Martianus  Ca- 
ipellaVIf  „habent  appetitum  maximum  morţiş".  Cf.  A.Xenop,  I.  p.  100. 

Din  tulpina  factorului  religios,  deci,  cultivat  de  preo¬ 
ţime,  au  odrăslit  acele  virtuţi,  care  constituesc  podoaba 
sufletului  dacic  şi  pe  care  le  pomenesc  cu  admiraţie  măr¬ 
turiile  vremii. 

Dar  sub  influinţa  individualismului  exagerat  al  Baca- 
nalelor  greco-romane  şi  a  altor  slăbiciuni  ale  decadenţei 
antice,  a  prins  să  degenereze  şi  sufletul  dacic,  să  decadă 
moravurile,  să  se  macine  fiinţa  neamului,  să  se  surpe  te¬ 
melia  statului. 

După  revărsarea  scitică,  penetraţia  grecească,  invazia 
celtică  ameninţa  cu  cotropirea.  Atunci  tot  preoţîmea  a  ini¬ 
ţiat  opera  de  restaurare  morală  şi  etnică. 

Preotul  Deceneu  a  înduplecat  pe  „cel  dintâi  şi  cel 
mai  mare"  rege  dac,  pe  Burebista  (82 — 44)  1  pe  „celtoc- 
tonul",2  să  pornească  lupta  pentru  stârpirea  radicală  a 
beţiei,  a  desfrâului  şi  a  anarhiei,  pentru  înlocuirea  lor  cu 
abstinenţă,  sobrietate  şi  ascultare  de  porunci".* 

Deodată  cu  încetăţenirea  acestor  virtuţi  în  Dacia,  cu 
deprinderea  cumpătării,  cu  sporirea  disciplinei,  cu  inten¬ 
sificarea  muncii  în  toate  domeniile  de  activitate  şi  peste 
tot,  deodată  cu  renaşterea  morală  s'a  pornit  şi  înălţarea 
etnică  şi  politică  a  Daciei. 

După  neîncetatele  şi  pătimaşele  lupte  intestine,  par- 
ticulariste,  a  urmat  unirea  triburilor  dacice.4  Unirea, 
care  lui  Herodot  i  se  părea  „foarte  greu,  ba  chiar  cu  ne¬ 
putinţă"  5  de  înfăptuit,  a  făcut  poporul  Dacilor  „mai  tare 
decât  toate  popoarele".®  Dacii,  „foarte  numeroşi",7  sub  im¬ 
periul  puterii  dobândite  prin  închegarea  unităţii  politice, 
ŞÎ-au  lărgit  hotarele  statului  lor  dac,  pe-o  rază  atât  de 
mare,  încât  ea  în  tot  trecutul  nostru  bimilenar,  de  atunci 
şi  până  azi,  niciodată  n'a  mai  putut  fi  atinsă.8 

Commosicus,  urmaşul  lui  Deceneu,  pe  lângă  autori¬ 
tatea  preoţească  şi-a  acumulat-o  şi  pe  cea  regală,  pentru  a 


1  Strabo  VII,  3.  2  L  Lupaş,  L.  c.  p.  30, 

8  Strabo  VII,  304.  Iordanea,  Gotica  XI,  67,  Cf.  Paulys  Georg,  Real-Encyclo- 
padie  dor  classischen  Alterthums-wissenschaft,  Stuttgart  1901.  IV  p,  22  43 — 45  şi  C. 
C.  Giurcscu,  Ist,  Românilor,  Bucureşti  1935,  L  p.  53, 

8  Strabo  VII,  304,  5  Herodot  IV,  199  *  Idem,  1,  c.  7  ibidem  1.  c. 

*  C.  C,  Giurascu,  L,  c,  p,  54. 

putea  stăvili  desagregarea  ivită  după  asasinarea  regelui 
Burebista.1 

Dar  reforma  monarhiei  hieratice  n’a  fost  salvatoare, 

Vezinas,  preotul  regelui  erou  Decebal,  secundul  în 
cârmuirea  statului,2  a  participat  personal  la  crâncena  în¬ 
cleştare  daco-romană  dela  Tapae  (101),  din  care  a  scăpat 
numai  prin  prezenţa  sa  de  spirit,  ascunzându-se  ziua  sub 
o  movilă  de  cadavre,  iar  noaptea  furişându-se  în  tabăra 
Dacilor.3 

Dar  dacă  s’a  uitat  atunci  în  ochii  morţii  şi  i-a  întors 
spatele,  de  bună  seamă  nu  s'a  mai  ferit  din  calea  ei  în 
toamna  anului  fatal  106,  când  Dacia  a  căzut  zdrobită  Ia 
picioarele  împăratului  Traian  şi  când  împins  de  sentimentul 
demnităţii,  pe  care  i-o  răpea  robia,  îşi  va  fi  urmat  în  mor¬ 
mânt  patrie,  rege,  şi  pe  cei  mai  buni  dintre  fruntaşii  nea¬ 
mului  său. 

Pe  aceeaşi  linie  de  curăţenie  sufletească,  de  moralitate 
obştească,  de  primenire  etnică,  de  apărare  a  patriei  şi  de 
străjuire  a  libertăţii  s’a  putut  menţine  şi  mulţimea  preo¬ 
ţilor  de  rând,  a  Ctişti-lor  4  geţi  şi  a  Polişti-lor  daci,  căci 
în  epocile  de  înflorire  religioasă  atitudinea  marilor  ierarhi 
a  fost  normativă  pentru  ţinuta  preoţimii  de  rând, 

2.  PREOŢIMEA  ROMANĂ  (100—271  d.  Hr.) 

In  această  perioadă  preoţimea  Daciei  Traiane  se  în¬ 
făţişează  epigrafic  numeroasă  şi  variată,  ca  preoţime  a 
cultului  oficial  roman  şi  a  cultelor  străine, 

a)  Preoţimea  cultului  oficial 

In  vremea  organizării,  colonizării  şi  romanizării  acestei 
importante  provincii,  misiunea  de  a  aşeza  viaţa  de  stat 
din  Dacia  Traiană  pe  temelia  credinţei  şi  de  îndrumare  a 
ei  pe  albia  curăţeniei  în  moravuri,  o  deţinea  preoţimea 
cultului  oficial  roman.  Acest  cult,  care  însuma  adoraţia 
tuturor  divinităţilor  romane,  s’a  desvoltat  puternic  în  fe- 


1  Strabo,  VH,  304.  Iordanes,  Getica,  XI,  73,  Paulys,  L.  c.  v,  VII,  p.  781, 

2  Cassius  Dio,  Hist.  rom.  67,  10,  3  Idem,  L.  şi  p.  c. 

*  Strabo,  VII,  3  şi  Flavius  Josephus,  Antiquitates  Judaicae.  XVIII,  1. 


REVISTA  TEOLOGICA 


93 


ricita  provincie  dunăreană.  Fiind  el  de  un  caracter  „ra¬ 
ţionalist  şi  contractual*',1  în  opoziţie  cu  natura  idealistă  şi 
transcendentală  a  religiunii  dacice, 2  „forma  îi  era  riguros 
păzită".3 

Multele  monumente  epigrafice  de  aici  sunt  „pline"  cu 
nume  de  zeităţi  romane.  Numai  în  oraşul  Potaissa  se  cu¬ 
noşteau  20  inscripţii  închinate  lui  Jupiter  Optimus  Maximus, 
1  Junonei,  1  Dianei,  3  lui  Marte,  3  Victoriei,  1  lui  Her- 
cule,  1  lui  Mercur,  3  Geniilor,4 

In  panteonul  Daciei  Traiane,  în  rândul  divinităţilor 
oficiale  ale  statului,  la  locul  întâi,  se  întâlneşte  Jupiter,  dar 
fiind  Dacia  „Augusti  provincia",  îndată  după  el  urma  cultul 
împăratului,  considerat  de  caracter  divin,  ca  şi  celelalte 
zeităţi  şi  numai  după  el  se  succedau  celelalte  culte  romane. 

Preoţimea  romană  încă  era  număroasă  în  provincie. 
Inscripţii  privitoare  la  preoţi  întâmpinăm  „la  fiece  pas".5 

In  fruntea  şirului  de  pontifici,  flamini,  antistiţi,  sacer¬ 
doţi,  auguri  şi  haruspici,  ele  ne  prezintă  pe  „preotul  în¬ 
coronat  al  celor  trei  Dacii",  pe  „Sacerdos  arade  Augusti 
noştri  coronatus  Daciarum  III" ,  căpetenia  preoţilor  augustali. 

Acest  „sacerdos  coronatus"  îşi  avea  sediul  în  „Aedes 
Augustalium"  din  Sarmisegetusa  şi  ca  magistru  al  colegiului 
Augustalilor,  îndruma  oficierea  cultului  augustal  în  Dacia 
Apulensis,  Porolissensis  şi  Malvensis,6 

Din  rândul  acestor  pontifici  sarmisegetuseni  remarcăm 
pe  Cominius  Quintus 7  din  sec.  II-lea,  pe  Pap.  Strenuus  8 
din  sec.  II/III-lea,  pe  Antonius  Valentinus  9  din  sec,  III-lea 
şi  P.  Antonius  Super.10 

Din  marele  număr  al  augustalilor  încorporaţi  în  co¬ 
legiu  îl  evidenţiem  pe  Claudius  Quintus11  din  Apulum,  care 


'  C.  C.  Giurescu,  L,  c.  I  p.  149. 

2  I.  Lupaş,  L.  c,  p.  42.  3  C.  C,  Giurescu  L,  şi  p.  c. 

4  A.  Nanu,  Monumentul  creştin  din  Potaissa,  Odorheiu  1926,  p.  5. 

5  A.  D.  Xenopol,  L.  c.  p.  234, 

6  C,  I.  L.  IU,  Nr.  1457.  7  C.  I.  L.  III,  Nr.  1513. 

8  C.  I.  L.  III,  Nr.  1209.  9  C.  I.  L.  III,  Nr.  1433. 

10  Inscripţie  descoperită  de  C.  Daicoviciu,  in  Em.  Panaitescu,  Săpături  arheo¬ 
logice  în  Transilvania,  publ,  în  „Transilvania,  Banatul,  Crişana,  Maramureşul,  1918 — 
1 92S **,  Bucureşti  1929,  I,  p.  17.  11  C.  I.  L.  III,  Nr.  1488, 

a  restaurat  templul  lui  Jupiter  şi  al  Junonei,  surpat  de  ve¬ 
chime,  „vetustate  colapsum",  pe  Aelius  Syrus  tot  din 
Apulum, 1  pe  Aelius  Macrinus  Epidianus, 2  etc. 

Prin  sacrificii,  ospeţe,  libaţiuni  şi  jocuri  populare  or¬ 
ganizate  de  ei,  aceşti  preoţi  ai  templului  împărătesc  adân¬ 
ceau  sentimentul  monarhic,  lărgeau  devotamentul  civic  şi 
perpetuau  spiritul  de  abnegaţie,  mai  întâi  printre  ostaşii  le¬ 
giunilor  din  Dacia,  apoi  printre  membrii  colegiilor  şi  pre- 
tutindenea. 

îndemnul  augustalilor  constitue  mobilul  generoasei  ac¬ 
ţiuni  a  simplului  ostaş  M.  Ulpius  Mucianus  din  legiunea 
XHI-a  Gemina,  care  a  închinat  lui  Jupiter  şi  Junonei  un 
templu,  în  Apulum,  „pro  salute  imperatoris  M,  Aurelii 
Antonini  Pii  Aug.  et  Iuliae  Augustae  matris  August/*/ 

Tot  strădaniilor  acestei  preoţimi  se  datorează  genera¬ 
lizarea  cultului  împărătesc  în  aşa  măsură,  că  cetăţenii  in¬ 
troduseră  geniul  Imperatorului  chiar  între  zeii  lor  casnici, 
între  Lari  şi  Penaţi/ 

Iar  către  sfârşitul  perioadei  din  fuziunea  acestui  cult 
cu  al  lui  Jupiter,  zeul  soarelui,  s'a  născut  cultul  lui  Sol 
Invictus,  care  prin  forma  sa  monoteistă  a  contribuit  la 
pregătirea  terenului  pentru  răsadul  creştinismului.5 

b)  Preoţimea  cultelor  străine 

Inscripţiile  romane  din  Dacia  superioară  pomenesc  o 
seamă  de  divinităţi  străine,  adorate  aici  prin  felurite  culte.6 
Numai  cele  din  Potaissa  amintesc  pe  Serapisf  Isis,  Mithras, 
Asisus  Bonus  puer  fosforescens,  etc. 7 

Unele  au  imigrat  în  bazinul  Dunării  de  mijloc  şi  de 
jos  din  Sudul  elin,  prin  Tracia  şi  Moesia,  cum  este  cultul 
Demetrei  sau  al  Hecatei.  Altele  din  Apusul  celtic,  peste 
Panonia,  cum  este  cultul  zeităţilor:  Bussumarus,  Vidiri- 
menus  şi  a  zeiţei  Nehaleania.  Şi  iarăşi  altele  din  provinciile 

>  C.  I.  L.  IU,  Nr.  976.  *  C,  I.  L.  III,  Nr.  1069. 

3  C.  I.  L,  IU,  Nr.  1070.  *  A.  D.  Xenopol,  I.  c.  I,  p.  p.  234. 

*  C.  I.  L.  III,  Nr.  1107,  „Soli  invicto,  HJ.IW  aVtXTj«l>“. 

*  C.  Daicoviciu,  Contribuţii  la  sincretismul  religios  In  Saraaisegetuza,  In 
Anuarul  Inst.  de  studii  clasice,  Cluj  1928 — 32,  p.  81-88. 

7  Orbia  Balâzs,  Torda  6s  kornqâke,  Budapest  1889,  p.  53 — 57. 

orientale1  ale  imperiului,  cum  sunt  cultele  lui  Malagbel, 
Bebeliahamon  şi  Macavat  din  Palmyra,  al  zeului  persan 
Mithras,2  al  divinităţilor  egiptene  Isis  Mirionima  3  şi  Serapis,4 

Inscripţiunile  păstrează  şi  numele  unor  preoţi  ai  cul¬ 
telor  străine  şi  crâmpee  din  activitatea  lor.  Aşa  preoţii 
Addebar  Semei  şi  Okeanos  Socratis5  slujeau  lui  Jupiter 
optimus  maximus  Dolichenus  deus  Commagenorum,  preotul 
Cams  Spedius  Hermias 6  lui  Aesculap  din  Pergamum,  zeului 
sănătăţii,  preoţii  M.  Antonius  Onesas  şi  M.  Aurelius  Theo- 
dotos 7  zeului  Glycon  din  Paflagonia.  Toţi  greci  romanizaţi. 

Autoritatea  de  stat  a  încuviinţat  aceste  culte  străine, 
cu  o  singură  condiţie:  ca  adoratorii  lor  să  fie  credincioşi 
statului  iar  practicile,  ceremoniile  sau  slujbele  respective, 
într'un  cuvânt  cultul,  să  nu  tulbure  ordinea  şi  siguranţa 
publică.8 

Această  lărgime  a  spiritului  de  cârmuire  romană  a  cu¬ 
cerit  sufletul  preoţimii  străine  atât  de  mult,  încât  o  parte 
s'a  simţit  îndatorată  să  purceadă  la  romanizarea  cultului- 
genuin.  Aşa  s’a  ivit  în  Dacia  cultul  galic  al  lui  Jupiter 
Bussumarus  sau  cultele  asiatice  ale  lui :  Jupiter  Dolichenus,5 
Heliopolitanus,10  Tavianus, Erusenus,1*  Prusenus,'3  etc, 

c)  Preofimea  cultului  autohton 

Dacă  inscripţiile  romane  nu  au  cuvinte  pentru  afir¬ 
marea  prezenţei  cultului  lui  Zalmoxis  în  Dacia  Traiană  din 
această  perioadă,  totuşi  îi  confirmă  existenţa  însăşi  continui¬ 
tatea  elementului  etnic  autohton  în  acest  pământ.  Căci  unde 
se  constată  o  comunitate  de  Daci,  acolo  era  de  faţă,  chiar 
nemărturisită,  şi  preoţimea  autohtonă.  Iar  istoricii  vechi 
atestă  unison  cu  inscripţiile  perseverarea  obştiilor  dacice  aici. 

Au  stăruit  pe  moşia  părintească  urmaşii  Dacilor  care 


1  OctavUn  Floca,  I  culţi  orientali  nella  Dacia,  in  „Ephemeris  Daco-romana* 
IV,  Roma  1935.  ‘  C.  I,  L.  IU,  Nr.  1436.  4  C.  I.  L.  III,  Nr.  882. 

*  Tociletcu,  Monumente  epigrafice  I,  1902,  p.  46. 

5  C.  I.  L,  111,  Nr,  1301.  «  C.  I.  L.  IU,  Nr;  1417.  7  C.  L  L.  III,  Nr.  1022. 

*  C.  C.  Giurescu,  L,  c.  I,  p.  149,  #  C.  I.  L.  III  Nr.  1302. 

14  C.  I.  L.  111,  Nr,  1353.  ,T  C.  I.  L.  UI.  Nr.  860,  U  C.  I.  L.  111,  Nr.  859,. 
Atener  and  Mfiller,  Romische»  Zuschriften  în  Dacien,  Nr.  728. 

s’au  supus  împăratului  Traian 1  şi  ai  acelora  care  au  fost 
supuşi  cu  sabia.  Numai  astfel  se  poate  explica  frecvenţa 
numelor  pur  dacice  sau  dacice-romanizate  în  inscripţiile 
perioadei.*  Şi  tot  numai  aşa  putem  înţelege  provenienţa 
unităţilor  militare  romane,  care  poartă  numele  Daciei,  cum 
sunt:  „Ala  I  Dacorum",3  „Ala  I  Ulpiae  Dacorum",*  „Co- 
hors  II  Augusta  Dacorum",6  „Cohors  III  Dacorum",6  care 
purtară  faima  dârzeniei  dacice  prin  diferitele  provincii  ale 
imperiului  roman . 

Rolul  preoţimii  autohtone  în  viaţa  etnică  a  acestor 
comunităţi  dacice  a  fost  mare.  Ea  fiind  păstrătoarea  co¬ 
morilor  sufleteşti  şi  păzitoare  a  tezaurului  tradiţional  geto- 
dac,  tot  ea  trebuia  să  fie  sub  dominaţia  romană  şi  purtă¬ 
toarea  nădejdilor  de  mai  bine  şi  vestitoarea  aspiraţiilor  de 
neatârnare  ale  Dacilor, 

La  îndemnul  preoţimii,  care  vestea  sacrificiul  ca  sin¬ 
gura  cale  ducătoare  Ia  veşnicie,  se  va  fi  aprins  intermina¬ 
bilul  şir  de  aprige  răscoale  pentru  recucerirea  libertăţii 
pierdute.  Cu  participarea  ei  se  vor  fi  ridicat  sub  Marcus 
Aurelius  (161 — 180)  şi  sub  Commodus  (180 — 192)  Dacii 
provinciali  să  izgonească  străinii  din  vatra  strămoşească. 
Cu  binecuvântarea  ei  vor  fi  pornit  Dacii  liberi,  sub  An- 
tonius  Pius  (131 — 161)  şi  Commodus  (180 — 192),  Costobocii 
sub  Marcus  Aurelius  (161 — 180),  Dacii  mărginaşi  sub  Com¬ 
modus  (180 — 192),  Carpii  sub  Caracalla  (111 — 217),  Maxi- 
mian  Thrax  (235 — 238)  şi  Filip  Arabul  (244 — 249),  etc.,7 
să  scuture  jugul  roman, 

Această  atitudine  a  preoţimii  autohtone  ne  lămureşte 
mutismul  epigrafic  în  jurul  cultului  lui  Zalmoxis  în  Dacia 
romană.  Zalmoxis  nu  putea  avea  loc  în  Panteonul  roman, 
fiindcă  el  nu  servea  ordinea  şi  siguranţa  romană.  Iar  slu¬ 
jitorii  divinităţii  dacice  nu  putură  avea  soartă  mai  bună 
decât  el. 


1  Cassius  Dio,  68,  11. 

2  C,  I.  L.  IU,  Nrii  744,  787,  799,  835,  847,  |852  .  917,  986,  1236,  1243,  1525, 

1559,  etc.  2  C.  I.  L.  111  2  Nr.  5044.  4 *  C.  I.  L.  111,  Nr.  1153. 

5  C.  I.  L.  Ui,  2  Nr,  6500,  *  C,  I.  L.  Nr.  600. 

1  A,  D.  Xenopol,  1.  c,  I,  p.  376 — 287.  C.  C,  Giurescu,  1.  c,  I,  p,  157 — 162. 

d)  Preotimea  cultului  creştin 

„Creştinismul  a  fost  cunoscut  în  Dacia  încă  din  timpul 
dominaţiunii  romane**,1 2  dar  el  a  existat  „în  mod  sporadic 
şi  neorganizat  a  înainte  de  părăsirea  provinciei. 

Aceasta  este  realitatea  istorică,  peste  încercările  unor 
istoriografi  contimporani  de  a  contesta  valoarea  vechilor 
mărturii  istorice  ale  scriitorilor  bisericeşti  despre  creşti¬ 
nismul  daco-roman,  atribuindu-i  sfântului  Iustin  Martirul 
„expresii  vagi'*,  lui  Tertulian  stil  „retoric",  lui  Origen 
opinie  cu  „restricţii"  şi  lui  Eusebiu  „caracter  legendar**.3 4 
Şi  acesta  este  adevărul,  chiar  dacă  rezultatul  ultim  al  cer¬ 
cetărilor  noastre  este  că  nu  avem  monumente  creştine  în 
Dacia  Traiană  din  sec.  II — III  d.  Hr/ 

Chiar  dacă  n’ar  fi  fost  creştin  veteranul  Aelius  Bolhas 
al  lui  Bannaeus,5  din  Palmyra  Siriei,  piosul  ridicător  al 
pietrei  funerare  cu  inscripţie  şi  cruce  din  Potaissa;  chiar 
dacă  n’ar  fi  fost  creştin  nici  veteranul  Aurelius  Babus  din 
Asia-Mică,6  autorul  inscripţiei  cu  monogramul  lui  Hristos 
din  Napoca ;  şi  chiar  dacă  n'au  fost  creştine  nici  monu¬ 
mentele  :  corabia  cu  Bunul  Păstor  şi  cu  acrostihul  IXHTC 
din  Potaissa,7  nici  relieful  mithraic  cu  7  monograme  ale 
lui  Hristos,  din  Sarmisegetusa 8  şi  nici  alte  obiecte  decorate 
tot  cu  acelaş  sacru  monogram,9 10  totuşi,  logica  istorică  ne 
îndreptăţeşte  să  credem  că  „printre  coloniştii  aduşi  de 
Traian"  şi  „în  rândurile  trupelor  recrutate  din  răsărit", t0 
au  fost  şi  creştini,  al  căror  număr  era  mare  în  imperiu. 


1  C.  C.  Giurescu,  I.  c.  I,  p.  201. 

2  Pr,  Dr,  S,  Reli,  Istoria  vieţii  bisericeşti  a  Românilor,  Cernăuţi  1942,  p.  13. 

3  Jacques  Zeiller,  Les  origines  chretiennes  dans  Ies  provinces  danubiennes  de 
1  empire  romain.  Paris  1918.  p.  37,  după  Pr.  Dr.  S.  Reli,  I.  c.  p.  16. 

4  C.  Daicoviciu,  Există  monumente  creştine  în  Dacia  Traiană  din  sec.  11 — 1117 
Anuarul  inst,  de  studii  clasice  H  (1933  —35]  din  Cluj. 

5  N.  Sulică,  Cei  mai  vechiu  monument  creştin  cunoscut  până  azi  pe  teritoriul 
Daciei,  în  rev,  „Şoimii"  din  Târgu-Mureş,  Nr.  8  din  anul  1926  p.  23. 

4  V.  Pârvan,  1.  c.  p.  76. 

7  A.  Nanu,  Monumentul  creştin  din  Potaissa,  Odorhei  1926. 

8  Kirâly  Pâl,  Dacia  Provincia  Augusti,  Nagybecskerek  1894.  II,  p.  371. 

8  Pulszky  Ferencz,  Magyarorszâg  Archaeologiăja,  Budapest  1897,  I,  258,  261. 

10  C,  C.  Giurescu,  1.  c.  I,  p.  193, 

Acest  creştinism  primitiv,  apoi,  printr'un  misionarism, 
în  sec,  II  şi  III  s’a  răspândit  „lent  şi  sporadic"  1  în  tot 
Nordul  Dunării, 

Creştinismul,  însă,  nu  este  numai  doctrină  religioasă  - 
morală,  de  provenienţă  divină,  ci  este  şi  cult  dumnezeesc, 
cu  ierurgii  şi  Taine  sfinte,  care  presupune  şi  existenţa 
preoţimii. 

Prin  stăruinţele,  luptele  şi  sacrificiile  ei  s'a  altoit,  fără 
cea  mai  mică  vărsare  de  sânge,  mlădiţa  nobilă  a  creşti¬ 
nismului  „pe  tulpina  sănătoasă  a  celei  mai  curate  spiri¬ 
tualităţi  daco-romane“.2 

3.  PREOŢIMEA  NĂVĂLIRILOR  BARBARE  {271 -sec.  IX  d.  H.) 

Această  perioadă  este  plină  de  viforul  invaziilor  ger¬ 
manice,’  turanice  4  şi  slave. 

In  acest  frământat  răstimp  s'a  desfăşurat  procesul  de 
formare  a  poporului  român,  de  naştere  a  limbii  române, 
de  consolidare  a  creştinismului  daco-român  şi  de  înche¬ 
gare  a  poporului  român  în  state  primitive. 

a)  Preoţimea  în  procesul  de  formare  a  poporului  român 

Nici  odată  nu  se  va  putea  scrie  istoria  întunecată  a 
celor  o  mie  de  ani  dela  părăsirea  Daciei  de  către  Romani 
şi  până  la  întemeierea  principatelor,  fără  să  se  ţină  seamă 
de  acest  fapt  al  istoriei  noastre  de  totdeauna :  legătura  indi¬ 
solubilă  a  Bisericii  noastre  şi  a  îndrumătorilor  ei  cu  ţintele 
superioare  ale  naţiei ",b 

Oricât  de  mic  va  fi  fost  numărul  preoţilor  creştini, 
la  începutul  perioadei,  ori  cât  de  lentă  va  fi  fost  creşterea 
cinului  lor,  ori  cât  de  sporadice  le  vor  fi  fost  nucleele  de 
acţiune  şi  oricât  de  primitivă  strădania  pastorală,  ei  au 


*  Pr.  Dr.  S.  Reli,  I.  c.  p,  32. 

2  Dr.  T.  Bodogae,  Primit  mucenici  ai  credinţei  strămoşeşti,  Sibiu  1943. 

3  Germanice :  a  Goţilor  27 1 ,  Vandalilor  27  i ,  Gepizilor  453,  Longobarzilor  566,  etc, 

4  Turanice  :  Hunilor  375,  Avarilor  546,  Bulgarilor  634,  Ungarilor  896,  Pece¬ 
negilor  970,  Cumanilor  1057,  Tătarilor  1241,  etc. 

s  Slaves  a  Venzilor,  Sclavinilor,  Anţilor  566,  etc. 

6  Dr,  T.  Bodogae,  L.  c. 

îndeplinit  un  mare  rol  în  opera  de  apropiere,  înrudire  şi 
contopire  a  elementului  autohton  cu  cel  roman  colonizat. 

Frumos  ilustrează  această  lucrare  preotul  daco-roman 
sfântul  Montanus,  Presviterul  mucenic  din  Singidunum,  cu 
soţia  sa  mucenică  Maxima,  care  mărturisea  la  26  Martie 
304,  cu  tot  focul  muncilor  ucigătoare,  că  vede  cu  ochii 
minţii  cum  în  această  lăture  de  pământ  se  ridică  un  popor 
nou,  care  „in  lingua  romana  clamat  nomen  tuum  sanctum 
per  basilicas“.' 

Acelaşi  rost  l-a  împlinit  mai  târziu  şi  în  contactul  cu 
slavii  şi  turanienii, 

b)  Preoţimea  în  procesul  de  formare  a  limbii  române 

Individualitatea  limbii  române  s'a  născut  din  concursul 
elementelor  lingvistice  dacic,  latin  şi  slav.  Dar  ea  poartă 
pecetea  caracterului  latin.  Legile  ei  fonetice  generale  sunt 
latine,  morfologia  aproape  latină,  numai  materialul  lexical 
demonstrează  mai  vădit  urmele  influinţelor  străine. 

Preoţimea  daco-romană  are  meritul  de-a  fi  contribuit 
mult  la  încetăţenirea  şi  generalizarea  terminologiei  reli¬ 
gioase  latine  printre  străinii  din  Dacia  supusă  barbarilor. 

„ Preotul  le  citea  Sănia  Scriptură  în  biserică,  învăţându-i 
să  se  roage  şi  să  se  închine  la  sfânta  cruce.  Dela  preot  ştiau 
că  trebue  să  ajuneze  de  Crăciun,  să  cânte  Cărinde,  să  se 
veselească  în  Cârnelegi  şi  să  postească  în  Păresimi,  aştep¬ 
tând  dornici  Floriile  primăvăratice  şi  Poştele  vesele,  când 
primeau  Cuminecarea.  După  Cărindarul  preotului  strămoşii 
noştri  aveau  sărbători  cu  ţinere :  Săntămăria,  Sânmedru, 
Sânnicoară,  Sângiorz,  Sânpietru.  Preotul  boteza  pe  prunci, 
binecuvânta  cununia  tinerilor  şi  citea  comăndul  celor  răpo¬ 
saţi,  turnându-le  vin-paos  la  mormânt.2 

De  câte  ori  rostea  preotul  „Tatăl  nostru"  sau  „Crezul", 
propaga  material  lexical  latin,  căci  ele  nu  conţin  niciun 
cuvânt  slavon. a 


’  Pr.  N.  M.  Popescu,  Preoţi  de  mir  adormiţi  în  Domnul,  Bucureşti  1942,  p,  8, 
după  Martirologiu  mhieronymianum  ed,  Rossi-Duchesne,  in  Acta  Sanctorum  Noembris 
t.  II,  1,  Bruxelles  1895  p.  36  şi  59  şi  Jacques  Zeiller,  L.  c.  p.  105-106. 

2  Pr.  N.  M,  Popescu.  L.  c.  p,  11  —  12. 

3  Şt.  Meteş,  Istoria  Bisericii  Române  a  Ardealului  Arad  1928  I.  p.  21. 

Cel  mai  mare  misionar  creştin  al  strămoşilor  noştri 
Daco- Romani,  episcopul  Nicetas  dela  Remesiana  din  Mo- 
esia  Superioară,  predica  Evanghelia  într'o  limbă  latină  (stră- 
română}  simplă  şi  netedă,‘.1 

Astfel  noţiunile  fundamentale  ale  religiei  creştine  ex¬ 
primate  fiind  în  Dacia  prin  cuvinte  latine,  preoţimea  de 
mai  târziu,  ajunsă  sub  influînţe  străine,  introduse  termeni 
lexicali  străini  numai  pentru  noţiuni  bisericeşti,  de  ordin 
secundar. 

Preoţimea  de  sub  influinţă  slavă,  de  după  încreştinarea 
Bulgarilor  la  864,  a  adaus  patrimoniului  lexical  latin 
numai  cuvinte  slavone  pentru  trepte  ierarhice,  părţi  din 
slujbe  şi  obiecte  de  cult.2  Iar  cea  de  sub  influinţă  gre¬ 
cească,  de  după  prăbuşirea  statului  bulgar,  la  1018,  sub 
lovitura  împăratului  bizantin  Vasile  II  Bulgaroctonul,  a 
mai  localizat  la  noi  câţiva  termeni  greceşti,  referitori  Ia 
demnitari,  ceremonii,  ornamentaţii  bisericeşti,  însă  fără 
putere  de  circulaţie  şi  de  producţie.* 

Dar  materialul  lexical  străin  l-a  trecut  prin  tiparele 
proprii  ale  limbii  române. 

c)  Preoţimea  în  luptă  cu  năvălitorii  pentru  apărarea 
creştinismului 

In  lupta  pentru  apărarea  creştinismului  împotriva  nă¬ 
vălitorilor  şi  a  credinţelor  religioase  inferioare,  propagate 
de  ei,  preoţimea  străromână,  după  edictul  din  Milan  (313), 
a  început  a-şi  da  o  organizaţie  mai  solidă,  urmând  preo¬ 
ţimea  episcopatelor  suddunărene  din  provinciile  învecinate. 
Astfel  iau  fiinţă  episcopatele  străromâne  din  Durostorum, 
Abrittus,  Apiaria,  Prista,  Novac,  Oescus,  Nicopolis,  Odessus, 
Torni  şi  centrele  creştine  din  Tropaeum  Traiani,  Axipolis, 
Troesmis,  Noviodunum,  etc.4  Acestea  erau  focare  de  radi¬ 
ere  a  creştinismului  pe  tot  cuprinsul  Daciei,0  până  la  des¬ 
fiinţarea  lor  prin  invazia  slavă. 


'  Ghenadie  din  Marsilia,  De  viris  iliustribus,  la  V.  Pârvan.  L.  c,  p,  168,  „sim- 
plici  et  nitido  sermone".  2  A.  20.  Xenopol,  1.  c.  II  p.  129. 

3  Idem,  1,  c.  lî.  p.  120.  4  V.  Pârvan,  1.  c.  p.  68-70. 

5  Kurt  Horedt,  Eine  laleinische  Inschrift  des  4  Jahrhunderts  aus  Siebenburgen, 

Din  rândul  episcopilor  care  au  păstorit  din  aceste 
scaune  evocăm  numele  lui  Ursus,  dela  episcopia  Abrittului, 
cel  dintâi  episcop  român,  cunoscut  după  nume,  pe  care  îl 
înregistrează  istoria.1  El  „a  şezut  şi  s’a  iscălit  Ursus"  în 
actele  Sinodului  al  VH-lea  ecumenic  din  anul  787. 

Românitatea  acestui  episcop  o  atestă  Le  Quien,  dela 
care  avem  transmisă  această  ştire,  prin  cuvintele:  „Nomen 
Ursus  hominem  Latinae  linguae  signiticat".2 

Preoţimea  străromână  ierarhizată  a  înfruntat  cu  vred¬ 
nicie  asaltul  nouilor  credinţe  religioase  păgâne,  ivite  în  Dacia 
deodată  cu  noui  ei  stăpâni.  Cu  Evanghelia  lui  Hristos  a 
respins  doctrina  religioasă  şi  morală  a  politeismului  german, 
turanic  şi  slavon,  după  cum  respinsese  mai  înainte  pe  cel 
roman. 

Cu  crucea'n  frunte,  această  preoţime  a  luat  lupta  cu 
divinităţile  germanice :  Allfador,  Odin,*  Thor,  Balder,  Treyer, 
Thyr,  Braga,  Heindall,  Hodor,  Uller,  Forsete,  Widar,  Wale, A 
apoi  cu  cele  turanice:  Izdan,  Urdung,  Mano,  etc,,5  şi  cu 
cele  slavone:  Perun,  Svarog,  Dajbog,  Voios,  Cernebog, 
Zibog,  Triglav,  etc,6  şi  din  lupta  îndârjită,  ea  a  ieşit  birui¬ 
toare. 

Creştinismul  s’a  răspândit  şi  printre  năvălitori.7 

d)  Preoţimea  în  luptă  cu  năvălitorii  pentru  apărarea 
neamului 

In  acest  răstimp  frământat  preoţimea  organizată  şi-a  luat 
asupra  sa  şi  sarcina  de-a  apăra  fiinţa  neamului.  Ea  a  sub¬ 
stituit  prin  canoanele  Bisericii  legile  stăpânirii  romane 


’  C,  C.  Giurescu,  I.  c  I,  p.  208. 

1  Le  Quien,  Oriens  Christianus  in  quatteor  Patriachatus,  digestus,  Paris  1740 
I,  p.  1222,  după  Pr.  Dr.  S.  Reli,  1.  c.  p,  92. 

3  Intre  piesele  tezaurului  dela  Pietroasa  se  află  şi  o  verigă  de  aur  cu  inscripţia 
în  rune:  „guthâni  acwi  hailag",  adecă:  „lui  Odin  patria  sfinţită",  la  A  20,  Xe- 
nopol,  1.  c.  II,  p.  18. 

*  K.  Schwenck,  Die  Mythologie  der  Germanen,  Frankiurt  am  Main.  1855. 

*  Ipolyi  Arnold,  Magyar  Mythologia,  p.  19.  după  Erhardt  Victor,  A  nem  ke- 
roszteny  nepek  hite,  istentisztelete,  hagyomânyai  es  szertartăsai.  Esxtergom,  1894,  p. 
56—57. 

*  K.  Şchoenck,  Die  Mithologie  der  Slaven,  II,  p.  69-132. 

7  Pr.  Dr,  S.  Reli,  L,  c.  p.  19, 

apuse  şi  a  complectat  cu  poruncile  veşnice  ale  legii  morale 
creştine  măsurile  efemere  ale  atâtor  dominaţii  politice  no¬ 
minale. 

De  aici  a  rezultat  apoi  sinonimitatea  noţiunilor  de 
lege  şi  religiune  în  limba  noastră. 

Din  rândul  preoţilor  luptători  cu  sabia  pentru  apă¬ 
rarea  neamului  scoatem  în  lumină  pe  îndrăzneţul  episcop 
străromân  al  Novaelor  (Şiştov),  care  în  anul  596,  din  simţ 
politic,  din  agerime  diplomatică  şi  din  mândrie  romană, 
nu  s'a  supus  armatei  bizantine,  condusă  de  Petru,  fratele  împă¬ 
ratului  Mauriciu  (582 — 602)  şi  pe  solul  împărătesc  „cetă¬ 
ţenii  l-au  alungat  cu  ruşine".1 

|  T  e)  Preoţimea  în  procesul  de  închegare  a  poporului  român 
în  formaţiuni  politice  primitive 

§  ^  Străromânii  Transilvaniei,  după  destrămarea  provinciei 
romane  a  Daciei,  sub  puhoiul  năvălirilor  şi-au  păstrat  câ¬ 
teva  rudimente  de  organizaţie  de  stat,  din  zestrea  romană, 
ca  judecia  şi  ducatul,  care  sub  influinţa  slavă  s'au  trans¬ 
format  în  cnezat  şi  voievodat.  Cneazul  împărţea  dreptatea, 
justiţia,  pe-o  unitate  teritorială  maî  restrânsă  iar  voievodul 
organiza  apărarea  pe  un  teritoriu  mai  întins. 2 

Preoţimea  străromână  de  aici  şi-a  avut  partea  ei  însem¬ 
nată  în  procesul  de  închegare  a  acestor  formaţiuni  primitive 
în  organîzaţiuni  statale  mai  desăvârşite,  ca  şi  preoţimea  sud- 
dunăreană  în  lupta  pentru  neatârnarea  Vlahilor3  celor  iu¬ 
bitori  de  „munţii  cei  mai  înalţi", 4 * *  care  „săreau  ca  şi  ca¬ 
prele  peste  prăpăstii"  0  şi  care  aţineau  „trecătorile  mun¬ 
ţilor".^ 

întâiul  preot  român  cunoscut  în  istorie,  „loan,  preutul 
episcopiei  Aromânilor" 7  din  sec.  XI,  împlinea  în  viaţa 


1  Teophanes,  la  La  Quien,  L.  c.  p.  1233,  citat  de  Pr.  Dr,  S.  Reli,  L,  c.  p.  95, 

2  G,  Popa-Lisseanu,  Continuitatea  Românilor  în  Dacia,  Bucureşti,  1941,  p.  84, 

3  Kedrenos,  Bonn  It,  p.  435  la  A,  D.  Xenopol.  L.  c.  II,  p.  297. 

*  Kekaumenos,  ed,  Wassiliewsky  p,  68  la  Idem,  L.  c.  II,  p.  302, 

1  Nicetas  Choniates,  Bonn  p.  561  la  Ibidem,  L.  c,  II,  p.  302. 

*  Ana  Komnena,  Bonn  I,  p,  273  ia  Ibidem,,  L.  c.  II,  p.  301. 

7  Th.  Capidan,  Megleno-românii,  Bucureşti  1925,  I,  p.  38  la  Pr,  N.  M.  Popescu, 
L.  c.  p.  11 — 15. 

etnică  a  Aromânilor  rostul  cu  care  a  şi  fost  înfiinţată 
episcopia,  adecă:  emanciparea  de  sub  tutela  bisericească 
bulgară,  căreia  îi  supusese  la  1019  împăratul  Vasile  II 
Bulgaroctonul. 1 

Dacă  este  gloria  fraţilor  Petru  şi  Asan  întemeierea 
imperiului  româno-bulgar  la  1186,  nu  mai  puţin  este  şi 
vrednicia  episcopului  Vasile  dela  Târnova, 2  care  ridicând 
altar  nou  în  cetatea  sa  de  scaun,  înflori  în  jurul  lui  cultul 
sfântului  Dumitru  de  Tessalonic.  Iar  prin  acest  cult  al 
luptei  pentru  biruinţa  dreptăţii  în  lume,  a  fanatizat  până 
la  aspectul  de  „epilepsie"  pe  celniciî  şi  gloatele  Vlahilor 
din  Haemus,  punându-i  în  slujba  ideii  de  neatârnare. 

Oamenii  episcopului,  în  fanatismul  lor,  „strigau  cu 
mânie",  „cu  ochii  crunţi  şi  sperliţi" 3 *  şi  „cu  părul  vâl- 
voiu‘V  din  tinda  bisericii:  „Plăcut-a  lui  Dumnezeu  ca 
neamul  Bulgarilor  şi  al  Vlahilor  scuturând  jugul  cel  înde¬ 
lungat  al  Grecilor,  să-şi  cerce  slobozenia", 5 

Spuneau  apoi,  la  îndemnul  episcopului,  că  „pentru 
aceea  Dinutrie,  mucenicul  lui  Hristos,  lăsând  mitropolia 
Thessaloniciei  şi  biserica  sa  cu  obiceiul  Grecilor,  a  venit 
la  dânşii  ca  să  Ie  ajute",6  Iar  Vlahii  au  crezut  „că  Dum¬ 
nezeu  vrea  mântuirea  lor  de  sub  jugul  Grecilor".7 

Pentru  această  ţinută,  după  înfăptuirea  mântuirii,  Asan 
l-a  şi  înălţat  pe  inimosul  episcop  Vasile  în  înalta  treaptă 
de  mitropolit  autocefal  al  Vlahilor. 3 

Acest  dor  de  mântuire  al  Vlahilor  îşi  avea  temelia  în 
conştiinţa  originei  lor  romane,  pe  care  le-o  accentuează  şi 
papa  Inocenţiu  al  III-lea,  atât  prin  scrisoarea  din  1199 


1  Hrisovul  împăratului  Vasile  II  Bulgaroctonul  din  1019,  la  A.  D.  Xenopol, 
L,  c.  v,  II,  p,  300. 

2  Nicelas  Choniates  Akominatos,  la  Jancso  Benedek,  A  român  cemzeti  tdrek- 
vcsek  tortânete,  Budapest  1896,  I,  p.  127, 

1  Nicetas  Choniates  Akominatos,  la  Gheorghe  Şincai,  Cronica  Românilor,  Bu¬ 
cureşti  1886,  I,  p.  354. 

*  Idem  in  traducerea  lui  G.  Murnu,  la  I,  Lupaş,  Din  izvoarele  istoriei  române, 
■Cluj  1927,  p.  36. 

‘  Ibidem,  ia  Gh.  Şincai,  L,  şi  p.  c. 

6  Ibidem.  L,  şi  p.  c.  7  Ibidem,  L.  şi  p.  c. 

*  Nicetas  Choniates  Akominatos,  la  Jancso  Benedek,  L.  şi  p.  c. 

trimisă  lui  loniţă  prin  protopopul  Dominic,1  cât  şi  prin  cea 
adusă  mai  târziu  de  capelanul  Ioan.* 

Această  conştiinţă  romană  i-a  făcut  pe  Vlahi  omenoşi 
faţă  de  Grecii  care  vorbiau  în  graiul  vlah.  „Fiind  luat  pri¬ 
zonier  un  preot,  acesta  s'a  rugat  de  Asan,  grăindu-i  în 
limba  lui,  ştiutor  fiind  de  limba  Vlahilor'18  şi  l-a  eliberat. 

Preoţimea  norddunăreană  a  împlinit  aceeaşi  misiune  în 
mijlocul  poporului  „foarte  numeros  şi  mare,  creştin,  de 
origine  romană,  din  nordul  Dunării,  care  a  ajutat  Bulga¬ 
rilor  să  scuture  jugul  Avarilor"  4  la  679,  printre  membrii 
„coloniei  italice"  5  de  aici  din  1161,  printre  Brodnicii  din 
partea  de  răsărit  a  Munteniei 0  şi  Bolohovenii  dela  extrema 
nordică  a  pământului  românesc, 7  printre  Bârladnicii 8  şi 
Vrâncenii 9  Moldovei,  printre  „pastores  Romanorum"  din 
„pascua  Romanorum"  ale  Panoniei,1*  printre  Blacii  Tran¬ 
silvaniei  din  ducatul  lui  Menumorut  din  Bihor  şi  din  al  lui 
Gelu  din  Gilău  şi  al  lui  Glad  din  Banat,"  care  până  Ia 
cucerirea  ungurească  erau  în  legături  politice  şi  bisericeşti 
cu  Bizanţul,  apoi  mai  târziu  printre  Vlahii  de  sub  stăpâ¬ 
nirea  lui  Gyula,  Achtum,  Kean, 1 1  a  voievozilor  transil¬ 
văneni  şi  a  regilor  maghiari. 


T  Theiner,  Alonumenta  ilavorum  merid.  1,  p.  11  ia  A.  D.  Xenopol,  L.  c.  II, 

р,  313. 

2  Idem,  la  Idem,  L.  p.  3H  ţi  Hurmuzaki,  Doc,  I,  p.  1. 

2  Nicetai  Choniates  Akominatos,  Bonn  p.  487  la  C.  C.  Giurescu,  L.  c.  Il,  p.  302, 
4  Migne,  Patrologia  greacă,  Acta  Sancti  Demetrii,  t,  i  16,  la  A.  D.  Xenopol,  L. 

с.  II,  p.  299  ţi  Gh.  Popa-Lisseanu,  L.  c,  p.  45. 

*  Kinntmos,  Bonn  p,  260  Ia  A.  D.  Xenopol,  L,  c.  II,  p.  301. 

*  Gh.  Popa-Lisseanu,  L.  c.  p.  60  —  61. 

’  Th.  Holban,  Românii  pe  teritoriul  polonez  până  In  rec.  XVI,  In  Arhiva,, 
XXXVII  (1939)  p,  238-243,  la  C.  C.  Giurescu,  L.  c.  I.  p.  320, 

*  Teodor  Bălan,  Bârladnicii,  Cernăuţi,  1928, 

9  N.  lorga,  Vrancea  şi  Vrâncenii,  Bucureşti  1928. 

10  Pomeniţi  de  cronicarul  S.  Keza,  Gest»  Hungarorum,  de  călugărul  Odo  de! 
Diogilo  din  mănăstirea  SI.  Dionisiu  dela  Deuii,  de  călugărul  Richardu»  din  Ordinul 
predicatorilor,  de  arhidiaconul  Thomaa  din  Spalato,  etc.  la  Gh.  Popa-Liseanu,  L.  c, 
p.  72,  Este  de  reţinut  pasajul  din  S.  Keza  :  „Blackii  qui  ipaorum  (Hunorum)  fu er* 
pastores  et  coloni,  remanentibus  sponte  In  Pannonia". 

Anonymus  Belae  regii  notarius,  capit.  Xl,  XXIII,  LI  etc. 

12  D.  Onciul,  Românii  şi  lingurii  in  trecut,  p,  17,  la  Gh»  Popa-Lisseanu,  L.  c.  p.  66. 

Ieroteu  de  Morisena,  întâiul  episcop  ortodox  din  părţile 
transilvănene,  „vestit  pentru  evlavia  sa", T  n’a  fost  trimis 
aici  de  patriarhul  Teofilact  din  Constantinopol  numai  pentru 
întărirea  ducelui  Gyula  în  credinţa  ortodoxă,  nici  numai 
pentru  convertire  dela  „credinţa  rătăcită  a  barbarilor  îa 
creştinism,1 2  ci  şi  pentru  înduplecarea  acestuia  de  a  rămânea 
statornic  în  ascultarea  cu  legământ  făgăduită  împăratului 
din  Constantinopol  Constantin  Porfirogenitul. 3 

Acesta  este  motivul  principal  pentru  care-1  înlătură 
sf.  Ştefan,  regele  Ungariei,  pe  voievodul  Gyula,  la  1018, 
anexând  Ungariei  voievodatul  său  şi  mai  târziu  izgoni  şi 
călugării  greci  din  mănăstirea  „Sf.  Gheorghe",  strămutaţi 
aici  din  mănăstirea  „Sf.  Ioan  Botezătorul"  tot  din  Cenad, 
înlocuindu-i  cu  călugări  benedictini. 4 * 

Busola.  Transilvaniei,  însă,  orientată  fiind  spre  Răsărit, 
el  cu  toate  acestea  n’a  putut-o  îndrepta  spre  Apus  şi  spre 
catolicism,  deoarece  populaţia  ei  aparţinea  în  majoritate 
Bisericii  răsăritene.  * 

„Puterea  de  împotrivire  a  Ortodoxiei  româneşti  a  fost, 
după  cum  recunosc  chiar  istorici  de-ai  ungurilor,  stânca 
de  care  s’au  izbit  şi  s’au  spart  îndelungatele  strădanii  ale 
regatului  ungar  de  a  se  înfige  statornic  în  pământul  Tran¬ 
silvaniei  şi  chiar  de  a-şi  întinde  stăpânirea  şi  asupra  Mun¬ 
teniei  şi  Moldovei".6 


1  î,  Lupaş,  Realităţi  ardelene  in  voevodalul  Transilvaniei,  Anuarul  Inst.  de- 
Ist.  NaJ.  *  Univ.  „Regele  Ferdinand  I"  din  Clui,  Vil,  (1936— 38)  p,  56. 

1  Ion  Lupaş,  L,  şi  p.  c. 

3  Gh.  Popa-Lisseanu,  L.  c,  p,  66,  dugâ  Skylitzes,  Kedreno*  sec.  XI  şi  Zonara» 
secolul  XII. 

4  Ion  Lupaş,  L.  şi  p.  c. 

*  Ion  Lupaş,  L.  c.  p.  55. 

*  Ion  Lupaş.  Istoria  unirii  Românilor,  Bucureşti,  1937,  p,  25. 


EX  ORIENTE  LUX 

de 

Dr.  MILAN  P.  ŞESAN 

^Profesor  la  Facultatea  de  Teologie,  laţi  ISuceaval 

Răsăritul  ortodox  a  fost  un  mare  binefăcător  al  cul¬ 
turii  şi  civilizaţiei  europene,  nu  numai  în  epoca  de  înflo¬ 
rire  a  imperiului  bizantin,  ci  şi  în  epoca  de  decadenţă 
politică  bizantină. 

Ortodoxia  a  fost  mult  frământată  în  Răsărit  şi  de  aceea 
a  fost  stabilită  în  mod  universal  la  sinoadele  ecumenice. 
Apoi  a  fost  sistematizată  într’un  complex  teologic  de  marele 
părinte  bisericesc  Ioan  Damaschinuî  (f  749),  iar  de  atunci 
rămâne  generator  constant  al  forţelor  de  creaţie  şi  pro¬ 
păşire.  Afirmaţia  că  Ortodoxia  s'ar  fi  complăcut  într’o 
stare  de  împietrire  religioasă  şi  culturală,  precum  sună 
verdictul  unilateral  de  odinioară  al  teologului  De  Maistre, 
este  deadreptul  falsă,  dacă  se  iau  în  considerare  realităţile 
istorice.  Acuza  stă  doar  în  concordanţă  cu  concepţia  în¬ 
gustă  apuseană,  că  este  bun  numai  ceea  ce  a  fost  condi¬ 
ţionat  de  papalitate  şl  ce  este  în  afară  de  ea,  nu  poate  fi 
apreciat.  De  aceea  Răsăritul  ortodox,  numit  în  Apus  „schis¬ 
matic",  nu  s'a  învrednicit  pe  atunci  de  cunoscători  profunzi. 
Totuşi,  acest  Răsărit  ortodox  îşi  deapănă  mai  departe  firul 
vieţii  sale  spirituale,  potrivit  tradiţiei  ortodoxe  şi  în  ciuda 
desconsideraţiei  şi  a  vitregiei  politice  a  vremurilor.  El  ră¬ 
mâne  mai  departe  focar  de  luminare  universală,  trimiţând 
în  spre  Europa  apuseană  continue  raze  sclipitoare.  Abia 
după  trecerea  epocei  de  subestimare,  Răsăritul  se  învred¬ 
niceşte  în  cele  din  urmă  sa  fie  „descoperit"  în  Apus,  iar 
comorile  sale  să  înceapă  a  fi  preţuite  şi  puse  la  contribuţie 
istorică  într'un  mod  mult  mai  deplin. 

Contactul  cultural  dintre  Răsărit  şi  Apus  s'a  desfăşurat 
într‘o  influinţare  reciprocă  neîntreruptă,  chiar  şi  după 
marea  desbinare  bisericească  din  1054.  Acest  fapt,  înre- 

gistrat  la  început  ca  o  constatare  de  tot  sumară,  a  lost 
subliniat  în  timpurile  mai  noui  în  câteva  lucrări ;  aşa :  Jakob 
J.,  Der  Einfluss  des  Morgenlandes  aul  das  Abendland  vor- 
nehmlich  wâhrend  des  Mittelalters,  1924;  Iorga  N„  Rela- 
tions  entre  l’Orient  et  l’Occident  au  moyen  âge,  Paris  1923 
şi  L'interpenetrations  de  l'Orient  et  l'Occident  au  moyen 
âge,  Bucureşti  1929 ;  apoi :  Ebersolt  J.r  în  Recherches  sur 
Ies  influences  byzantines  et  orientales  en  France  pendant 
Ies  croissades.  Paris  1929;  Vercessi  E.,  Oriente  ed  Occi- 
dente,  Milano  1928;  Brătianu  Gh.,  Une  nouvelle  histoire 
de  TEurope  au  moyen  âge,  în  Revue  belge  de  philologie 
et  d’histoire  18,  Bruxelles  1939  p.  252 — 266. 

Biserica  ortodoxă  începe  şi  ea  să  se  bucure  de  o 
atenţie  tot  mai  pronunţată  din  partea  teologilor  papali  — 
precum  sunt  Hausherr  J-,  Wunderle  G.,  Tyciak  J,,  Werhun 
V„  Siegmund  -  Schultze  Fr.,  Janin  R.,  Jugie  M.,  Dvornik 
Fr.,  Riciotti  G.,  Koch  H„  Grumel  V.,  Laurent  V.,  Aman 
E.  şi  mulţi  alţii,  ca  şi  din  partea  teologilor  protestanţi,  ca 
mai  ales  Holl  K,,  Harnack  Ad-,  Heiler  Fr,,  Visser’t  Hooft 
W.  şi  alţii  —  dovedindu-se  astfel  vitalitatea  şi  continuitatea 
ei  tradiţională,  cari  pentru  ortodocşi  sunt  realităţi  evidente, 
după  cum  o  constată  prof.  Popescu  T.  M.  în  lucrările  sale 
de  sinteză  :  Ce  reprezintă  azi  Biserica  ortodoxă,  în  revista 
„Biserica  Ortodoxă  Română"  nr.  1 — 2  1941,  şi  Vitalitatea 
Bisericii  ortodoxe,  Bucureşti  1942.  Această  vitalitate,  ne- 
desminţită  de  veacuri  şi  oameni,  se  arată  a  fi  atât  de  pu¬ 
ternică,  încât  încearcă  să  convertească  Apusul  la  seva  au¬ 
tentică  a  creştinismului  ortodox,  prin  fundamentala  lucrare 
a  prof.  N.  Arseniev,  Der  urchristliche  Realîsmus  und  die 
Gegenwart,  2  voi,  Kassel  1933/5.  O  vădeşte  şi  îngrijorarea 
unor  demnitari  papali  din  contemporaneitate,  cari  constată 
că  în  viaţa  Apusului  şi  în  teologie  începe  să  se  dea  o  prea 
mare  atenţie  teologiei  ortodoxe  (vezi  „Revista  Teologică" 
nr.  2  din  1944  p.  157). 

Acest  fapt,  îmbucurător  de  altfel,  îl  întăresc  mai  multe 
monografii,  scrise  de  unii  cercetători  apuseni:  aşa  Ensslin 
W,,  constată  în  lucrarea:  Das  Gottesgnadentum  des  auto- 
kratischen  Kaiserthums  der  fruhbyzantinischen  Zeit,  în  Atti 
di  V.  congresso  di  studi  bizantini  1,  Roma  1939,  p.  154 — 

166,  că  concepţia  despre  misiunea  divină  a  suveranului 
ţării  vine  din  Orient,  mijlocită  fiind  de  către  imperiul  bi¬ 
zantin  în  spre  Curia  romană.  Munoz  A.,  in  L'arte  di  Roma 
e  l'arte  dell'Oriente  nel  periodo  paleocristiano  e  medioe- 
vale,  în  aceleaşi  Atti,  1,  1939,  p.  18 — 25,  arată  că  deşi 
în  artă  fiecare  regiune  îşi  are  specificul  său,  totuşi  există 
şi  influinţe  reciproce,  iar  Răsăritul  a  radiat  în  spre  Apus. 
Acelaşi  lucru  îl  întăresc  şi  alte  constatări,  ca  de  pildă: 
Lojacono  P„  în  L'arhitettura  bizantina  in  Calabrîa  e  Sicilia, 
aceleaşi  Atti,  2,  Roma  1940,  p,  183—197,  şi  Millet  J.,  în 
L'Art  des  Balkans  et  l'Italie  au  XlII-e  s,,  Atti  2,  1940,  p. 
272 — 297,  însuşi  felul  şcolii  artistice  şi  pictografice  din 
vestita  mănăstire  dela  Cluny,  înfiinţată  la  910,  a  stat  sub 
influinţa  şcolii  bizantine  de  pictură,  cum  o  constată  Fo- 
cillon  H.,  în  Peintures  romanes  des  eglises  de  France, 
Paris  1938. 

Caritatea  ordinelor  monahale  apusene,  atât  de  mult 
preţuită  ca  o  originalitate  a  spiritului  practic  apusean,  se 
dovedeşte  a  fi  numai  o  copie  perfectată  a  tipului  răsări¬ 
tean,  indicat  de  Vasiliada  sf.  Vasile  cel  Mare  dela  Cesa- 
reea  Capadociei  din  sec,  IV.  Astfel  Schreiber  G.,  în  By- 
zantinisches  und  abendlăndisches  Hospital,  în:  Byzanti- 
nische  Zeitschrift  XLII-1,  1942,  p.  11 — 149,  constată  că 
spitalul  monahal  apusean  derivă  din  caritatea  răsăriteană, 
desvoltată  în  convieţuirea  cenobitică,  iar  Ronuald  (f  1027), 
înfiinţătorul  ordinului  Camaldulens,  a  cunoscut  în  Italia 
viaţa  anahoretică  grecească  şi  s’a  inspirat  din  ea ;  con¬ 
fraţii  săi  din  ordin  stăteau  în  contact  viu  cu  monahii  greci, 
vizitând  personal  mănăstirile  ortodoxe  din  Egipt,  Sinai, 
Siria  şi  Muntele  Athos.  Şi  Cistercienii,  cari  au  luat  parte 
la  cruciada  a  patra  (1203),  au  cunoscut  monahismul  grec 
şi  sau  inspirat  din  el. 

Nu  mai  restrânsă  a  fost  legătura  dintre  gândirea  gre¬ 
cească  şi  cea  apuseană,  mijlocită  în  mare  parte  de  Italia, 
care  transmitea  gândirea  bizantină  în  spre  Apus.  Această 
legătură  durează  din  sec.  XII  şi  până  la  căderea  Constan- 
tinopolei  sub  Turci,  în  1453,  alimentând  cu  filosofia  plato¬ 
nică,  sprijinitoarea  spontaneităţii  creatoare,  începuturile  re¬ 
naşterii  şi  ale  umanismului,  după  ce  a  survenit  saturaţia 

pricinuită  de  gândirea  sistematizată  scolastică  şi  aristotelică. 
Astfel  glăsuesc :  Franceschini  E.,  II  contributo  dell'Italia  alia 
transmîsione  del  pensiero  greco  in  occidente  nei  secoli 
XII- — XIII  e  la  questione  di  Giacomo  Chierico  di  Venezia, 
în  Atti  di  XXV  riunione  soc.  ital.  3,  Veneţia  1937  p.  287 
— 310;  apoi  Rossi  V„  I  rapporti  letterari  fra  l'Italia  e  Bi- 
sanzio  dalia  fine  del  sec.  XIV  alia  fine  del  sec.  XV,  în 
Atti  di  IV  congr.  nazionale  di  studi  romani  1,  1938  p. 
29 — 34,  O  contribuţie  specială  la  cunoaşterea  orientului  în 
occident  o  aduce  Varlaam  Calabritul  (1350),  monah  opus  isi- 
hasmului  atonit,  care  născut  fiind  în  mediul  ortodox  din  Cala- 
bria,  apoi  venit  la  Constantinopole  şi  delegat  în  1339  la 
curtea  papală  dela  Avignon,  ia  cunoştinţă  de  deciziile  si¬ 
nodului  unionist  dela  Lyon  din  1274  şi  trece  la  catolicism, 
în  1342,  după  cum  constată  Jugie  M.,  Barlaam  est-il  ne 
catholique,  în  Echos  d’Orient  39,  1940  p.  100 — 125  şi  Schiro 
G.,  Un  documento  inedito  sulla  fede  di  Barlaam  Calabro, 
în  Archivio  storico  di  Calabria  8,  1938  p.  155  ss. 

Deosebit  de  importantă  pentru  gândirea  apuseană  este 
strămutarea  în  Italia  a  unui  mare  număr  de  umanişti  greci 
din  imperiul  bizantin,  cari  pleacă  fie  din  motive  religioase, 
fie  din  teamă  de  Turci,  Aceşti  umanişti  greci,  aşezaţi  în 
sudul  Italiei  şi  mai  ales  la  Florenţa,  în  urma  sinodului  unio¬ 
nist  dela  Ferrara-Florenţa  din  1438 — 1439,  şi  având  în 
frunte  pe  Mitropolitul  Visarion  al  Niceei,  numit  apoi  car¬ 
dinal  Bessarione,  şi  pe  mitropolitul  Isîdor  al  Kievului  (şi 
el  a  devenit  în  urmă  cardinal)  erau  mai  ales  Theodor  Gazas, 
Mihail  Apostolîos,  Andronic  Kallistos,  Georgios  Trapezun- 
tinos,  Nicolai  Perotti,  Nicolai  Capranica  şi  Ioan  Arghy- 
ropulos.  Umanismul  lor  însă  nu  este  ireligios,  precum  se 
arăta  a  fi  umanismul  apusean.  Aceste  amănunte  le  rele- 
vează  îndeosebi  Mohler  L.,  în  lucrarea:  Aus  Bessarions 
Gelehrtenkreis,  3  voi.  Paderborn  1923,  1927,  1942,  şi  în 
lucrarea:  Th.  Gazes,  seine  bisher  ungedruckten  Schriften 
und  Briefe,  în  Byzantinische  Zeitschrift  XLII — 1,  1942,  p, 
50 — 75  şi  apoi  Hofman  G.,  în  Humanismus  in  concilio  Flo- 
rentino,  în  Acta  Academiae  Velehradensis  15,  1939  p, 
193—211. 

Dar  nu  numai  atât,  ci  chiar  şi  după  căderea  Constan- 

tînopolei,  în  1453,  Răsăritul  ortodox  nu  încetează  de  a  fi 
un  focar  de  luminare  şi  pentru  Apus,  şi  anume  prin  cen¬ 
trul  său  bisericesc  ortodox  dela  sf.  Munte  Athos.  Acesta 
îşi  păstrează  calitatea  de  îndrumător  cultural  şi  teologic 
ortodox  şi  totodată  prezintă  pentru  Apus  un  prilej  de  in¬ 
spiraţie.  Astfel  prof.  Heydenreich  L.  H.  constată  în  lu¬ 
crarea  :  Der  Apokalypsen  Zyklus  im  Athosgebiet  und  seine 
Beziehungen  zur  deutschen  Bibelillustration  der  Refor- 
mation,  în  Zeitschrift  fur  Kunstgeschichte  8,  1939  p.  1 — 40, 
că  tipul  ortodox  al  ciclului  apocaliptic  dela  mănăstirile  sf. 
Munte  Athos  a  influinţat  ilustrarea  Bibliei  germane  lute¬ 
rane,  ceea  ce  dovedeşte  o  continuă  legătură  spirituală  între 
Athos  şi  Apusul  european. 

Astfel  se  adevereşte,  la  îndemâna  câtorva  citări  fugi¬ 
tive  din  autori  apuseni,  că  „Ex  Oriente  lux“,  nu  este  o 
formulă  poetică,  ci  este  cea  mai  clară  realitate  documen¬ 
tară  ;  că  Bizanţul,  chiar  şi  în  clipele  cele  mai  tulburi  ale 
istoriei  sale,  nu  a  încetat  nici  odată  să-şi  îndeplinească  rolul 
său  cultural  pentru  binele  omenirii. 


(se) 


MARTIRII  ORTODOXIEI 

de 

Diacon  NICOLAE  MLADIN 

Profesor  la  Academia  teologica  ..  And  reiau  ,V' 

Năzuinţa  fundamentală  a  spiritului  omenesc  este  setea 
după  adevăr.  Omul  caută  pretutindenea  Adevărul.  El  nit 
se  mulţumeşte  cu  simulacre,  cu  ersaţuri,  cu  ipoteze,  cu 
teorii  pretenţioase,  cu  abstracţii  nebuloase  şi  adevăruri' 
parţiale :  el  vrea  să  aibă  Adevărul,  Pentru  minciună  e  cu¬ 
prins  de-o  oroare  instinctivă  şi  poate  fi  copleşit  de  ea  numai 
printr’o  pervertire  sistematică,  forţată,  a  fiinţei  lui,  car& 
nu-i  mai  îngădue  să  vadă  clar,  să  judece  temeinic,  să  se 
convingă  singur.  Ce  este  Adevărul  pe  care-1  caută  omul?’ 
Nu  este  nimic  altceva  decât  realitatea  aşa  cum  este  ea, 
nestrâmbată  de  nici  o  prejudecată,  de  nici  o  oglindire  străină. 
Singură  această  cunoaştere  a  realităţii  dă  posibilitate  omului 
să  se  încadreze  în  ea  în  aşa  fel  încât  să  ajungă  la  o  ma¬ 
ximă  potenţare  a  fiinţei  lui :  Adevărul  singur  e  mântuitor,, 
adică  ridică  pe  om  la  plenitudine.  Minciuna  e  distrugă¬ 
toare,  nimiceşte  pe  om  şi  viaţa  omenească.  De  aceea  e 
de  înţeles  pasiunea  cu  care  omenirea  a  căutat  şi  caută  ade¬ 
vărul  în  toate  domeniile  şi  mai  ales  în  domeniul  religios,, 
care  cuprinde  Adevărul  în  toată  plenitudinea  sa. 

Iată  dece  titlul  de  glorie  al  Ortodoxiei  nu  este  nici: 
puterea  politică,  nici  bogăţia,  nici  splendoarea  externă,  nici 
numărul  credincioşilor  Bisericii  sale,  ci  Adevărul,  Orto¬ 
doxia  este  Adevăr.  Nu  un  adevăr  abstract,  formulat  după 
toate  normele  logicii  lui  Aristotel,  nici  numai  un  adevăr 
ştiinţific  care  serveşte  doar  spre  orientare  mai  sigură  în 
complexul  lumii  înconjurătoare,  ci  Adevărul  transcendent 
din  care  isvorăsc  toate  celelalte  adevăruri,  de  care  atârnă 
lumea  şi  istoria,  cu  tot  ceea  ce  este  şi  se  întâmplă  într'ânsa  r 
Ortodoxia  este  Adevăr  şi  viaţă.  Adevăr  transcendent  şi 
viaţă  veşnică.  Adevărul  viu,  nepieritor,  acelaşi  ieri,  azi  şi 

mâine,  pe  care-1  dibuim  cu  antenele  sufletului  spre  a  ne 
mântui.  Adevărul  care  e  mai  mare  decât  toate  măsurile 
minţii  noastre;  Viaţa  care  e  mai  bogată  decât  toate  doru¬ 
rile  inimii.  Adevărul  care  nu  este  rob  al  omului,  nu  se 
supune  capriciilor  minţii  umane,  nici  dorinţelor  năbădă¬ 
ioase  ale  inimii,  ci  domină,  copleşeşte,  înalţă,  transfigurează 
pe  om.  Adevărul  care  se  revarsă  din  sânurile  neajunse  ale 
veşniciei,  spre  a  ridica  fiinţa  umană  sub  zările  lui  de  lu¬ 
mină,  Căci  omul  nu  caută  Adevărul  spre  a-1  stăpâni,  ci  îl 
caută  spre  a  se  desăvârşi  în  El,  spre  a  fi  transfigurat  de 
străvezimile  lui-  '  j 

Care  sunt  deci  criteriile  după  care  cunoaştem  Ade-  j 
vărul?  întâlnirea  sufletului  omenesc  cu  Adevărul  se  mani-  j 
festă  nu  printr’o  simplă  evidenţă  intelectuală.  Ea  este  şi  ] 
în  cazul  adevărului  ştiinţific  ca  o  străfulgerare  de  lumină  | 
în  bezna  de  căutare  a  minţii,  o  străfulgerare  care  sgudue 
în  bucurie  sufletul.  Pentru  clipa  aceasta  de  evidenţă,  de 
iluminare,  de  bucurie  copleşitoare  îşi  risipesc  creatorii 
toată  viaţa  lor.  Tipic  în  acest  sens  e  strigătul  de  bucurie 
al  lui  Arhimede :  Eureca,  am  găsit.  Cu  atât  mai  mult  în¬ 
tâlnirea  cu  Adevărul  transcendent  nu  e  o  simplă  evidenţă 
intelectuală:  e  o  revelaţie  care  copleşeşte  sufletul  cu  aşa 
putere,  încât  îl  înalţă  într’o  altă  sferă  de  existenţă.  E  o  re¬ 
velaţie  care  luminează  mintea  şi  o  răpeşte,  care  covâr¬ 
şeşte  inima  de  o  bucurie  negrăită  şi  aprinde  pe  vatra  su¬ 
fletului  flacăra  nestinsă  a  iubirii  care  purifică  fiinţa  şi  viaţa 
omului  după  chipul  curat  ca  lumina  al  veşniciei.  întâlnirea 
cu  Adevărul  transcendent  este  mântuire,  adică  răpirea 
omului  din  lumea  deşertăciunii  sub  zările  care  ii  dau  de¬ 
săvârşirea,  Ea  e  plasarea  pe  linia  firească  a  destinului  ] 

uman.  Ea  e  libertate.  Căci  atâta  vreme  cât  omul  dibueşte  j 

printre  umbre  şi  iluzii,  printre  abstracţiuni  şi  prejudecăţi,  J 
nu  este  liber:  e  rob  al  propriilor  fantezii.  Libertatea  este 
apanajul  nobil  al  celor  ce  s'au  întâlnit  cu  Adevărul. 

Ortodoxia  este  adevăr.  Adevărul  şi  viaţa  cea  veşnică 
aşa  cum  ni  s’a  revelat  în  lisus  Hristos.  „Eu  sunt  Adevărul 
şi  Viaţa“,  a  zis  lisus.  Şi  cine  cunoaşte  pe  Hristos  cunoaşte 
Adevărul.  Şi  cine  cunoaşte  Adevărul  a  dobândit  libertatea, 
care  este  respiraţie  pură  în  lumea  Adevărului,  „De  veţi 


REVISTA  TEOLOGICA 


1 13 


rămânea  în  cuvântul  Meu,  cu  adevărat  sunteţi  ucenicii  Mei. 
Şi  veţi  cunoaşte  Adevărul  şi  Adevărul  vă  va  face  slobozi'* 
(In.  8,  31 — 32).  Aceasta  este  marea  nobleţe,  sublima  pre¬ 
rogativă  a  Ortodoxiei  de  a  fi  rămas  în  cuvântul  lui  Iisus, 
de  a  fi  călăuzită  de  Duhul  Adevărului  şi  în  felul  acesta 
de  a  fi  oferit  lumii  singura  libertate  reală,  efectivă  şî  fe¬ 
licit  oare...  Căci  nu  există  decât  un  singur  adevăr:  acela 
care  ni  s'a  revelat  în  Iisus  Hristos  şi  ne-a  deschis  porţile 
împărăţiei  veşnice.  Şi  Adevărul  acesta  este  iubire.  Iubire 
din  care  au  isvorât  toate,  spre  care  se  simt  atrase  toate. 

Iubire  care  a  mântuit  lumea. 

* 

¥  * 

Omul  care  s’a  întâlnit  cu  Adevărul,  nu-şi  mai  apar¬ 
ţine  sieşi:  el  aparţine  cu  toată  fiinţa  lui  Adevărului.  Aşa 
cum  vederea  unui  peisagiu  frumos,  te  smulge  din  starea  ta 
obişnuită  şi  te  face  rob  al  frumuseţii  contemplate,  vederea 
Adevărului  te  smulge  din  viaţa  biologică-umană  şi  te  ro¬ 
beşte  lui  Hristos.  Deci  semnul  distinctiv  al  celor  ce  au  cu¬ 
noscut  pe  Hristos  ca  Adevăr  este  iubirea  de  Hristos  mai 
presus  de  orice.  Lepădare  de  sine  şi  dăruire  totală  lui 
Hristos.  Ei  mărturisesc :  „Viaţa  mea  este  Hristos pentrucă 
„nu  mai  trăesc  eu  ci  Hristos  trăeşte  în  mine".  Viaţa  mea 
este  Adevărul,  pentrucă  nu  mai  trăesc  eu  ci  Adevărul 
trăeşte  în  mine.  De  aici  reese  a  doua  caracteristică  a  cre¬ 
ştinului  ortodox:  renunţarea  la  tot  ceeace  nu-i  adevăr  şi 
libertate.  Cu  orice  preţ,  chiar  cu  preţul  suferinţii  şi  al 
morţii.  Ambele  aceste  caracteristice  strălucesc  în  viaţa  fie¬ 
cărui  creştin  ortodox,  mai  mult  sau  mai  puţin  intens.  Ele 
îşi  găsesc  suprema  realizare  în  martiri  şi  sfinţi. 

Ce  sunt  martirii  ?  Cuvântul  martir  e  de  origine  greacă 
şi  însemnează  martor.  Iar  martor  poate  fi  numai  cel  ce 
a  fost  de  faţă  la  un  fapt,  a  văzut  cum  s'a  întâmplat...  El 
nu  poate  fi  martor  decât  pentru  ceeace  a  văzut.  EI  măr¬ 
turiseşte  adevărul.  Dar  până  unde  se  extinde  obligaţia  de 
a  mărturisi  adevărul?  Până  la  moarte.  Conştiinţa  îi  spune 
să  nu  se  lase  intimidat  şi  să  înlocuiască  adevărul  prin  min¬ 
ciună  de  frica  suferinţelor,  de  ispita  unor  bunuri  eventuale 
sau  de  ameninţarea  cu  moartea.  Martorul  trebue  să  stea 
drept,  sigur  pe  ceeace  ştie  şi  netulburat  să  mărturisească 

adevărul  indiferent  de  consecinţe,  dacă  place  sau  nu  place, 
dacă  aduce  folos  sau  pagubă.  Desigur  martorii  deia  jude¬ 
căţi,  martorii  faptelor  omeneşti  obişnuite  nu  ascultă  întot¬ 
deauna  glasul  acesta  al  conştiinţii:  de  aici  sperjurul,  mar¬ 
torii  falşi.  Dar  idealul  este  acesta :  a  fi  martor  a  ceeace  ai 
văzut  cu  orice  preţ,  în  orice  împrejurări.  Acest  ideal  de¬ 
vine  realitate  vie  în  fiinţa  martirului.  Martirii  nu  mai  sunt, 
martori  ai  unui  fapt  omenesc  divers.  Ei  sunt  martorii  lu¬ 
crării  lui  Dumnezeu  în  istorie,  martori  ai  faptelor  divine, 
martori  ai  faptului  că  Fiul  lui  Dumnezeu  s'a  făcut  om,  a 
trăit  în  mijlocul  oamenilor  ca  un  om  dar  şi  ca  un  Dumnezeu, 
s’a  smerit  pe  sine  până  la  moartea  pe  cruce,  dar  a  înviat 
întru  mărire,  înălţat  fiind  deadreapta  Tatălui, 

Deaceea  primii  martiri,  cei  dintâi  martori  ai  Ortodo¬ 
xiei,  adică  ai  adevărului  divin  revelat  în  Iisus  Hristos  au 
fost  sfinţii  Apostoli,  Ei  au  trăit  în  preajma  lui  Iisus  vreme 
de  trei  ani  şi  mai  bine.  I-au  ascultat  cuvântul,  au  văzut 
minunile  ce  le-a  făcut,  şi-au  întipărit  chipul  Lui  de  mărire 
şi  smerenie  pe  mahrama  inimii;  au  fost  ucenicii  lui.  E 
adevărat  că  prinderea  şi  răstignirea  lui  Iisus  a  fost  o  cruntă 
lovitură  pentru  ei;  ei  nu  înţelegeau  nimic  din  sensurile 
adânci  ale  răstignirii.  Dar  Iisus  a  înviat:  L-au  văzut  în 
trup  transfigurat,  au  trăit  prezenţa  Adevărului  veşnic,  pre¬ 
zenţa  unei  realităţi  copleşitoare,  care  le-a  dogorit  toată  fi¬ 
inţa  cu  flăcări  cereşti  şi  a  făcut  din  nişte  bieţi  pescari 
fricoşi  şi  fără  orizont,  cuceritori  ai  lumii.  Faptul  că  Iisus 
Hristos  a  înviat,  că  El  este  viu  şi  prezent  deopotrivă  în 
ceruri  şi  în  inima  omenirii,  faptul  că  l-au  văzut  —  a  făcut 
din  ei  apostoli  şi  martiri, 

Trimiţându-i  la  propoveduire,  Iisus  cel  înviat  le  spune ; 
„veţi  lua  putere  prin  venirea  Duhului  Sfânt  peste  voi  şi 
veţi  fi  Mie  mărturii...  până  la  marginea  pământului"  (Fapte 

1,  8).  De  aceea  în  prima  cuvântare  prin  care  s’au  con¬ 
vertit  cei  trei  mii  de  ascultători,  sf.  Ap,  Petru  expunând 
răstignirea  şi  învierea  Iui  Iisus  zice :  „Pe  acest  Iisus  L-a 
înviat  Dumnezeu,  căruia  noi  toţi  suntem  mărturii"  (Fapte 

2,  32).  Iară  sf.  Ap.  Ioan,  cel  mai  iubit  ucenic  al  lui  Iisus 
adaugă :  „Şi  Cuvântul  trup  s’a  făcut  şi  s’a  sălăşluit  între  noi 
şi  am  văzut  slava  Lui,  slavă  ca  a  unuia  născut  din  Tatăl" 

(Ir.  1,  4).  „Căci  viaţa  s’a  arătat  şi  am  văzut-o  şi  mărturisim 
şi  vă  vestim  viaţa  de  veci  care  era  la  Tatăl  şi  s'a  arătat 
nouă.  Ce  am  auzit,  ce  am  văzut  cu  ochii  noştri,  ce  am  privit 
şi  mâinile  noastre  au  pipăit  —  pe  Cuvântul  Vieţii...  vă 
vestim  şi  vouă  ca  şi  voi  să  aveţi  împărtăşire  cu  noi“  (1 
In.  1,  2,  3.  1).  Atât  de  puternică  era  credinţa  că  Apostolii 
sunt  martori  ai  învierii  cari  L-au  văzut  pe  Iisus  cel  înviat, 
încât  sf.  Ap.  Pavel  care  nu  L-a  văzut  în  vremea  aceia,  îşi 
justifică  titlul  de  Apostol  prin  faptul  că  L-a  văzut  pe 
Iisus  întru  slavă  pe  drumul  Damascului.  Pe  drumul  Damas¬ 
cului  au  căzut  solzii  întunerecului  depe  ochii  lui  ca  să 
vadă  strălucind  pe  faţa  lui  Hristos  mărirea  lui  Dumnezeu : 
„Iar  mai  pe  urmă  decât  tuturor  mi  s’a  arătat  şi  mie“  (1 
Cor.  15,  8).  „Oare  nu  sunt  eu  apostol!  Oare  nu  am  văzut 
pe  Iisus  Hristos  Domnul  nostru  ?“  (1  Cor.  9,  1),  Şi  din 
clipa  aceea  persecutorul  a  devenit  Apostol,  duşmanul  cre- 
dinţii,  propoveduitoru!  cel  mai  înflăcărat  al  ei.  Ca  o  trâm¬ 
biţă  de  biruinţă  răsună  în  lume  glasul  sfinţilor  Apostoli 
care  mărturiseşte  tuturor  vestea  cea  mare  a  vieţii  cei  noi 
ce  ni  s'a  dat  în  Iisus  Hristos. 

Ei  au  văzut  pe  Domnul  şi  în  El  au  cunoscut  Adevărul 
cel  veşnic,  Adevărul  după  care  însetează  sufletul  pelerin 
al  omenirii.  Acesta  e  faptul  nemaiauzit,  care  le-a  îmbrăcat 
viaţa  în  lumină:  că  Soarele  dreptăţii  a  răsărit  peste  ori¬ 
zonturile  de  beznă  ale  istoriei  spre  a  ridica  omenirea  la 
o  nouă  viaţă.  Ei  erau  conştienţi  de  valoarea  mărturiei  lor ; 
ştiau  că  mărturisesc  nu  în  faţa  oamenilor  care  pot  fi  amă¬ 
giţi,  ci  în  faţa  lui  Dumnezeu  care  cunoaşte  şi  tainele  inimii. 
„Dacă  Hristos  n'a  înviat  (cum  zic  unii)  ne  aflăm  (a  fi) 
martori  mincinoşi  ai  lui  Dumnezeu,  pentrucă  am  mărturisit 
împotriva  lui  Dumnezeu  că  a  înviat  pe  Hristos  pe  care  nu 
L-a  înviat”  (1  Cor.  15,  15).  Se  înţelege  astfel  câtă  certi¬ 
tudine  respiră  în  mărturia  lor:  ei  sunt  martori  drepţi,  nu 
martori  mincinoşi;  ei  spun  adevărul  deplin  pentrucă  se 
ştiu  în  faţa  lui  Dumnezeu.  Mărturia  lor  e  isvorâtă  dintr’o 
certitudine  mai  mare  decât  orice  certitudine  logică,  empi¬ 
rică  sau  ştiinţifică:  e  o  certitudine  divină. 

Care  a  fost  preţul  acestei  mărturii?  Care  a  fost  răs¬ 
plata  oamenilor  pentru  martorii  neînfricaţi  ai  Adevărului 

divin  revelat  în  istorie  ?  —  O  spune  marele  Apostol  al 
neamurilor :  „Şi  pururea  noi  cei  vii  suntem  daţi  spre 
moarte  pentru  Iisus,  pentruca  şi  viaţa  lui  Iisus  să  se  arate 
în  trupul  nostru  cel  muritor"  (2  Corinteni  4,  5.  11).  „In 
osteneli. , . ,  în  bătăi  peste  măsură,  în  temniţă  mai  mult,  la 
moarte  adeseori.  Dela  iudei  de  cinci  ori  am  primit  câte  patru¬ 
zeci  fără  una  (lovituri  de  bici);  de  trei  ori  am  fost  bătut 
cu  toege,  odată  am  fost  bătut  cu  pietre,  de  trei  ori  s’a 
sfărâmat  corabia  cu  mine,  o  noapte  şi  o  zi  am  petrecut 
în  largul  mării.  In  călătorii  adeseori,  în  primejdii  de  râuri, 
în  primejdii  de  tâlhari,  în  primejdii  dela  neamul  meu,  în 
primejdii  dela  păgâni,  în  primejdii  în  cetăţi,  în  primejdii 
în  pustie,  în  primejdii  pe  mare,  în  primejdii  între  fraţii 
cei  mincinoşi.  In  osteneală  şi  trudă,  în  privegheri  de  multe 
ori,  în  foame  şi  în  sete,  în  posturi  adeseori,  în  frig  şi  în 
golătate.  Pe  lângă  cele  din  afară,  grija  de  toate  Bisericile 
mă  împresoară  în  toate  zilele.  Cine  este  slab  şi  eu  să  nu 
fiu  slab?  Cine  se  sminteşte  şi  eu  să  nu  ard?  Dacă  trebue 
să  mă  laud,  mă  voi  lăuda  cu  slăbiciunile  mele"  (2  Cor. 
11,  23 — 30).  „Căci  mi  se  pare  că  Dumnezeu  ne-a  arătat 
pe  noi,  pe  Apostoli,  cei  mai  depe  urmă,  ca  pe  nişte  rân¬ 
duiţi  spre  moarte,  pentrucă  ne-am  făcut  privelişte  lumii  şi 
îngerilor  şi  oamenilor.  Noi  suntem  nebuni  pentru  Hrîstos, 
iar  voi  înţelepţi...;  noi  slabi,  iar  voi  tari;  voi  slăviţi,  iar 
noi  de  necinste.  Până  în  ceasul  de  acum  şi  flămânzim  şi 
însetăm  şi  suntem  goi  şi  suntem  pălmuiţi  şi  suntem  pribegi. 
Şi  ostenim  lucrând  cu  mâinile  noastre,  Ocărâţi  fiind,  bine¬ 
cuvântăm;  prigoniţi  fiind,  răbdăm;  huliţi  fiind,  mângăiem. 
Am  ajuns  ca  gunoiul  lumii,  lepădătura  tuturor,  până  acum" 
(1  Cor.  4,  9 — 13), 

O  astfel  de  existenţă  este  cea  mai  sublimă  mărturie  a 
puterii  lui  Hristos,  a  adevărului  care  sălăşluia  în  inima  lor. 
Nu  faptul  în  sine  că  au  fost  persecutaţi  e  excepţional.  Nici 
faptul  că  cu  toată  această  prigoană  nu  s'au  intimidat,  nici 
n’au  cedat  nimic  din  credinţa  lor.  Căci  au  mai  existat  în 
istorie  oameni  cari  au  fost  prigoniţi  şi  ucişi  pentru  cre¬ 
dinţă.  Ceeace  ridică  viaţa  lor  până  la  sublim,  pe  creste  de 
cer,  este  felul  în  care  şi-au  purtat  suferinţa.  De  obiceiu  su¬ 
ferinţa  pentru  o  idee  înăspreşte  sufletul,  infiltrează  ura,  o 

ură  infernală  împotriva  asupritorului  şi  cere  răsbunare. 
Nimic  din  toate  acestea  la  mărturisitorii  lui  Hristos.  Dim¬ 
potrivă  atitudinea  lor  se  concentrează  în  marea  poruncă 
a  iubirii;  „Iubiţi  pe  vrăjmaşii  voştri,  binecuvântaţi  pe  cei 
ce  vă  blestemă,  faceţi  bine  celor  ce  vă  urăsc  şi  rugaţi-vă 
pentru  cei  ce  vă  prigonesc*'  (Mt.  5,  44).  „Ocăriţi  fiind, 
binecuvântăm,  prigoniţi  fiind,  răbdăm,  huliţi  fiind  mângăiem". 
Pentru  ca  să  fi  răstignit  pe  crucea  tuturor  suferinţelor  şi 
să  te  rogi  pentru  cei  ce  te  crucifică  trebue  să  fi  mai  mult 
decât  luptător  pentru  idealuri  terestre:  un  martir,  un  om 
în  care  sălăşluieşte  Adevărul  divin,  care  este  iubire. 

De  aceea  viaţa  atât  de  sbuciumată  a  Apostolilor  cul¬ 
minează  în  jertfa  supremă ;  jertfa  vieţii  pentru  Hristos.  Din 
cei  12  Apostoli  unul  singur  a  trăit  până  la  adânci  bă¬ 
trâneţe,  ceilalţi :  patru  au  fost  răstigniţi,  doi  au  fost  deca¬ 
pitaţi,  unul  a  fost  jupuit  de  viu,  altul  ars  pe  rug,  unul  a 
fost  ucis  cu  pietre,  altul  ucis  cu  suliţa  iar  doi  martirizaţi 
în  alte  chinuri.  Peste  viaţa  şi  moartea  lor  stau  săpate  cu 
litere  de  azur  cuvintele :  „Cine  ne  va  despărţi  pe  noi  de 
dragostea  lui  Hristos?  Necazul  sau  strâmtorarea,  sau  pri¬ 
goana,  sau  foametea,  sau  golătatea,  sau  sabia?.,.  Sunt 
încredinţat  că  nici  moartea  nici  viaţa,  nici  îngerii,  nici 
Căpeteniile,  nici  Puterile,  nici  cele  de  acum,  nici  cele 
viitoare , . .  nici  altă  făptură  oarecare  nu  va  putea  să  ne 
despartă  de  dragostea  lui  Dumnezeu  care  este  în  Hristos 
Iisus  Domnul"  (Rom,  8,  35 — 39). 

Astfel  s'a  ivit  figura  martirului  ortodox  în  istorie : 
martirul  este  un  martor  care  a  văzut  mărirea  lui  Dum¬ 
nezeu  strălucind  în  făptura  lui  Hristos  şi  a  depus  drept 
garanţie  a  mărturiei  sale  suferinţa  şi  moartea.  Un  martor 
al  Adevărului  ce-şi  pecetluieşte  mărturia  cu  sângele  său. 

Pe  urmele  de  sânge  şi  de  glorie  ale  acestei  prime 
generaţii,  care  a  participat  la  toate  faptele  lui  Iisus,  au 
păşit  cu  bucurie  miile,  sutele  de  mii  de  martori  ai  Orto- 
xiei  care  umplu  veacurile  şi  învesmântează  în  purpura  lor 
zilele  calendarului  şi  trupul  Bisericii.  Vreme  de  trei  sute 
de  ani  Imperiul  roman,  cel  mai  puternic  imperiu  al  anti¬ 
chităţii,  a  încercat  să  extermine  creştinismul,  dar  n'a  reuşit 
decât  să  sfinţească  glia  cu  moaştele  martirilor  şi  să  lumi- 

neze  cerul  cu  o  nenumărată  mulţime  de  luceferi  ai  cre¬ 
dinţi!.  Şi  de  atunci  înainte,  deşi  Ortodoxia  a  biruit,  mar¬ 
tiriul  n'a  încetat;  fie  în  prigoana  distrugătoare  a  musul¬ 
manilor,  fie  în  prigoana  împăraţilor  eretici,  fie  din  alte 
pricini.  Probabil  pentrucă  Adevărul  în  lumea  aceasta  nu 
poate  trăi  altfel  decât  cu  fruntea  încununată  de  spini,  cu 
inima  străpunsă  de  suliţa  „spiritului  ştienţist",  cu  palmele 
sângerate  de  cuiele  răutăţii.  Deaceea  pomelnicul  martirilor 
Ortodoxiei  n'are  sfârşit:  el  stă  deschis  până  la  sfârşitul 
veacurilor. 

Dar  o  întrebare  ce  ni  se  pune,  se  cuvine  aici  amin¬ 
tită:  oare  toţi  cei  ce  au  fost  chinuiţi  şi  ucişi  pentru  cre¬ 
dinţa  ortodoxă  pot  fi  numiţi  în  sens  strict  al  cuvântului 
martiri?  Prima  generaţie  creştină  poate  fi  fără  nicio  în¬ 
doială  primită  ca  martor  al  lui  Dumnezeu-  Dar  a  doua,  a 
treia  şi  toate  celelalte  generaţii  ce  se  succed  pentru  cine 
şi  pentru  ce  depun  mărturie  ?  Ele  nu  mai  sunt  contem¬ 
porane  cu  Iisus,  ele  nu  L-au  văzut  şi  nu  pot  fi  de  faţă  la 
viaţa  lui  Iisus.  Cu  toate  acestea  în  orice  veac,  oricât  ar  fi 
de  îndepărtat  de  anii  în  care  a  trăit  Iisus,  mărturia  mar¬ 
tirilor  e  valabilă,  Dece?  Pentrucă  orice  om,  din  orice 
neam,  din  orice  timp  poate  să  cunoască  pe  Iisus  şi  în  El 
puterea  dătătoare  de  viaţă  a  Cuvântului  lui  Dumnezeu. 
Cum?  —  Pe  două  căi, 

întâi  prin  tradiţie.  Apostolii  au  propoveduit  lumii 
ceeace  au  ştiut  despre  şi  dela  Iisus.  0  parte  din  propo- 
vedania  lor  au  fixat- o  în  scris:  sunt  sfintele  Evanghelii  şi 
Epistolele;  altă  parte  s'a  transmis  oral  generaţiilor  urmă¬ 
toare:  e  tradiţia  propriu  zisă.  Tradiţia  creştină  spune  că 
pe  drumul  Calvarului,  obosit  şi  frânt,  Iisus  căzuse  sub  cruce, 
O  femeie  credincioasă,  Veronica,  s'a  apropiat  şi  i-a  şters 
faţa  plină  de  sudori  şi  sânge.  Şi  chipul  lui  Hristos  a  rămas 
întipărit  pe  mahrama  aceia.  Biserica  este  mahrama  Veronicii, 
pe  care  s'a  întipărit  chipul  cel  adevărat  al  lui  Hristos  şi  care 
îl  transmite  neschimbat,  nefalsificat  tuturor  popoarelor ,  tuturor 
veacurilor .  De  aici  marea  grijă  a  Bisericii  ortodoxe  de  a 
păstra  chipul  lui  Hristos  viu  şi  curat,  aşa  cum  a  strălucit 
odată  pe  pământ  sub  zările  Palestinei.  Aceasta  e  şi  marea 
menire  a  Ortodoxiei:  de  a  fi  fidelă  tradiţiei  primar-cre- 

ştine  şi  de  a  nu  o  amesteca  cu  nici  o  „tradiţie"  de  ori¬ 
gine  ulterior-umană.  Pentru  tradiţia  ortodoxiei,  care  men¬ 
ţine  pe  Hristos  viu  în  inima  tuturor  generaţiilor  fără  a-I 
diforma  făptura,  şi-au  frânt  oasele  pe  roata  prigoanelor 
celor  mai  crunte  nu  numai  creştinii  din  Orient,  ci  şi  fiii 
dreptcredincioşi  ai  neamului  românesc. 

Dar  martirii  nu  sunt  numai  martori  ai  tradiţiei  ci  şi 
martori  ai  unei  cunoaşteri  directe,  am  putea  spune,  a  lui 
Iisus.  Ceeace  deosebeşte  în  chip  esenţial  pe  Iisus  Hristos 
de  toţi  oamenii  mari  ai  istoriei  este  faptul  că  aceştia  au 
fost  învăluiţi  în  tristeţile  de  amurg  ale  morţii,  pe  când  El 
biruitorul  morţii  este  îmbrăcat  în  lumina  nepieritoare  a 
învierii.  Oamenii  mari  ai  istoriei  au  fost  mari  atâta  vreme 
cât  au  fost  în  viaţă;  după  stingerea  lor  a  rămas  numai 
amintirea  şi  un  pumn  de  principii  care  influenţează  mai 
mult  sau  mai  puţin  istoria.  Pentru  Iisus  însă  mormântul  nu 
are  gust  de  deşertăciune,  ci  e  izvor  de  viaţă  veşnică  din 
care  se  adapă  toate  veacurile.  El  este  viu,  am  putea  spune : 
mai  viu  după  moarte  ca  în  viaţă.  Nu  numai  ca  învăţătorul 
care  a  lăsat  omenirii  cel  mai  desăvârşit  cod  de  viaţă  mo¬ 
rală  şi  religioasă,  ci  mai  ales  ca  Iisus  cel  înviat,  care  tră¬ 
ieşte  şi  azi  şi  dăruieşte  viaţă.  El  e  viaţa  peste  care  moartea 
nu  are  nicio  putere.  Este  ceeace  a  înţeles  marele  cuceritor 
al  Europei  Napoleon  când  mărturisea  în  exil ;  „Am  mişcat 
mulţimile  care  mureau  pentru  mine;  dar  pentru  aceasta 
trebuia  prezenţa  mea,  curenţii  privirii  mele,  accentul  meu, 
un  cuvânt  dela  mine !  Astăzi  când  sunt  la  Sf,  Elena,  acum 
când  sunt  singur  şi  pironit  pe  această  stâncă,  unde  sunt 
curtenii  nenorocului  meu?  Cine  se  mişcă  pentru  mine  în 
Europa?  Unde  îmi  sunt  prietenii?.,.  Marele  rege  (Ludovic 
XIV)  nu  murise  încă  şi  era  lăsat  singur,  în  singurătatea 
camerii  lui  dela  Versailles,  nebăgat  în  seamă  de  curtenii 
lui  şi  poate  chiar  obiect  de  bătaie  de  joc.  El  nu  mai  era 
stăpânul  lor,  era  un  cadavru,  un  sicriu,,.  încă  o  clipă  şi 
iată  soarta  mea:  iată  ce  are  să  mi  se  întâmple  şi  mie.  Ce 
prăpastie  între  nemernicia  mea  adâncă  şi  împărăţia  lui 
Iisus  Hristos,  propoveduit,  iubit,  adorat,  şi  trăind  în  toate 
veacurile!"  Toate  „generaţiile  sunt  ale  lui,  prin  legături  mai 
strânse,  mai  intime  decât  acelea  de  sânge,  printr’o  unire 

mai  sfântă,  mai  iresistibilă  decât  oricare  altă  unire-  El 
aprinde  flacăra  unei  iubiri  care  face  să  înceteze  iubirea 
de  sine,  care  preţuieşte  mai  presus  decât  orice  altă  iubire", 
$i  aceasta  „îmi  dovedeşte  cu  desăvârşire  dumnezeirea  lui 
Hristos"  (cf.  Bougaud:  Iisus  Hristos  p,  510 — 511).  El  este 
ca  un  torent  de  apă  vie  ce  a  ţâşnit  în  pustiul  istoriei  din 
fântânile  veşniciei  spre  a-1  transforma  într'o  imensă  oază 
a  vieţii  veşnice.  El  e  prezent  în  toate  inimile  ce  i  se  de¬ 
schid  cu  credinţă,  e  contemporan  cu  toate  veacurile,  pen- 
trucă  moartea  a  însemnat  pentru  El  trecerea  din  planul 
terestru  în  dimensiunea  neajunsă  a  vieţii  veşnice-  „Cel  ce 
mă  iubeşte  poruncile  Mele  împlineşte  şi  iubit  va  fi  de 
Tatăl  Meu  şi  vom  veni  la  El  şi  ne  vom  sălăşlui  într'ânsul" 
—  e  promisiunea  lui  Iisus,  a  cărei  realizare  au  experi¬ 
mentat-o  toate  generaţiile.  Prin  iubire  şi  prin  împlinirea 
poruncilor  Lui  se  realizează  o  unire  atât  de  intimă  între 
Iisus  şi  sufletul  uman  încât  Ap,  Pavel  a  putut  spune:  „Cel 
ce  iubeşte  pe  Iisus  este  un  duh  cu  El".  Această  trăire  a 
prezenţii  lui  Hristos  este  pentru  cei  ce  o  experimentează 
plinătate  de  viaţă  spirituală,  revărsare  de  putere  divină, 
care-i  covârşeşte  făptura  şi  o  plăsmueşte  după  asemănarea 
lui  Hristos. 

Martirii  sunt  aşadar  nu  numai  mărturisitori  ai  cunoa¬ 
şterii  lui  Hristos  prin  tradiţia  cea  adevărată,  ci  şi  mărtu¬ 
risitorii  vieţii  celei  noi  care  s’a  dat  şi  se  dă  mereu  în  Iisus 
Hristos.  Ei  sunt  martorii  Celui  înviat,  martorii  prezenţei  şi 
acţiunii  lui  în  lume ,  martorii  vieţii  divine  care  gâlgăe  în 
inima  tuturor  ce  cred  într’ânsul.  Nu-i  o  simplă  convingere 
intelectuală  logică;  e  o  evidenţă  a  vieţii,  o  plenitudine  de 
viaţă  spirituală  care  îi  determină  să  fie  martorii  lui  Iisus 
în  lume  cu  preţul  oricăror  jertfe  şi  chiar  al  vieţii.  Ei  sunt 
martorii  cerului  pe  pământ.  Atâta  vreme  cât  există  martiri 
nimeni  nu  poate  nega  existenţa  cerului  şi  prezenţa  vie  a 
lui  Hristos  în  lume. 

Deaceea  e  de  înţeles  marele  număr  de  creştini  cari 
primeau  moartea  cu  bucurie,  ca  şi  când  chinurile  şi  moartea 
ar  fi  arcul  de  triumf  al  biruinţii.  Nobili  şi  sclavi,  bărbaţi 
şi  femei,  bătrâni  si  tineri,  cetăţeni  romani  şi  barbari,  filo¬ 
sofi  şi  neînvăţaţi,  burghezi  şi  ţărani,  boieri  şi  proletari. 


REVISTA  TEOLOGICĂ 


121' 


preoţi  şi  credincioşi,  toate  clasele  sociale,  toate  vârstele,, 
toate  neamurile  în  toate  vremurile  s'au  înfrăţit  în  aceeaşi 
dragoste  a  lui  Hristos,  pe  care  au  mărturisit-o  în  vijeliile 
de  urgie  ale  istoriei. 

Iată-1  pe  Episcopul  Antiohiei,  Ignatie,  legat  în  lanţuri 
pentru  Hristos,  în  drum  spre  Roma,  unde  avea  să  fie  dat 
pradă  fiarelor  din  amfiteatru,  cu  ocazia  serbărilor  organi¬ 
zate  .de  împăratul  Trai  an  pentru  cucerirea  Daciei.  El  scrie 
creştinilor  din  Roma :  „Nădăjduiesc  să  vă  salut  în  curând 
ca  înlănţuit  în  Iisus  Hristos...  Sunt  gata  să  mor  pentru 
Dumnezeu",  Nu  interveniţi  pentru  mine  ca  să  mă  salvaţi. 
„Lăsaţi-mă  să  devin  o  pradă  pentru  animalele  sălbatice  ca 
să  ajung  aşa  la  Dumnezeu.  Sunt  grâu  al  lui  Dumnezeu  şi 
trebue  să  fiu  măcinat  de  dinţii  fiarelor  sălbatice  spre  a  fi 
aflat  pâine  curată  a  lui  Hristos...  Lăsaţi-mă  să  fiu  următor 
suferinţelor  Domnului  meu", 

Iată-1  pe  Policarp,  Episcopul  Smirnei  (Asia  Mică),  în 
faţa  proconsulului  roman:  „Blestemă  pe  Hristos  şi  vei  fi 
liber!"  —  „Optzeci  şi  şase  de  ani  am  slujit  lui  Hristos  şi  El 
nu  mi- a  făcut  niciodată  nici  un  rău.  Cum  aş  putea  să  ble¬ 
stem  pe  Regele  meu,  care  m'a  mântuit?"  In  aceste  simple 
cuvinte  se  revarsă  toată  lava  iubirii  lui  de  Hristos,  Şi  focul 
iubirii  primeşte  răsplata  oamenilor  în  flăcările  rugului  ce 
consumă  făptura  mărturisitorului. 

Ce  să  spunem  de  Iustin  Martirul  şi  Filosoful,  apologet 
aî  creştinismului,  unul  din  cele  mai  cultivate  spirite  ale 
vremii  sale?  Redăm  numai  un  fragment  din  interogatorul 
lui:  — „Cărei  învăţături  apar  ţii  ?“  îl  întreabă  prefectul.  — 
„M'am  osârduit  să  cunosc  toate  fîlosofiile,  m’am  hotărît  însă 
pentru  învăţătura  cea  adevărată  a  creştinilor".  —  „Ce  fel' 
de  învăţătură  e  aceasta?"  —  „Că  adorăm  pe  Dumnezeu  cei 
ce  este  unul  dintru  început,  creator  şi  plăsmuitor  al  tu¬ 
turor  celor  văzute  şi  nevăzute  şi  pe  Iisus  Hristos  Fiul  lui 
Dumnezeu,  despre  care  au  profeţit  profeţii  că  va  veni  ca 
Mântuitor  şi  învăţător  al  Adevărului.  Eu,  un  om  slab, 
sunt  conştient  că  vorba  nu  poate  cuprinde  dumnezeirea  lui 
cea  nemărginită".  —  „Ascultă-mă,  zise  prefectul,  eşti  om 
cult  şi  crezi  că  posezi  învăţătura  cea  adevărată.  Dacă  voi 
porunci  să  fi  biciuit  şt  decapitat,  socoteşti  cumva  că  vei 

ajunge  în  cer  ?"  —  „Nu  numai  socotesc,  ştiu  şi  sunt  de  aceasta 
aşa  de  sigur  încât  nu  am  nici  cea  mai  mică  îndoială'1.  — 
Dacă  „nu  asculţi  poruncile  noastre  vei  fi  chinuit  fără  de 
milă"  —  „Acesta  mi-e  dorul  cel  mai  mare  de  a  suferi 
pentru  Hristos  şi  a  fi  mântuit".  Astfel  s'a  dat  sentinţa  care 
condamna  pe  filosoful  Iustin  pentru  credinţa  în  Dumnezeu 
şi  în  Iisus  Hristos:  „Pentrucă  n’a  voit  să  jertfească  zeilor 
şi  să  asculte  de  porunca  împăratului,  să  fie  biciuit  şi  pe¬ 
depsit  cu  moartea". 

Tot  aşa  profundul  cugetător  ortodox,  Maxim  Mărturi¬ 
sitorul,  a  murit  în  exil,  după  ce  împăratul  bizantin  a  po¬ 
runcit  să  i  se  taie  limba  şi  mâna  dreaptă  pentru  ca  să  nu 
mai  poată  propovedui  nici  în  scris  nici  în  predici  sau  dis- 
cuţiuni  publice  adevărul  creştin. 

Şi  pentrucă  Dumineca  aceasta  —  cea  dintâi  Duminecă 
din  postul  Paştilor  —  poartă  numele  de  Dumineca  Orto¬ 
doxiei  de-abia  din  sec.  IX-lea  ca  zi  de  biruinţă  a  credinţei 
ortodoxe  în  ce  priveşte  cultul  icoanefor  împotriva  icono¬ 
clasmului,  nu  se  cuvine  să  trecem  neamintită  şi  perioada 
aceia  de  martiriu.  Numărul  martirilor  e  prea  mare  pentru 
a-i  numi  aici.  E  destul  să  spunem  că  vreme  de  o  sută  de 
ani  şi  mai  bine  împăraţii  iconoclaşti  ai  Bizanţului  au  tran¬ 
sformat  mănăstirile  în  cazărmi  sau  grajduri,  au  distrus  toate 
icoanele  din  Biserici  şi  din  casele  credincioşilor,  înlocu- 
indu-le  cu  scene  de  vânătoare  şi  pe  credincioşi  i-au  mal¬ 
tratat  în  toate  chipurile:  „unora  li  s'au  scos  ochii,  li  s'au 
tăiat  urechile  şi  nasul,  li  s'au  ciuntit  manile,  li  se  ungea 
barba  cu  răşină  şi-i  da  foc,  altora  li  se  spărgea  capul  cu 
icoane",  (Eusebiu  Popovici  Ist.  bis.  univ.  voi.  II,  p.  346). 
Dar  suta  aceasta  de  ani  de  prigoană  sălbatică  nu  s’a  în¬ 
cheiat  cu  biruinţa  împăraţilor  iconoclaşti,  ci  cu  biruinţa 
Ortodoxiei,  pe  care  o  prăznuim  şi  azi. 

Au  fost  inventate  cele  mai  crude,  mai  sălbatice  chi¬ 
nuri  —  care  nu  fac  cinste  nici  unei  societăţi  omeneşti, 
necum  societăţii  antice  civilizate  —  spre  a  determina  pe 
martiri  să  se  lapede  de  Hristos,  dar  dragostea  lor  pentru 
El  şi  prezenţa  nevăzută  a  lui  Hristos  le-a  dat  putere  să 
biruiască :  şi  confiscarea  averilor,  şt  degradarea  civilă,  şi 
condamnarea  la  muncă  silnică  pe  viaţă,  şi  despărţirea  de 

copii,  de  soţi,  de  părinţi,  de  prieteni  şi  smulgerea  unghilor, 
şî  scoaterea  ochilor,  şi  arderea  pe  rug,  şi  frigerea  pe  grătar, 
şi  aruncarea  în  mare,  şi  jupuirea  de  viu,  şi  răstignirea,  şi 
dinţii  fiarelor  din  amfiteatre,  nimeni  şi  nimic  nu  i-a  putut 
face  să-şi  renege  mărturia.  Ei  ştiau  pentru  cine  depun 
mărturie :  ei  îl  cunoşteau  pe  Iisus.  Mărturia  lor  nu  era  nici 
fanatism  orb,  nici  entuziasm  de  masse,  nici  convingere  pur 
raţională,  ci  certitudine  deplină,  evidenţă,  seninătate  şi 
dragoste.  De  aceea  ei  păşesc  spre  arenele  morţii  învăluiţi 
în  lumină,  ei  se  roagă  pentru  călăii  care-i  ucid.  Ei  mul¬ 
ţumesc  lui  Dumnezeu  că  i-a  învrednicit  de  o  aşa  moarte: 
e  ca  o  supremă  favoare  ce  le-o  dă  Domnul  de  a  bea  pa¬ 
harul  pe  care  l-a  băut  şi  El. 

Frumuseţea  vieţii  şi  morţii  lor  mar  ispiti  să  mai  frâng 
câteva  fragmente  din  documentele  vremii,  dar  timpul  ce-1 
am  la  dispoziţie  mă  obligă  să  pun  frâu  avântului  şi  să 
amintesc  fugitiv  câteva  figuri  de  mărturisitori  ai  Ortodoxiei 
din  sânul  neamului  românesc. 

In  secolul  al  IV-lea  preotul  Montanus  (Munteanu)  îna¬ 
inte  de  a  fi  aruncat  în  Dunăre  pentru  credinţa  sa,  adâncit 
în  rugăciune  a  rostit  profeticele  cuvinte :  Văd  la  gurile 
Dunării  ridicându-se  un  popor  mare  care  va  propovedui 
dreapta  credinţă  în  limba  romană.  Şi  viziunea  lui  s'a  îm¬ 
plinit  :  poporul  român  dela  gurile  Dunării  şi  din  arcul  Car- 
paţilor  a  trăit  şi  trăeşte  prin  şi  pentru  Ortodoxie.  El  a 
cunoscut  Adevărul  şi  Adevărul  l-a  făcut  slobod  cu  sufletul, 
chiar  dacă  cu  trupul  n’a  putut  fi  întotdeauna  slobod.  El  a 
cunoscut  Adevărul  şi  l-a  mărturisit  cu  veacuri  de  muce¬ 
nicie,  Ca  o  încoronare  a  acestor  veacuri  stă  figura  de 
martir  a  voevodului  Brâncoveanu  şi  smeriţii  mucenici  ai 
Legii  strămoşeşti  din  secolul  al  XVIII-lea  pe  care  i-a  dat 
preoţimea  şi  ţărănimea  din  Ardeal, 

Constantin  Brâncoveanu  dacă  ar  fi  trecut  la  moha- 
medanîsm,  şi- ar  fi  păstrat  domnia  şi  ar  fi  fost  încărcat  cu 
mai  multă  cinste  şi  bogăţie  ca  până  acum.  Punând  însă  în 
cumpăna  conştiinţei  lui  pe  deoparte  bogăţia,  domnia  şi  slava 
lumească  dobândite  prin  lepăderea  de  Hristos,  pe  de  altă 
parte  sărăcia,  necinstea  şi  ruina  familiei  şi  moartea  lui  îm¬ 
preună  cu  cei  patru  feciori  prin  credincioşia  faţă  de  Hristos, 

a  ales  calea  martirilor,  şi  stă  astăzi  ca  simbol  înalt  al  unut 
neam  care  mai  presus  de  toate  bunurile  lumii  preţuieşte 
bunul  cel  neperîtor  al  vieţii  veşnice  în  Iisus  Hristos. 

Iar  smeriţii  preoţi  şi  ţărani  din  Ardealul  habsburgic 
puşi  în  faţa  alternativei:  ori  să  li  se  acorde  anumite  uşu-  j 
rări  ale  iobăgiei,  dar  să  primească  unirea  cu  legea  catolică  j 
a  împăratului,  ori  să  rămână  în  Ortodoxie  dar  să  nu  bene-  j 
ficieze  de  nici  un  drept,  ba  mai  mult :  să  beneficieze  de  \ 
dreptul  de  a  li  se  lua  Bisericile  cu  forţa,  de  a  fi  impuşi  j 
la  amenzi  insuportabile,  de  a  fi  bătuţi,  jefuiţi,  întemniţaţi, 
chinuiţi  şi  traşi  pe  roată,  au  preferat  să  sufere  muce¬ 
nicie  şi  moarte  pentru  adevăr,  decât  să  renunţe  la  Lege 
pentru  bunurile  pământului.  Căci  aceasta  e  caracteristica  j 
martiriului :  Martirii  şi  în  Imperiul  roman  şi  mai  târziu 
dacă  se  lepădau  de  credinţă,  nu  mai  erau  pedepsiţi  şi  se 
puteau  bucura  de  diferite  favoruri.  Era  destul  să  spue  un 
cuvânt  pentru  a  fi  liberi.  Ei  însă  nu  l-au  grăit,  ci  au  pre¬ 
ferat  mucenicia  pentru  Hristos, 

Cele  două  volume  ale  prof.  univ,  Dr.  Silviu  Dragomir 
de  „Istoria  desrobirii  religioase  a  Românilor  din  Ardeal 
în  sec.  XVIir  (Sibiu  1920,  1930)  şi  scrierile  prof.  univ. 
Dr.  I.  Lupaş:  „Doi  precursori  ai  lui  Horia  în  audienţă  la 
Curtea  împărătească  din  Viena"  (Buc.  1944)  şi  „Contribu- 
ţiuni  documentare  Ia  istoria  satelor  transilvane"  (Sibiu  1944) 
sunt  monumente  prin  care  istoria  obiectivă  a  eternizat  me¬ 
moria  acestor  martiri  ai  Ortodoxiei.  Pomelnicul  lor  e  prea 
dens  pentru  a-1  încresta  aici.  Amintim  numai  principiile 
care  au  stat  la  temelia  luptei  lor:  1.  principiul  libertăţii 
spirituale :  dacă  trupeşte  poţi  ajunge  în  stare  de  iobăgie, 
sufletul  aparţine  lui  Dumnezeu  şi  nu  trebue  plecat  niciunui 
stăpânitor  terestru:  „că  ştiţi  Măria  Voastră  bine  că  omul 
nu-i  slobod  cu  trupul,  dar  este  cu  sufletul “  ;  2.  principiul 
că  mai  presus  de  toate  e  Adevărul  şi  pentru  adevăr  trebue 
să  accepţi  şi  mucenicia :  „pentru  credinţa  strămoşilor  noştri 
suntem  gata  a  suferi  şi  mucenicie  sau  isgonire  din  această 
împărăţie ,  iar  Legea  nu  o  vom  lepăda"' . 

Intru  apărarea  Ortodoxiei  ei  n’au  folosit  nici  ura,  nici 
violenţa,  nici  armele,  ci  numai  statornicia  în  credinţă,  re¬ 
zistenţa  pasivă,  memoriile,  lacrimile,  propriile  răni  şi  su- 

ferinţe,  capacitatea  de  a  răbda  până  peste  măsură-  Oprea 
Miclăuş  din  Sălişte,  preoţii  Moise  Măcenic  din  Sibiel  şi 
Ioaneş  din  Galeş  şi  călugărul  Visarion  s'au  stins  fără  de 
urma  în  noaptea  de  groază  şi  mormânt  a  temniţei  dela 
Kufstein;  preotul  Maniu  din  Poiana  a  fost  dus  prin  ger  şi 
viscol  desculţ  până  i-au  îngheţat  şi  i-au  căzut  ambele  tălpi 
dela  picioare ;  preoteasa  popii  Cosma  din  Deal  a  fost  ţinută 
în  temniţa  geroasă  până  i-a  îngheţat  pruncul  la  sân  ;  Tănase 
şi  Pintea  Todoran  şi  Toader  Cătană  au  fost  traşi  pe  roată ; 
zece  femei  din  Colun  au  fost  biciuite  până  la  sânge  în 
piaţa  Sibiului ;  alţii  au  trebuit  să  pornească  în  pribegie, 
iar  mulţimea  cea  mare  a  credincioşilor  a  fost  băgată  în 
cuptorul  suferinţei  încât  cu  adevărat  se  putea  jelui  că  nici 
pe  vremea  păgânilor  împăraţi  „Diocleţian  şi  Maximilian" 
nu  a  fost  mai  multă  prigonire  pentru  legea  creştină.  Este 
aici  o  pildă  înălţătoare  de  martiraj  colectiv. 

Cu  toate  acestea  n’a  biruit  nici  puterea  politică  nici 
forţa  armelor,  nici  magia  bogăţiei,  nici  mărirea  socială:  a 
biruit  puterea  spiritului  ancorat  în  adevărul  divin.  Smerit, 
fără  strălucire  şi  fără  putere  lumească.  Aceasta  e  marea 
minune  a  martiriului,  explicabilă  numai  prin  prezenţa  lui 
Dumnezeu  într'ânsul:  cel  slab  învinge  pe  cel  tare,  cel  ne¬ 
înarmat  e  biruitor  asupra  armelor,  cel  smerit  biruieşte  pe 
cei  mândri,  cel  ce  este  pulberea  pământului  răstoarnă  im¬ 
perii,  Numai  prin  simpla  afirmare  a  Adevărului.  Şi  împo¬ 
triva  tuturor  puterilor  lumeşti,  Cu  adevărat  mare  este  taina 
creştinătăţii:  că  puterea  lui  Dumnezeu  întru  neputinţă  se 
vădeşte,  pentru  ca  omul  să  nu  se  laude  cu  nimic,  ci  toată 
slava  să  fie  a  lui  Hristos ! 

Atât  de  organic  este  creştinismul  neamului  românesc 
încât  şi  eroismul  ce  l-a  risipit  cu  atâta  dărnicie  pentru  li¬ 
bertatea  lui  naţională  şi  socială  participă  la  duhul  marti¬ 
rilor.  Eroismul  românesc  nu  este  aventură,  nici  capriciu 
de  cuceritor.  Eroismul  românesc  este  jertfire  de  sine  pentru 
apărarea  drepturilor  elementare  ale  neamului.,  E  un  eroism 
nobil,  plin  de  milă  şi  înţelegere  chiar  şi  pentru  suferinţa 
vrăjmaşului,  pentrucă  nu  urmăreşte  distrugerea  lui  cu  orice 
preţ,  ci  numai  stabilirea  dreptăţii  divine  care  dă  tuturor 
popoarelor  posibilitatea  să  trăiască  libere  sub  „soarele  lui 

Dumnezeu",  Eroismul  românesc  nu  e  răsbunare :  e  braţ  de 
luptă  în  slujba  dreptăţii  şi  a  iubirii.  El  par’că  regretă  că 
e  nevoit  să  distrugă :  el  ar  prefera  o  înţelegere  pe  cai  mai 
umane  decât  răsboîul.  Nu  din  laşitate,  ci  din  pricina  su¬ 
fletului  său  de  creştin. 

De  aceea  astăzi  în  Dumineca  Ortodoxiei,  prăznuind 
pe  martiri  ca  pe  nişte  biruitori  ai  Adevărului,  ne  plecăm 
genunchii  cu  smerenie  şi  îi  preamărim :  pe  martirii  care 
au  fost  martorii  neînfricaţi  ai  Ortodoxiei;  pe  mucenicii 
care  au  fost  martorii  neînfricaţi  ai  legii  strămoşeşti;  pe 
eroii  care  sunt  martori  neînfricaţi  ai  sufletului  şi  pămân¬ 
tului  românesc.  Eroi  şi  martiri  înfrăţiţi  în  acelaş  gând : 
că  mai  presus  de  toate ,  şi  decât  viaţa,  este  Adevărul. 


Astfel  ne  apare  Ortodoxia  în  istoria  ei  bimilenară: 
asemeni  primului  martir,  Arhidiaconul  Ştefan,  cu  sufletul 
dogorât  de  viziunea  măririi  lui  Hristos,  de  lumina  lumilor 
cereşti,  cu  trupul  sângerat  de  vijeliile  istoriei.  Poate  ca 
alte  confesiuni  creştine  să  se  laude  cu  puterea  lor  politică, 
cu  bogăţiile  lor,  cu  organizarea  lor,  cu  opera  lor  socială, 
cu  savanţi  şi  erudiţi,  şi  prin  aceasta  să  ispitească  şi  pe 
unii  din  fiii  Ortodoxiei  care  nu-i  cunosc  comorile  de  viaţă 
şi  de  adevăr.  Dar  toate  acestea  sunt  operă  umană  care 
variază  după  vremi  şi  împrejurări,  activism  terestru  care 
adesea  secularizează  Biserica  şi  pune  în  umbră  însăşi  esenţa 
ei.  Ele  nu  sunt  semnele  unei  superiorităţi  intrinsece,  ci 
consecinţe  ale  anumitor  condiţii  istorice.  Nouă  dimpotrivă 
par'că  ne  răsună  mereu  în  auz  cuvintele  Mântuitorului : 
„Marto,  Marto  te  sileşti  şi  spre  multe  te  îngrijeşti,  dar  un 
lucru  trebueşte:  iar  Maria  partea  cea  bună  şi-a  ales  care 
nu  se  va  lua  dela  dânsa11.  Noi  nu  suntem  atât  fiii  Martei, 
cât  fiii  Măriei  care  caută  întâiu  Adevărul,  pentrucă  ştim  că 
toate  celelalte  sunt  lucruri  „ce  se  adaugă".  Noi  suntem 
convinşi  că  numai  Adevărul  divin  poate  mântui  lumea  şi 
nu  altceva.  Iar  Adevărul  divin  n'a  venit  în  lume  nici  ca 
şeful  unui  stat  internaţional,  nici  ca  un  savant  adâncit  în 
literatura  sanscrită,  nici  ca  un  un  organizator  de  aşezăminte 
sociale :  împărăţia  lui  nu  e  din  lumea  aceasta ;  ci  a  venit 

ca  un  teslar  sărac,  smerit,  fără  vază  şi  fără  adăpost,  pur¬ 
tând  în  loc  de  coroană  o  cunună  de  spini,  având  în  loc 
de  inele  palmele  bătute  în  cuie  şi  în  loc  de  tron  crucea. 
Aşa  ni  s’a  arătat  Adevărul  şi  aşa  ne-a  poruncit  să-i 
urmăm.  Ortodoxia  este  Adevărul  acesta  curat,  nefalsificat 
de  nicio  moştenire  istorică  şi  neînjosit  de  nicio  cucerire 
cu  mijloace  nevrednice  de  Hristos.  Ea  n’a  înălţat  ruguri 
pentru  alţii  şi  n’a  torturat  pe  nimeni  pentru  credinţa 
lui.  Ea  ştie  că  Adevărul  n'are  nevoie  să  fie  susţinut 
cu  mijloace  seculare :  el  îşi  are  evidenţa  în  sine  prin  în¬ 
săşi  faptul  că  există  şi  se  manifestă,  pentru  orice  spirit 
sincer  şi  pur.  Ortodoxia  este  viaţa  lui  Iisus  Hristos  pre¬ 
lungită  în  istorie  până  la  sfârşitul  veacurilor.  Ea  e  prezenţa 
permanentă  a  lui  Hristos,  aşa  cum  vrea  El:  cu  inima  în¬ 
văluită  în  flacăra  dumnezeirii,  cu  făptura  îmbrăcată  în: 
haina  smereniei,  a  iubirii  şi  a  suferinţii.  Aceasta  este  Or¬ 
todoxia  :  Adevărul  divin  sălăşluit  în  vasul  de  lut  al  istoriei,, 
mărturisit  dealungul  veacurilor  prin  luptă  şi  suferinţă.  E 
Adevărul  pur  care  transfigurează  lumea.  Aceasta  e  co¬ 
moara  pentru  care  a  trăit  şi  s'a  jertfit,  fără  ca  să  jertfească: 
pe  alţii,  şi  pe  care  o  ţine  fără  egoism  şi  fără  orgoliu  gata 
s'o  împartă  tuturor  celor  ce  însetează  după  Adevăr,  Ea  e 
oaza  vieţii  spirituale  în  furtunile  de  nisip  ale  istoriei  r 
e  cerul  pe  pământ. 

De  aceea  suntem  fericiţi  că  Ortodoxia  ne-a  născut  şi 
ne-a  crescut  întru  Adevăr,  Ea  e  sufletul  creator  şi  biruitor 
al  neamului.  Şi  din  conştiinţa  valorii  ei  reale,  sorbim  pu¬ 
terea  de  a  o  mărturisi  în  toate  frământările  istoriei.  Căcii 
mai  presus  de  orice  în  lumea  aceasta  este  viaţa  în  Adevăr 
şi  pentru  Adevăr  —  şi  Ortodoxia  este  Adevăr. 


METAMORFOZE  ÎN  NOMENCLATURA 
PREOŢILOR  ROMÂNI  DIN  ARDEAL 

de 

Prot.-Stavr.  Dr.  SEBASTIAN  STANCA 

Consilier  eparhial  f,  p-  Cluj-Sibiu 

Soarta  preoţilor  români  a  fost  foarte  maşteră  în  toate 
vremile  trecutului  nostru  istoric.  Stăpânii  pământului  nu 
făceau  nici  o  deosebire  între  preoţi  şi  poporul  iobag.  Pe 
când  preoţii  altor  neamuri  se  bucurau  de  multe  şi  felu¬ 
rite  favoruri,  preoţii  români  erau  dispreţuiţi,  umiliţi,  asu¬ 
priţi,  batjocoriţi,  obligaţi  să  suporte  toate  poverile  alături 
de  credincioşii  lor,  toleraţi  numai  „usque  ad  beneplacitum 
principis  et  regnicolarum“. 

Suferinţele  comune  dintre  preoţi  şi  popor  au  cimentat 
şi  mai  mult  legătura  intimă  şi  trainică  între  dânşii. 

încercările  unor  diete  din  Ardeal  de  a  acorda  preo¬ 
ţilor  şi  poporului  român  unele  uşurinţe  au  fost  numai  praf 
în  ochii  mulţimii  şi  promisiuni  deşarte,  pe  cari  din  primul 
moment  nu  le-au  respectat  tocmai  cei  ce  le  puseseră  pe 
hârtia  a  toate  răbdătoare. 

Principii  şi  nobilimea  îşi  dădeau  bine  seama  că  ma¬ 
joritatea  covârşitoare  a  populaţiei  din  Ardeal  forma  massa 
compactă  a  poporului  român,  care  ţinea  cu  dârzenie  la 
tradiţiile  credinţei  sale  străbune.  Sufletul  acestui  popor 
trebuia  distrus  şi  redus  la  rolul  de  sciăvie,  element  de 
muncă  alături  de  animale  şi  de  exploatat  pentru  capri¬ 
ciile  nobilimii.  De  aceea  s'au  iscodit  fel  şi  fel  de  şicane 
şi  torturi  cari  urmăreau  distrugerea  acestui  popor. 

Pornirile  acestea,  îndreptate  împotriva  Românilor,  au 
trezit  însă  reacţiuni  cari  au  isbucnit  de  repeţite  ori  în  re¬ 
volte  nu  numai  izolate,  locale,  ci  în  binecunoscutele  revo¬ 
luţii  generale,  pe  întreaga  ţară. 

Văzând  stăpânirea  că  în  forma  aceasta  nu  va  putea 
distruge  poporul  român,  deoarece  toată  opresiunea  nu  putea 
avea  alt  rezultat  decât  o  reacţiune  şi  mai  dârză  şi  o  for¬ 
tificare  şi  mai  potenţată  a  conştiinţei  naţionale,  s’a  ivit 
ideea  unei  politici  de  cucerire  pe  calea  momelilor,  a  pro¬ 
misiunilor  dulcege  şi  a  ispitelor  făţarnice,  tentaţiuni  în¬ 
dreptate  asupra  sufletului  acestui  popor. 

Deoparte  forţa  brachială  cu  biciul  şi  ciomagul,  de  alta 
ademenirile  ispitelor  mult  promiţătoare,  de  multe  ori  alter- 
nându-se,  dar  de  mai  multe  ori  întovărăşite,  au  bătut  la 
uşile  preoţilor  români  în  toate  veacurile  trecute,  până  aproape 
de  vremile  noastre.  Preoţii  au  suferit  şi  au  răbdat,  dar  nu 
şi- au  lăpădat  legea  şi  pe  lângă  ei  nici  credincioşii  lor,  pen¬ 
tru  că  aveau  credinţa  fermă  că  cel  ce  rabdă  până  în  sfârşit 
acela  se  va  mântui. 

In  situaţia  aceasta  a  răsărit  într'o  vreme  şi  în  sânul 
preoţimii  ideea  unei  politici  oportuniste  prin  acceptarea 
pro  forma  a  unei  nomenclaturi,  care  să  fie  simpatică  prin¬ 
cipilor  şi  nobilimii,  în  speranţa  că  pe  calea  aceasta  sar 
putea  cuceri  indulgenţa  stăpânilor  şi  se  va  uşura  şi  soarta 
lor  şi  a  credincioşilor  lor.  Aşa  au  ajuns  o  seamă  de  preoţi 
să-şi  schimbe  numele  de  familie  cu  numiri  maghiare  sau 
slave,  după  indicaţiile  vremii  în  care  trăiau. 

Fenomenul  acesta  s'a  ivit  mai  întâi  în  evul  mediu  şi 
în  special  deodată  cu  reformaţiunea,  atunci  când  pe  toată 
linia  şi-a  înstăpânit  dominaţia  ideologia  religiei. 

înainte  de  veacul  al  şasesprezecelea  nu  avem  urme 
despre  acest  fenomen,  întrucât  în  hrisoavele  vremilor  preoţii 
sunt  pomeniţi  numai  cu  numele  de  botez :  popa  Ion,  popa 
Gheorghe,  popa  Nicolae,  etc.  In  epoca  reformaţiunii  apar 
apoi  ici-colea  şi  preoţi  cu  nume  de  familie  şi  mai  ales  în 
epoca  principilor  calvini,  cu  numiri  maghiarizate. 

Curentul  acesta  a  prins  în  mrejile  sale  mai  întâi  no¬ 
bilimea  românească.  Familia  Barcianu  devine  Barcsai,  Be- 
cleanu-Bethlen,  Zeicu-Zeyk,  Cândea-Kendeffy,  Puiu-Puj, 
Lemniu-Lemenyi,  Luna-Lonyai,  Bărbat-Borbatvizi,  etc.  In 
biserică  găsim  câţiva  cu  nume  maghiarizate,  cum  a  fost  de 
pildă  Mihai  dela  Turdaş-Turdaşi,  Teofil  Toma-Szeremi, 
Gheorghe  Bradi,  Iosif  Budai  de  Pişchinţ. 

înstrăinarea  aceasta  n'a  putut  insă  prinde  rădăcini  în 
sânul  preoţimii  pentru  că  deoparte  stăpânii  ţării  nu-i  dădeau 
importanţă,  ci  urmăreau  cucerirea  poporului  român  prin 
introducerea  în  biserică  a  cărţilor  în  limba  română.  De 
altă  parte  mitropoliţii  din  acea  epocă,  Ghenadie  II,  Ilie  Io- 
rest,  Simion  Ştefan  şi  Sava  Brancovici  au  ştiut  utiliza  această 
înnoire  pentru  întărirea  credinţei  ortodoxe  în  popor.  Ade¬ 
vărat  că  pentru  aceasta  au  avut  şi  ei  să  pătimească  batjo¬ 
curi  şi  chinuri,  dar  şi-au  apărat  credinţa  şi  Biserica  cu  cele 
mai  mari  sacrificii. 

Fenomenul  împrumutului  de  numiri  străine  s’a  accen¬ 
tuat  apoi  mai  intens  după  unirea  cu  biserica  catolică.  La 
sfârşitul  secolului  şaptesprezece  ajung  stăpâni  în  Ardeal 
Habsburgii  catolici.  Pentru  ca  să  contrabalanseze  propa¬ 
ganda  calvinilor,  catolicii  pornesc  cu  aparat  mai  mare  şi 
cu  promisiuni  mult  mai  ispititoare  ca  să  cucerească  pe 
Români  pentru  biserica  lor. 

încălziţi  de  mari  speranţe,  că  de  acum  vor  avea  şi 
preoţii  români  drepturi  şi  scutinţe  egale  cu  preoţii  catolici, 
unii  adepţi  ai  unirii  au  început  să-şi  schimbe  şi  numele 
patronimice,  maghiarizându-Je,  crezând  că  şi  cu  acest  gest 
vor  putea  cuceri  bunăvoinţa  stăpânirii  ca  să  le  uşureze 
soarta. 

îndemnat  de  aceste  speranţe,  episcopul  Ion  Giurgiu 
devine  Ion  Patachi,  Ion  Inocenţiu  Micu  îşi  adaugă  atributul 
german  Klein,  Petru  Pavel  Aron  devine  Petru  Paul  Aaron, 
chiar  şi  Şincai  îşi  adaugă  pe  lângă  numele  original  de 
Şinca  sufixul  i.  Adevărat  că  prin  faptele  lor  s'au  dovedit 
buni  şi  vrednici  Români,  au  făcut  însă  şi  ei  acest  gest 
de  oportunism  în  speranţa  că  vor  putea  servi  şi  în  chipul 
acesta  interesele  neamului  lor. 

In  epoca  aceasta  dela  1700 — 1760,  când  Biserica  orto¬ 
doxă  a  fost  lipsită  de  conducerea  unui  ierarh  propriu,  iar 
propaganda  catolică  stăruia  fără  încetare  să  capteze  pe 
preoţii  români,  s’au  putut  înregistra  multe  familii  de  preoţi, 
trecute  la  uniţi,  cu  nume  maghiarizat,  în  special  în  ţinu¬ 
turile  unde  administraţia  civilă  era  în  mâinile  ungurilor 
catolici. 

Aşa  aflăm  în  jud.  Someş  pe  preoţii  români:  Boroş, 

Vicaş,  Szeles,  Czirmes,  Cerghi,  Şimon,  Tamaş,  Cheresteş, 
Sighiartău,  Vajda,  Silaghi,  Torok,  Balint.  In  Sălaj :  Iuhasz, 
Kadar,  Szabo,  Karsai,  Pereinyi,  Vasvâri,  Pap.  In  Satmar : 
Lengyel,  Szabo,  Dobosi,  Hossu,  In  Maramureş :  Ivaşco,  Gyenge, 
Meszaros,  Doroş,  Mosolygo,  Mihalyi,  Ilniczky.  In  valea 
Mureşului :  Fechete,  Molnar,  Dorgo,  Decei,  Şipoş,  Kdvesdi, 
Becicheri,  Feier.  In  valea  Târnaveîor :  Halmaghi,  Meszaros, 
Vamoş,  Vereş,  Hegyeş.  In  jud.  Alba  şi  Turda:  Boroş,  Ta- 
kâcs,  Horvath,  Sovaroşi,  Deac,  Simonca,  Korneli,  Enyedi, 
Aranyosi,  Coltor,  Vandor,  Cismaş,  Kaliani,  Dragony.  Exem¬ 
plele  s'ar  mai  putea  continua,  dar  faţă  de  massa  cea  mare 
a  preoţilor  români  şi  mai  ales  în  urma  reacţiuniî  ortodoxe 
energice  din  Alba  Iulia,  Braşov,  Făgăraş,  Hălmagiu,  Sălişte 
şi  din  alte  părţi,  defecţiunile  preoţilor  nu  se  prezintă  în 
proporţii  însemnate.  Puţini  şi- au  menţinut  numele  ungu¬ 
resc,  unii  chiar  până  în  zilele  noastre,  cei  mai  mulţi  însă 
le-au  lăpădat  îndată  ce  s’a  schimbat  regimul  vremii. 

Fenomenul  acesta  de  acomodare  oportunistă  apare 
apoi  în  altă  formă,  în  epoca  dela  1760 — 1796,  mai  accen¬ 
tuat  în  sinul  preoţimîi  ortodoxe,  în  vremea  episcopilor 
sârbi.  Speranţele  unor  zile  mai  bune  reînvie,  mai  ales  în 
urma  edictului  de  toleranţă  dela  1781,  şi  preoţii  români 
îşi  leagă  credinţele  de  episcopii  cei  noui,  octroaţi  de  gu¬ 
vernul  ţării,  că  vor  putea  exopera  şi  pe  seama  preoţilor 
români  o  situaţie  mai  onorabilă.  In  speranţa  aceasta  încep 
acum  să-şi  însuşească  caracterul  slav  în  nomenclatura  lor. 
Astfel  de  exemplu  se  transformă  Huţu  în  Huţovici,  Fulea- 
Fulyovicî,  Cocan-Cocanovici,  Stan-Stanovici,  Man-Manovici, 
Adam-Adamovici,  Radu-Radovici,  Iancu-Iancovici,  Stoica- 
Stoicovici,  Muntean-Munteanovici,  Cheţan-Cheţanovici,  Bran- 
Brancovici,  Pavel-Pavlovici,  Blaju-Blajovici,  Prodan-Proda- 
novici,  Avram-Avramovici,  etc.  Un  număr  considerabil 
de  preoţi  îşi  menţine  şi  numele  original  străbun,  îşi  însu¬ 
şeşte  însă  pe  lângă  acesta  şi  atributul  calităţii  lor  de  preoţi 
—  Popovici.  In  conscripţia  din  vremea  lui  Buccow  aflăm 
peste  150  preoţi  cu  numele  Popovici.  Această  slavizare 
apare  în  părţile  bănăţene  cu  mult  mai  înainte,  deoarece 
acolo  conducerea  bisericii  era  în  contact  mai  apropiat  cu 
cei  din  Serbia  şi  episcopii  din  Banat  erau  sârbi.  In  Ardeal 

se  accentuează  însă  mai  mult  în  epoca  celor  cinci  episcopi 
sârbi  de  aici. 

Urmează  apoi  o  epocă  nouă  de  renaştere  naţională. 
Revoluţia  lui  Horia  dela  1784,  la  care  a  luat  parte  activă 
şi  o  seamă  de  preoţi,  a  dat  primul  impuls  în  direcţia  aceasta. 
In  vacanţa  dela  1796 — 1810  s’a  accentuat  şi  mai  mult  con¬ 
tactul  cu  biserica  din  principatele  române,  unde  îşi  pri¬ 
meau  hirotonia  mulţi  preoţi  din  Ardeal,  A  urmat  în  1810 
alegerea  episcopului  român  Vasile  Moga.  Faptul  că  s’a  dat 
putinţa  ca  preoţii  să-şi  poată  alege  un  episcop  din  neamul 
lor  şi  din  mijlocul  lor,  a  produs  o  reconfortare  entuziastă 
în  sufletul  preoţilor  români,  trezindu-le  alte  speranţe  calde 
pentru  o  soartă  mai  bună,  A  mai  contribuit  la  această  tre¬ 
zire  şi  revoluţia  lui  Tudor  Vladimirescu  dela  1821,  din  Ro¬ 
mânia,  cu  care  legăturile  erau  destul  de  fervente,  cu  toate 
repetatele  oprelişti  ale  guvernului  maghiar.  In  epoca 
aceasta  începe  alt  fenomen  al  metamorfozării  numelui. 
Preoţii  încep  să-şi  lapede  hainele  străine.  Unii  revin  la 
numele  străbun,  fost  neaoş  românesc,  iar  alţii  îmbracă  nume 
nou  curat  românesc,  adeseori  împrumutat  dela  fraţii  de 
peste  munţi.  Un  număr  infim  de  preoţi  mai  păstrează  pe 
Popovici  ca  o  reminiscenţă  a  trecutului  perpetuat  în  unele 
cazuri  până  astăzi,  iar  alţii  lapădă  codiţa  slavă  întorcân- 
du-se  la  numele  Pop  sau  Popa,  afirmându-şi  prin  aceasta 
calitatea  de  preoţi.  Cei  mai  mulţi  însă  îşi  romanizează 
numele  din  nou. 

Faptul  acesta  se  poate  constata  în  foarte  multe  cazuri. 
Se  ştie  că  în  trecut,  când  pregătirea  profesională  a  preoţilor 
era  mult  mai  modestă,  demnitatea  de  preot  se  perpetua  în 
cele  mai  multe  cazuri  în  una  şi  aceeaş  familie  din  tată  în 
fiu,  nepoţi  şi  strănepoţi.  Fiecare  preot  trăia  în  convingerea 
că  este  obligat  să-şi  lase  urmaş  pe  unul  din  fiii  lui  şi  avea 
ambiţia  ca  demnitatea  de  preot  să  se  perpetueze  în  copiii 
lui.  Astfel  sunt  multe  cazuri  în  cari  această  perpetuare  se 
poate  umări  în  mai  multe  generaţii,  precum  şi  meta¬ 
morfoza  numelui  în  cele  trei  epoci  dela  1698 — 1760, 
1760 — 1810  şi  dela  1810  înainte,  Iată  câteva  exemple: 

Urmaşii  lui  Popa  Gavriş  din  Dumbrava  devin  în  epoca 
primă  Vereş,  în  a  doua  Popovici,  iar  în  a  treia  Roşescu, 

Popa  Cornea  din  Bârghiş  -  Korneli  apoi  Korneli  Popovici 
şi  în  urmă  iar  Cornea,  Arieşan  de  pe  Arieş  -  Aranyosi- 
Popovici  -  Arieşan,  Popa  din  Şomcuta- Pap -Popovici -Pop, 
Gavrilă  din  Mogoş  -  Gavril  -  Gavrilovici  -  Gavrilescu,  Bran 
din  Aluniş-Bran  Brancovici  -  Brâncovean,  Marcu  din  Ne- 
grileşti  -  Markoş  Marcovici  -  Marcuş,  Todor  din  Feneş-To- 
dori  -  Todorovici  -  Todescu. 

Sunt  apoi  unele  familii  de  preoţi  cari  trec  numai  prin 
două  metamorfoze,  sau  maghiară  sau  slavă: 

Câmpean  din  Diviciori  -  Mezei  Câmpean,  Bărbosu  din 
Dobricel  -  Bolboş  -  Bărbos,  Crişan  din  Decea  -  Chiş  -  Crişan, 
Sălcean  din  Cubleş  -  Silaghi  -  Sălăgean,  Zăgran  din  Zagra- 
Zagrai  -  Zegrean,  Nicon  din  Văleni  -Popovici  -  Nichita,  Giurgiu 
din  Ruine  -  Popovici- Giurgescu,  Popa  din  Măgina-Popovici- 
Popescu,  Fodrea  din  Cărpiniş-Fodor-Fodorean,  Ilodor  din 
Beghia  -  Popovici  -  Popescu,  Macarie  din  Geoagiu-Macario- 
vici  -  Macarescu,  Muntean  din  Alba  -  Munteano viei  -  Munte- 
nescu,  Popa  din  Geomal  -  Popovici  -  Pop,  Mihai  din  Hărastăş- 
Moroşan  -  Moldovan,  Cocan  din  Inuri  -  Cocanovîci  -  Cucuian, 
Pană  din  Acmar  -  Popovici  -  Poenar,  Stan  din  Agârbici  -  Sta- 
novici-Stănescu,  Ion  Popa  din  Stremţ  -  Popovici  -  Popescu, 
Ilie  din  Stremţ  -  Iliovici  -  Iliescu,  Popa  din  Valea  Dosului- 
Popovici  -  Popescu,  Popa  din  Galşa  -  Popovici  -  Popescu. 

Cele  câteva  statistici  din  trecut  şi  diferitele  hrisoave 
de  prin  parohii  scăpate  de  urgia  distrugerii  dau  o  icoană 
interesantă  acestor  fluctuaţii  de  acomodare  optimistă,  S'ar 
părea  că  aceste  atitudini  ar  arunca  o  umbră  asupra  pre¬ 
oţilor  din  trecut,  prezentându-i  ca  nişte  oameni  fără  ca¬ 
racter,  lipsiţi  de  demnitate,  venali,  ahtiaţi  după  bunuri  ma¬ 
teriale  în  paguba  chemării  lor  de  apărători  şi  îndrumători 
ai  poporului.  Fără  îndoială  că  vor  fi  fost  şi  unii  mai  slabî 
de  suflet,  ceea  ce  se  întâmplă  în  toate  categoriile  sociale. 
Cu  siguranţă  însă  că  au  fost  puţine  cazuri  cari  au  căzut 
în  cursa  ispitelor  renegării.  Istoria  noastră  este  o  oglindă 
clară,  care  reflectă  limpede  sufletul  preoţimii  noastre  din 
trecut. 

In  noianul  de  mizerii  şi  umiliri  ei  trăiau  mereu  cu 
viziunea  unor  vremuri  mai  bune,  încălziţi  de  mireasma 
nădejdii  că  azi-mâine  aceste  vremuri  trebue  să  vină. 

Ştiau  prea  bine  că  o  schimbare  de  nume  este  pur  şi  simplu 
o  formalitate  exterioară,  ca  o  haină  care  se  uzează  şi  o  poţi 
schimba  dela  o  zi  la  alta,  fără  cea  mai  mică  repercursiune 
asupra  sufletului.  Sperau  însă  că  în  forma  aceasta  vor 
putea  înmuia  învârtoşarea  stăpânirii  şi  să  cucerească  o  fă¬ 
râmă  de  viaţă  mai  omenească,  şi  pentru  ei  şi  pentru  cre¬ 
dincioşii  lor.  Temelia  sufletului  lor  însă  nu  s'a  clătinat. 
Conştiinţa  lor  de  Români,  de  credinţă  ortodoxă,  au  pă- 
strat-o  intactă  în  sufletele  lor.  Şi  istoria  noastră  are  do¬ 
vezi  nenumărate  că  aceşti  preoţi  au  ştiut  face  multe  şi 
mari  sacrificii  în  toate  vremurile,  pentru  idealurile  cari 
ardeauîn  sufletul  poporului  român. 


(£H§) 


SFÂNTUL  IOAN  GURĂ  DE  AUR  Şl 
PLATON ' 

de 

ŞT,  BEZDECHI 

Prof«sor  universitar,  Sibiu 

III.  CUM  JUDECA  SF.  IOAN  GURA  DE  AUR  PE  PLATON? 

Ce  trecere  a  avut  în  ochii  strălucitului  doctor  al  Euharistiei 
cultura  şi  educaţia  păgână,  este,  desigur,  o  problemă  care  poate  in¬ 
teresa  în  mod  deosebit  pe  cei  ce  se  ocupă  cu  astfel  de  chestiuni. 
A  le  elibera  de  mentalitatea  şi  convingerile  pe  care  le-ai  avut  în  ti¬ 
nereţe  este  —  şi  când  afirmăm  aceasta  nu  facem  decât  un  truism  — 
un  lucru  foarte  greu  ;  că,  totuşi,  au  existat  unii  oameni  —  foarte  rari  — 
cărora  le-a  fost  cu  putinţă  acest  lucru,  ne  stă  mărturie  viaţa  cele¬ 
brului  Părinte  al  Bisericii  orientale,  Ioan  Gură  de  aur.  Problema  ati¬ 
tudinii  sale  faţă  de  cultura  şi  aşezămintele  lumii  păgâne  în  genere,  şi 
faţă  de  ideile  filosofilor  „din  afară",  a  fost  studiată  mai  înainte  de 
mulţi®  savanţi.  Unii3  dintre  aceştia  au  afirmat  că  Chrysostom  n'a 
încercat  altceva  decât  să  concilieze  doctrina  păgânilor  cu  aceea 
a  creştinilor;  alţii,  însă,  nemulţumiţi  cu  aceasta  soluţie,  au  ajuns  la 
concluzia  că,  dimpotrivă,  fiul  Anthusei  a  fost  un  duşman  înverşunat 
al  culturii  şi  filosofiei  elene.4 

Căreia  din  aceste  două  păreri  trebue  să-i  acordăm  crezare?  Răs¬ 
punsul  este  deocamdată  destul  de  greu  deoarece  şi  o  tabără  şi  cea¬ 
laltă  şi-a  întemeiat  convingerea  ei  pe  tot  atâtea  argumente,  vrednice 
de  a  fi  deopotrivă  luate  în  consideraţie.  Iată  ce  a  determinat  şi  pe 

*  Urmare  dela  p.  60. 

2  V.;  Fessler,  Instilutioaes  patrologiae  (1851),  tom,  II.  123;  Elser,  Der  heilige 
Ckrysostom  unddie  Philosophie  (Teol.  Quartalschrift  —  1894  —  550  şi  urm.;  A. 
Puech,  S.  Giovanni  Cris.  16 — 17  ;  Naegele,  Chrys.  u.  sein  Verhaeltniss  zum  Helle- 
nismus  —  Byz.  Zeitschrift,  1904,  92  şi  urm, ;  W.  Christ,  Griech.  Litt.  gesch.  —  1913 
~  pg,  1225;  E.  Norden,  Beitr,  zur  Gesch.  d.  gr.  Phil.  In  lahrbuch  fur  Kl.  Philolog. 

1893  —  pg.  397  ;  Paul  Albert,  S.  Jean  Chrys.  considere  comme  orateur  popu¬ 
lai  re  200—219,  eic, 

3  Fessler,  op.  cit.  II  123;  Naegele.  op.  cit.  101. 

*  E.  Norden,  W.  v,  Christ,  A.  Puech,  P.  Albert,  în  locurile  citate. 

scriitorul  acestor  rânduri  să  se  îndeletnicească  din  nou  cu  aceasta 
dificilă  problemă,  pe  lângă  încredinţarea  că  argumentele  aduse  mal 
jos  vor  izbuti,  poate,  să  aducă  un  mic  spor  de  lumină  pentru  a  lim¬ 
pezi  cât  de  cât  aceasta  spinoasă  chestiune. 

Nu  spunem  o  noutate  când  încercăm  să  reamintim  cititorului 
că  Sf.  loan  a  fost  crescut  în  cultura  şi  în  şcolile  păgâne  1  lucru  care 
era  firesc  pentru  vremea  aceea  în  care  mai  toţi  tinerii  sau  copiii  de 
familie  bună,  cum  era  şi  fiul  Anthusei,  s’au  instruit  şi  au  căpătat  edu¬ 
caţie  sub  călăuzirea  dascălilor  păgâni.  Ba  aflăm  că  viitorul  mitropolit 
a  ajuns  un  elev  aşa  de  strălucit  în  artele  liberale  ale  profanilor,  încât 
era  pe  faţă  lăudat  de  profesorul  său,  vestitul  retor  Libaniu,  pentrucă 
ar  fi  întrecut  prin  râvnă  şi  talent  pe  toţi  conşcolarii  săi.  Nu  cred  că 
e  inoportun  să  amintesc  în  acest  loc  şi  de  acea  poveste,  potrivit  că¬ 
reia  vestitul  sofist,  fiind  pe  patul  de  moarte,  unuia  care-1  întreba :  pe 
cine  ar  lăsa  după  sine  ca  fruntaş  al  şcolii  sale,  i-ar  fi  răspuns:  „Pe 
loan,  dacă  nu  mi  l-ar  fi  furat  creştinii".2 

Dar  ce  putea  învăţa  la  o  astfel  de  şcoală  şi  cu  un  astfel  de 
de  maestru,  un  şcolar  aşa  de  excepţional?  Nimic  altceva  decât  re¬ 
torica  şi  ceva  filosofie.  Căci  acea  filosofie  —  creştină  —  de  care  Sfântul 
vorbeşte  aşa  de  des  şi  aşa  de  copios  în  operele  sale,3 4  n’a  putut-o,  de 
bună  seamă,  afla  la  sofistul  cu  un  stil  atât  de  elegant.  Intr’adevăr,  nu 
credem  că  ne  îndepărtăm  prea  mult  de  adevăr  când  ne  exprimăm 
bănuiala  că  acel  elocvent  şi  limbut  maestru,  Libaniu,  n'a  stăruit  in 
şcoala  sa  deloc  sau  mai  deloc  asupra  doctrinelor  filosofice,  deoarece 
el,*  ca  toţi  retorii,  avea  foarte  puţină  stimă  pentru  o  asemenea  disci¬ 
plină  a  spiritului. 

E  adevărat  că  a  scris  un  elogiu  al  Iui  Socrate,  dar  aceasta  nu 
ne  obligă  să  ne  facem  iluzii.  Subiectul  e,  de  altfel,  destul  de  curios  sub 
pana  unui  retor,  când  ştim  că  Socrate  n’a  putut  suferi  pe  retori 
şi  oratori. 

Aşa  că,  dacă  din  şcoala  dascălului  său  de  retorică  loan  n'a 
ieşit  numai  un  „sac  plin  de  vorbe  înapoia  cărora  nu  se  află  nimic" 
(v.  Naegele,  op.  cit.  88),  aceasta  se  daloreşte  în  primul  rând  spiritului 
serios  al  elevului,  care,  e  adevărat,  daca  de  tânăr  se  ocupa  aşa  de 

1  Naegele,  op.  cit,  p.  95. 

2  Sozomenos  VIII,  2. 

3  Cî.  Coraent.  la  Matei  LXVII  4.  XIX  etc. 

4  V.  Liban,  ecî.  Reiske  III  438  şi  Naegeie  op.  cit.  96, 

intens  cu  aceste  exerciţii  retorice,  o  tăcea  de  sigur  cu  gândul  să- 
ajungă  un  advocat  sau,  în  cazul  cel  mai  bun,  un  alt  Libaniu. 

Căci  e  foarte  probabil  că  la  Antiohia  viitorul  mitropolit  a  pledat1 
câtăva  vreme  diverse  procese  de  tot  felul.  E  greu  de  ştiut  de  ce  s'a 
lăsat  de  această  îndeletnicire,  dar  până  la  un  punct  se  poate  ghici 
motivul  ce-1  va  fi  împins  să  părăsească  această  ocupaţie.  Oricum  ar 
fi  realitatea,  un  lucru  e  limpede :  o  cauză  de  natură  externă*  ori  mai 
degrabă  o  criză  sufletească,  îl  va  fi  determinat  să-şi  ia  rămas  bun  dela 
cariera  căreia  se  dedicase.  O  recrudescentă  a  sentimentului  religios, 
pe  care-1  bănuim  foarte  puternic  la  o  fire  ca  a  lui,  recrudescenţă 
provocată  de  nu  ştim  ce  împrejurare,  l-a  silit  să  zică  adio  vieţii  de 
lume  şi  celei  din  for.  Această  criză  nu  l-a  mânat,  ca  pe  atâţia  alţii*, 
să  caute  un  răspuns  în  operele  filosofilor,  ca  pe  un  Iustin,  mai  ales 
că  din  şcoala  retorului  nici  nu  a  avut  prilejul  să  înveţe  a  iubi  astfel  de 
preocupări  sau  măcar  să  aibă  un  sentiment  de  curiozitate  pentru  ele. 
De  altfel  se  pare  că  nici  complexiunea  lui  spirituală  nu-l  înclina 
spre  asemenea  preocupări,2  după  cum  nici  cugetul  iul,  clar  şi  de  su¬ 
prafaţa  —  fără  adâncimi  nebuloase  • —  nu-l  împingea  să  caute  sensul 
intim  şi  profund3  al  dogmelor  sau  al  diverselor  teorii  asupra  vieţi',- 
cum  era  cazul  cu  un  Clement  Alex.,  un  Origene,  un  Nemesiu.  De 
altfel  şi  viaticul  filosofic  primit  dela  dascălii  lui  va  fi  fost,  cum  am, 
văzut,  aproape  nul.  Acest  fapt,  cât  şi  firea  sa  de  om,  al  cărui  ochiu: 
priveşte  mai  mult  inafarâ,  cum  e  cazul  cu  toţi  oamenii  de  acţiune, 
ne  pot  explica  până  la  un  punct  de  ce  Sfântul  n’a  putut  zăbovi  prea 
mult  în  acel  deşert,  unde  se  retrăsese  să  pună  ordine  în  gândurile  sale,, 
pregâtindu-se  pentru  noua  viaţă  unde  îl  chema  veritabila  sa  vocaţie. 
A  renunţat,  deci,  la  viaţa  în  pustie,  pentru  care  nu  se  simţea  făcut,. 
Şi  sa  hotărît  să  trăiască  în  mijlocul  oraşului,  căci  convingerea  sa,  pe 
care  mai  târziu  şi-o  va  exprima  aşa  de  elocvent,  era  că  datoria 
omului  era  să-şi  consacre  viata  faptei,4  consacrându-şl  toate  puterile- 
spre  a  veni  în  ajutorul  altora,  atât  al  credincioşilor,  cât  şi  al  Bise¬ 
ricii  expuse  la  atâtea  curse  din  toate  părţile. 

1  V,  Prefaţa  lui  Mootfaucon  în  Patrol.  gr.  XLVII  pg.  IX  şi  lsid.  Pelus.  U-„ 
42  cât  şi  articolul  lui  Lietzmaun  [R.  Enz.  IX  pg.  18i2. 

*  V.  U.  v.Wilamowitz-Moellendorfl,  Griech.  u.  lat.  Litt,  u.  Sprache  {Kulturd  . 
Gegenwart]  21 1  ;  Bamdenhewer,  Gesch,  der  altchrist.  Litt.  III  356 ;  W.  v.  ChrUL 
loc  citat. 

3  W.  von  Christ,  Ioc  citat, 

4  V.  la  Mateiu,  Omilia  LXXVII  3. 

De  unde  putem  trage  încheierea  că  din  şcolile  retorilor  el  s’a 
ales  cu  gustul  sau,  mai  bine  zis,  înţelegerea  vieţii  practice,  vieţii  de 
acţiune,  ce  se  potrivea  aşa  de  bine  cu  temperamentul  său;  dar  mai 
mult  decât  aci,  această  disciplină  a  vieţii  va  fi  descoperit-o  el  la 
creştini.  Ce  îl  va  fi  îndemnat  la  acest  fel  de  trai,  atât  de  corespun¬ 
zător  aptitudinilor  sale  fireşti,  pe  lângă  factorii  arătaţi  mai  sus  şi  pe 
lângă  sfatul  mamei  sale  Anthusa,  nu  ştim.  Dar  e  probabil  că  su¬ 
fletul  arzător,  plin  de  nerăbdare,  după  ce  atât  de  timpuriu  a  fost 
cuprins  de  silă  pentru  acea  gloriolă  lumească,  după  care  alţii  um¬ 
blau  aşa  de  lacomi,  a  înclinat  definitiv  spre  sobra  şi  severa  disci¬ 
plină  creştină,  care  făgăduia  omului  o  pace  trainică  şi  o  mântuire 
eternă.  In  orice  caz,  la  această  conversiune  a  lui,  filosofia  „externă*' 
n  a  avut  nici  o  parte,  nici  un  merit,  căci  ea  n'a  contribuit  cu  nimic. 

Oricine  a  citit  măcar  zece  omilii  de-ale  marelui  orator  creştin 
îşi  va  da  seama  cât  de  lipsite1  sunt  ele  de  „filosofie11,  în  sensul  mai 
adânc  al  acestui  cuvânt,  sau,  mai  bine  zis,  în  sensul  elen.  Nici  nu  e 
de  mirare  la  acela,  care,  din  punctul  său  de  vedere  nu  avea  nici  o 
consideraţie  pentru  înţelepciunea  păgână  care,  credea  el,  putuse  să 
dea  liniştea  sufletească  doar  la  atât  de  puţini ! 

Dacă  e  adevărat  că  Ioan  şi-a  găsit2  în  elocinţă  culmea  vieţii 
şi  eficacităţii  operei  sale,  e  in  schimb  neexactă  afirmaţia  că  discipolul 
lui  Libaniu  a  ascuns,  a  acumulat  în  sufletul  său  tot  tezaurul3  litera¬ 
turii  greceşti  de  orice  fel. 

Cine  cercetează  de  pildă  în  ce  măsură  a  cunoscut  marele  Sfânt 
doctrina  întemeetorului  Academiei,  va  descoperi  că  vestitul  predi¬ 
cator  de  mai  târziu  a  cunoscut  superficial  opera  Iui  Platon.  Motivul 
acestui  fapt  se  întrevede  din  cele  spuse  mai  sus.  Din  citaţiunile  pla¬ 
tonice  de  care  se  slujeşte  discipolul  lui  Libaniu  reiese  că,  la  început, 
din  opera  marelui  filosof  el  n’a  cunoscut  direct  decât  ceea  ce  se  citea 
In  şcoală,  adecă  Crito  şi  Apologia.* 

Evident,  aprecierea  formulată  în  cele  de  mai  sus  pare  prea  ca¬ 
tegorică,  spre  a  nu  zice  exagerată.  O  retuşare  a  ei  am  făcut  în  stu¬ 
diul  întitulat  „Teoria  pedepselor  viitoare  la  Platon  şi  Ioan  Gură  de 


1  v.  Elser  loc.  cit.  pg.  559. 

2  Naegele  op.  cit.  73. 

3  Naegele  op.  cit.  95  şi  Fessler  loc.  cit, 

1  v.  Ubaldi  (rev.  di  fii.  e  instruz.  classica  (1900)  pg.  69.  La  cele  doua  scrieri 
pomenite  de  Ubaldi  trebue  să  mai  adăugăm  Gorgtas  şi  să  bănuim  că  şi  Fedon  ar 
putea  să  intre  in  categoria  aceasta  a  dialogilor  platonici  cnnoscuti  direct  de  Hrisostom. 


REVISTA  TEOLOGICĂ 


139 


Aur“, 1  unde  am  constatat  că  lista  operelor  platonice  cunoscute  de 
autorul  omiliilor  „despre  statui “  ar  trebui  sporită,  căci  asta  e  con¬ 
cluzia  ce  se  desface  din  cercetarea  cuprinsă  în  lucrarea  mai  sus 
amintită.  Numai  că  trebue  să  facem  o  distincţie.  Dacă  în  disertaţia 
latinească  publicată  în  1923  afirmam  că  influinţa  operei  filosofice  a 
gânditorului  atenian  asupra  lui  Hrisostom  a  fost  extrem  de  redusă, 
dacă  nu  nulă,  afirmaţia  aceasta  rămâne  şi  acum  în  picioare  şi  vina 
nu  era  a  filosofului,  a  metafizicianului  grec,  ci  a  sf.  Ioan,  care  nu 
avea  de  loc  un  spirit  metafizic  cum  se  pare  că  l-a  avut  într'o  mă¬ 
sură  aşa  de  mare  un  Augustin.  Deci,  din  acest  punct  de  vedere,  în¬ 
temeietorul  Academiei  nu  putea  avea  „priză"  asupra  spiritului  ma¬ 
relui  predicator,  care  însă  avea  în  schimb  enorm  de  desvoltat  simţul 
etic, 2  după  cum  se  vede  între  multe  altele  din  sublima  mărturisire 
făcută  de  el  undeva  într’una  din  omiliile  despre  statui,  unde  spunea 
că  sufetul  său  n’are  odihnă  cât  timp  ştie  că  măcar  unul  din  cre¬ 
dincioşii  ce  i  s'au  încredinţat  spre  păstorire  ar  putea  să  ajungă  în 
focul  Gheenei,  prin  nepăsarea  sau  lipsa  de  zel  a  păstorului, 

E,  deci,  legitimă  presupunerea  că  în  deosebi,  ca  să  nu  zicem 
exclusiv,  laturea  etică  a  scrierilor  platonice,  sau  a  unei  părţi  din 
acestea,  a  putut  avea  un  ecou,  şi  încă  profund,  asupra  sufletului 
aceluia  care  dacă  n'a  fost  un  metafizician  creştin,  a  fost  in  schimb 
cel  mai  eficace  maestru  de  etică.  In  această  calitate  a  putut,  mai 
bine  zis  a  trebuit  să-l  intereseze  îndeosebi  o  operă  a  Iui  Platon,  unde 
asemenea  probleme  de  caracter  etic  erau  discutate  cu  o  pasiune  şi 
într’o  formă  de  un  impresionant  dramatism.  Această  operă  este  Gor- 
gios,  despre  care,  după  dovezile  aduse  de  noi  în  studiul  citat,  se 
poate  acum  afirma  cu  siguranţă  că  i-a  fost  cunoscută  direct  aceluia 
care  preconiza  o  contabilitate  aşa  de  riguroasă  a  sancţiunilor  din 
lumea  viitoare.  In  această  categorie  ar  putea  intra  cu  oarecare  bună¬ 
voinţă  şi  Legile,  *  din  care  A.  Puech  a  căutat  să  dovedească  cumci 
Hrisostom  a  făcut  un  citat  direct.4  Nu  tot  astfel  e  cazul  cu  ecourile 
din  Fedru,  Hippias  Minor,  Republica,  scrieri  care  după  părerea  noa¬ 
stră  i-au  fost  cunoscute  Sf.  Ioan  doar  în  chip  indirect,  din  discuţiile 


'  v.  Anuarul  institutului  de  Studii  clasice  (1933-1935  pg>  1  —  331. 

2  v.  Bardenhewer,  op.  cit,  III  356  ţi  El  ser.  op.  cit.  569. 

9  v.  Teoria  pedepselor  etc.  pg.  18-23. 

*  Hist.  de  la  litt.  grecque  III  483.  unde  e  vorba  de  tratatul  Despre  feciorie 
■al  lui  Hrisostom. 

şi  citatele  aflate  la  scriitorii  creştini  dinaintea  Iul,  cum  era  un  Iustin, 
mai  ales  un  Origene,  şi  alţii.1 

Astfel,  ca  să  formulăm  o  concluzie  privitor  la  problema  ;  Ce 
a  cunoscut  oratorul  creştin  din  opera  celui  mai  mare  filosof  păgân, 
am  putea  să  afirmăm  că  fiul  Anthusei,  prin  afinitate,  a  luat  cuno¬ 
ştinţă  de  cele  mai  multe  ori  indirect, 2  mai  arareori  direct,  de  scrie¬ 
rile  sau  de  părţile  din  ele  care  se  ocupau  cu  chestiuni  etice.  Cred 
că  e  greşit  să  se  susţie,  cum  fac  unii  împinşi  de  marea  şi  sincera 
lor  admiraţie  pentru  mirificul  orator  al  Bisericiii  orientale,  că  el  a 
cunoscut  adânc  întreaga  literatură  păgână. 

Dar,  fiindcă  veni  vorba  de  oratorie,  adecă  de  elocinţă,  trebue  să 
constatăm  cu  acest  prilej  că  dacă  Sf,  loan  Gură  de  Aur,  ca  stră¬ 
lucit  vorbitor  ce  era, 3 4  avea  un  motiv  să-l  laude  pe  vestitul  filosof 
elen,  apoi  acest  motiv  nu  i-1  putea  furniza  nimic  altceva  mal  bine 
decât  frumuseţea  stilului  şi  eleganţa  cuvântării  marelui  gânditor  ate¬ 
nian,  *  Dar  după  părerea  marelui  predicator,  acestea  nu  erau  calităţi 
ce  ar  fi  constituit  un  merit  pentru  întemeietorul  Academiei.  Căci 
Hris.  adesea,  ca  să  nu  zic  mai  totdeauna,  denlgreză  şi  batjocoreşte 
arta  retorică,5 6  aducându-i  acuzaţia  că  ea  nu  e  altceva  decât  un  lucru 
gol  şi  zadarnic  „Ia  fel  cu  acele  monumente,  care  sunt  spoite  pe  din¬ 
afară,  dar  pe  dinlăuntru  sunt  pline  de  putregai  şi  miros  urât",*  Tot 
aşa  era,  credea  Hris.,  şi  filosofia  lui  Platon :  pe  din  afară  monument 
văruit,  retorică  deşartă,  vorbe  goale  ce  nu  cuprindeau  în  ele  ni¬ 
mic  adevărat,  ci  doar  un  primejdios  venin  sau,  după  cum  spune  în 
altă  parte, 7  gunoi.  Aşa  dar,  —  va  fi  gândit  sfântul  —  Platon  poate  fi 
admirat  pentru  elocinţă  şi  frumuseţea  scrierilor  sale,  care  din  nenoro¬ 
cire  nu  cuprind  nici  un  pic  de  adevăr  şi  de  pietate.  Dar  un  creştin, 
şl  asta  o  spunea  cel  mai  mare  vorbitor  al  Bisericii  creştine,  el  care 
îşi  făcuse  educaţia  Ia  şcoala  unui  retor  ,  n’are  nevoe 8  de  retorică, 


1  v.  Teoria  pedepselor  14 — 15. 

2  Problema,  trebue  s'o  recunoaştem,  e  destul  de  delicată,  întrucât  s’ăr  putea  ca 
unele  In  reminiscenţele  platonice,  socotite  directe,  să  fie  totuşi  indirecte,  Problema  se 
pune  tot  aşa  de  bine  şi  invers. 

3  Cred  că  e  cel  mai  mare  după  Demostene. 

4  Căci  aşa  CTed  că  trebue  interpretat  epitetul  de  sublim  cu  care  odată  (Despre 
preoţie  1/6)  Sfântul  îl  gratifică  pe  Platon, 

5  împotriva  duşmanilor  vieţii  monastice  Uf,  11. 

6  Cf.  Omilia  la  loan  II, 

La  actele  Apostolilor  Omilia  lV-a,  4. 

*  La  epistola  către  Efeseni  (Omilia)  XXI,  1  şi  2  :  „Avem  nevoe  de  caracter, 
nu  de  elocinţă,  de  fapte,  nu  de  vorbe." 

adecă  de  cuvântări  meşteşugite.  De  unde  rezultă  că  dacă  cel  mal 
mare  filosof  al  Atenei  nu  poate  fi  de  vreun  folos  credincioşilor  nici 
prin  forma,  nici  prin  fondul  operei  sale,  atunci  el  trebue  respins  şi 
ocolit  cu  desăvârşire,  de  vreme  ce  subtilităţile  lui  nu  au  nimic  de 
împărţit  cu  credinţa  creştină,1  ba  îi  pot  fi  chiar  profund  vătămătoare. 
Dar  cum  se  face  că  acel  care  atât  de  mult  s'a  slujit  de  elo- 
cinţă,  ba  uneori  chiar  de  o  retorică  de  cea  mai  dubioasă  calitate,2 
vorbeşte  aşa  de  rău  de  elocinţă  şi  retorică  ?  E  ciudat,  într'adevăr, 
aşa  de  ciudat  că  ar  putea  ispiti  pe  cineva  să  creadă  că  autorul  omi¬ 
liilor  despre  statui  nu  ar  fi  fost  sincer.  Departe  de  noi  însă  gândul 
acesta,  deoarece  e  cunoscut  că  el  a  dispreţuit  din  tot  sufletul  fastul 
şl  vanitatea  acestei  arte  „externe"  şi  că  s'a  folosit  de  ea  numai  pentru 
a  îndrepta  inimile  credincioşilor  spre  Dumnezeu  şi  spre  mântuire. 3 
Lucru  ce  reiese  şi  din  indignarea  atât  de  des  manifestată  a  Sf.  Ioan 
împotriva  acelora  care  îi  aplaudau  predicile, 1  mişcaţi  de  frumuseţea 
şi  armonia  cuvintelor,  dar  foarte  puţin  atenţi  la  tâlcul  ce  se  ascundea 
în  acele  cuvinte  şi  la  ţelul  pe  care  îl  urmărea  Sfântul  prin  omiliile 
sale;  aceasta  se  mai  dovedeşte  şi  prin  modestia  lui  şi  prin  mustră¬ 
rile  atât  de  aspre  făcute  acelora  ce  se  lăsau  fermecaţi  de  dulceaţa 
glasului,  nesocotind  fondul  cuvântărilor.  Asemenea  considerente  sunt, 
cred,  de  ajuns  ca  să  ne  dovedească  sinceritatea  marelui  predicator 
şi  să-l  apere  de  învinuirea  acelora  care  ar  fi  dispuşi  să  afirme  câ 
atitudinea  Sfântului  în  această  chestiune  ar  purta  marca  perver¬ 
siunii.  4  Prin  urmare  nu  dintr'un  suflet  fals  au  pornit  acele  cuvinte 
pronunţate  de  fiul  Anthusei  cu  prilejul  unei  Omilii 5  în  care  spunea  că 
retorica  nu  e  altceva  „decât  zgomot  de  cuvinte,  suliman  al  dicţiunii, 
podoabă  de  substantive  şi  verbe,  meşteşug  zadarnic  al  compoziţiunii", 
care  sunt  cu  totul  străine  de  adevărata  filosofie.  Aşa  că  nu  ne  va 
mai  prinde  mirarea  când  îl  vom  auzi  pe  discipolul  lui  Libaniu  nu¬ 
mind  această  artă,  ba  chiar  toate  artele  liberale  ale  păgânilor,  fie  că 


1  Omil.  III,  3  la  epist,  către  Rom.  Omil.  II  la  Ioan  c.  2,  unde  se  pomeneşte 

numele  lui  Platon  şi  Pitagora  „care  au  ruinat  Jviaţa  (oamenilor)...  Despre  suflet  au 
născocit  o  învăţătură  foarte  ruşinoasă.,,  au  înjosit  cinstea  căsătoriei...  şi  au  afirmat 
că  sufletele  oamenilor  se  fac  muşte,  ţânţari,  arbuşti  şi  alte  lucruri  tot  aşa  de  ruşi¬ 
noase".  2  v.  Cuv.  Pentru  Sf.  Vavila, 

3  v.  Wilamowitz  loc.  cit.  212. 

4  Omil.  II  despre  statui ;  omil.  XVII  la  Matei  etc,  Cf.  şi  Lieizman  [R,  E.  1, 
citat  pg.  )814). 

s  v.  Seeck,  Gesch.  d.  Unterg.  d.  antiken  Welt  V  345. 

e  vorba  de  literatură  sau  alte  discipline,  un  ,,râs  satanic"  1  sau  , .pa¬ 
coste  diabolică". 2  Ba,  ca  să  acuze  chiar  pe  unii  din  cugetătorii  pă¬ 
gâni,  loan  va  spune  că  chiar  de  către  unii  din  filosofii  „din  afară",, 
mai  serioşi,  elocinţa  şi  retorica  au  fost  socotite  ca  un  lucru  nevrednic 
de  filosofie ;  de  aceea  însuşi  Platon  a  prezentat  în  „Apologia"  sa  pe 
magistrul  Socrate  ca  fugind  de  retorică,3  disciplină  care,  după  pă¬ 
rerea  dascălului  său,  abia  dacă  ar  fi  potrivită  în  cazul  cel  mai  bun 
abia  pentru  cei  tineri. 

Decât,  chiar  dela  început  căpeteniile  creştinilor  s'au  convins 
că,  spre  a  rezista  cu  succes  păgânilor,  au  nevoe  de  arta  vorbirii,  ca 
să  le  fie  dacă  nu  superiori,  cel  puţin  egali.  De  aceea  ei  s'au  hotărât, 
să  se  îndeletnicească  cu  această  artă,  care  avea  să  le  fie  nu  numai 
utilă,  dar  chiar  necesară.  De  aceea  unii  din  Părinţii  Bisericii  au  fost 
de  părere  că  lectura  operelor  profane  poate  fi  îngăduită  întru  cât  ne 
învaţă  meşteşugul  cuvântului.  Şi  ca  să  nu  mai  menţionez  opinia  unui 
Clem.  Alex.,  unui  Lactanţiu,  Minucius,  Origene,  Ieronim,4  fie  de  ajuns 
să  pomenim  părerea  lui  Amfilohiu  din  Iconiu,  care  sfătueşte 5  pe 
tinerii  ce  se  consacră  vieţii  eclesiastice,  să  depună  toată  râvna  pentru 
a  învăţa  arta  vorbirii  elegante.  Motivul  din  care  decurgea  această  ne¬ 
cesitate  era  dictat  de  convingerea  creştinilor  că  sfintele  Scripturi,  de¬ 
săvârşite  de-altfel  în  toate  privinţele,  aveau  un  singur  defect;  se 
slujeau  de  o  limbă  prea  simplă,  aproape  rustică.6  Dar  făcând  această 
observaţie,  le  scăpa  Părinţilor  Bisericii  că  chiar  în  clipa  in  care  so¬ 
coteau  că  au  nevoe  de  o  limbă  meşteşugită  şi  de  un  stil  elegant, 
riscau  să  înceteze  de  a  mai  fi  în  adevăratul  făgaş7  al  tradiţiei  cre¬ 
ştine,  pentru  care  orice  fapt  şi  podoabă  din  afară  nu  era  decât  amă¬ 
gire  ce  atrăgea  după  sine  pieirea  sufletelor.  Dar  Hrisost.,  cel  puţin 
uneori,  a  fost  încredinţat  că  odată  au  existat  oameni  neliteraţi,  ca  să 
nu  zic  analfabeţi,  —  care  au  impresionat  profund  pe  filosofi,  nu  prin 
ascuţimea  spiritului  lor,  ci  prin  „filosofia  faptelor"  săvârşite,8  „sco- 

1  La  Evangh.  lui  loan  II,  27.  3  Cuv.  contra  lui  Iulian. 

3  Omil.  ÎI  la  loan  c.  3.  1  Oroil.  II  la  loan  c.  3 

6  v.  Labriole  op.  cit.  32. 

6  v.  Patrol.  gr.  XXXVII  1578  t  „Aceste  arte  (ale  păgânilor)  ca  ajutoare  ale 

mintii  păstrează-le,  poleeşte-Ie  prin  harnică  învăţătură,  cultivând  silitor  meşteşugul 

vorbirii".  V.  şi  Nic.  Caii.  Ist.  Bisericii  X  25,  care,  rezumând  toată  tradi{ia,  exprimă 
aceeaşi  părere. 

7  v.  Ieronim  epist  XXII ;  Nicef.  Caii.  loc.  cit.  ;  „Scripturile  nu  ne  inva{ă  de 
loc  arta  de  a  discuta'1. 

fi  Hatsch,  Grieehentum  und  Christenlum  (versiune  germană!  pg,  82. 

ţând  «n  glas  mai  pătrunzător  decât  trâmbiţa ;  prin  felul  lor  de  viaţă 
şi  prin  filosofia  practică  (a  vieţii  lor),  lucruri  a  căror  limbă  grăeşte 
mai  răspicat  decât  (filosofia  spiritului) 1 

Căci  filosofia  aceea  de  care  pomeneşte  atât  de  des  Ioan,  nu  consta 
sau  trebuia  să  constea  din  vorbe,  ci  din  fapte,  şi  dinţr'o  anumită  dis¬ 
ciplină  a  traiului2  sau  cel  puţin  numai  din  acele  maxime  şi  învăţături' 
ce  erau  cuprinse  în  Sf.  Scriptură.  Şi  când  vorbeşte  aşa,  Sfântul  e  de 
acord  cu  toţi  acei  apărători  ai  creştinismului  primitiv,  cari  socoteau 
toate  argumentele  logice  —  rod  al  cugetului  omenesc  —  fără  nicio 
valoare,  şi  care  îşi  căutau  mântuirea  nu  în  filosofie  şi  silogisme 
de  cefe  mai  multe  ori  împrumutate  din  cărţile  sau  metoda  păgânilor,, 
ci  în  graţia  divină,  în  simplicitatea  cugetului  şi  in  învăţătura  curată  şi 
nealterată  a  primei  Biserici.  Şi  pe  bună  dreptate,  căci  dacă  apro¬ 
pierea  de  cultură  păgână  a  avut  şl  părţi  bune,  a  avut  în  schimb  şi 
urmări  rele.  Căci  Biserica,  voind  să-şi  birue  adversarii,  după  ce  a. 
început  să  se  folosească  de  armele  acestora,  a  ajuns  acolo,  că,  odată 
cu  victoria,  a  izbutit  să  se  pângărească  şi  de  „necurăţeniile"  pă¬ 
gânilor  [adecă  de  dogmele  şi  concepţiile  lor).  Intr’adevăr,  nu  e  greu 
de  presupus  că  după  ce  creştinii  au  convertit  retorica  pentru  uzul 
lor,  sau  molipsit  totodată  şi  de  falsitatea,  de  minciunile,  de  vicleniile,, 
trucurile  şl  de  deşarta  ei  subtilitate. 

Astfel,  izbânda  creştinismului,  comparabilă  până  la  un  punct  cu. 
a  lui  Pyrrhus,  a  avut  drept  rezultat  că  a  înglobat  în  structura  ei 
atâtea  elemente  eterogene  ce  au  făcut-o  să-şi  piardă  forma  ei  genuină.3 

Hrisostom  afirmă  undeva  că  Evanghelistul  Ioan  a  izbutit  să 
atragă  la  sine  toată  lumea  pentru  că  a  vorbit  o  limbă  fără  dresuri 
Şi  suliman,  neamestecând  în  vorbirea  sa  plăsmuiri,  şi  pentru  că  a  eli¬ 
berat  viaţa  umană  de  orice  tragedie4  ( Omilia  II  la  Ioan  c.  3).  Dar 
dacă  părerea  lui  consună  aşa  de  bine  în  unele  privinţe  cu  aceea  a 
primilor  creştini,  conduita  sa  contrazice  uneori  aceste  convingeri  ale 
sale,  lucru  ce  se  poate  vedea  mai  bine  în  opusculul  Pentru  Sfântul 
Vavila ,5  unde  a  întrebuinţat  toate  artificiile  retorice  cele  mai  dubioase. 
Ne  întrebăm  :  Cum  se  împacă  această  contradicţie  ?  Un  răspuns  pentru 
cazul  cuvântării  „pentru  Vavila"  se  poate  scoate  din  împrejurarea  că 
data  când  a  fost  alcătuită  sau  pronunţată  această  scriere  corespunde 

1  Omit.  111  la  epist.  I.  către  Cormteni,  c.  4. 

2  Omii  XIX  la  Matei  c.  4:  „Filosofia  desăvârşită  constă  în  a  duce  o  viaţă  mau 

presus  de  orice  critică"...  3  Hatsch,  ibidem  p.  96. 

1  Adecă  de  orice  prefecătorie.  1  v.  cap.  V.  şi  urm. 

cu  tinereţea  autorului,  când  e  foarte  firesc  să  admitem  că  influinţa 
retoricii  era  încă  proaspătă,  ca  să  nu  zic  atotputernică,  asupra  Iui. 

Dar  acesta  e  numai  un  caz.  Nepotrivirea  între  dispreţul  afişat 
pentru'  retorică  şi  între  scrisul  şi  vorbirea  Sfântului,  adecă  între  teorie 
şi  practică,  se  întâlneşte  poate  prea  adesea.  Se  vede  că  structura 
talentului  său,  complexiunea  spiritului  său  şi  puternica  —  totuşi  — 
influintă  exercitată  de  şcoala  unui  Libaniu  asupra  conformaţiei  sale  su¬ 
fleteşti  au  fost  prea  puternice  ca  el  să  le  poate  înăbuşi  sau  să  le  reducă 
la  tăcere.  Ca  şi  Ovidiu,  el  avea  talent  chiar  fără  voia  lui.  Altfel  n’ar  fi 
avut  nevoe  să  reprime  de  atâtea  ori  aplauzele  ascultătorilor,  daca  n'ar 
fi  vorbit  prea  bine,  prea  oratoric,  prea  după  toate  canoanele 1  artei 
desăvârşite  a  păgânilor,  acest  fascinant,  acest  incomparabil  vorbitor, 
duşman  declarat  al  sofiştilor  şi  al  retorilor  pe  care-i  întrecea  cu  atâta 
măestrie,  lucru  care  lui  îi  era  cu  atât  mai  uşor  cu  cât  arta  lui  era 
susţinută  de  o  profundă  convingere  şi  de  o  nesecată  spontaneitate  ce 
ţâra  cu  sine  totul,  ca  un  torent  irezistibil.  Prea  fusese  saturat  de  pre¬ 
ceptele  şi  artificiile  magistrului.  Şi  când  abuza  de  acestea,  uita  că  Iui 
nu  i-ar  fi  fost  îngăduit  să  imite  până  într’acolo  pe  duşmanii  Bisericii, 
încât,  când  batjocorea  memoria  Apostatului  şi  pe  păgâni,  să  se  slujească 
de  aceleaşi  calomnii  de  care  se  folosiseră  şi  păgânii  împotriva  creşti¬ 
nilor.2  Căci  discipolii  sofiştilor  păgâni,  convertiţi  Ia  creştinism,  când 
au  vrut  să  presteze  serviciile  lor  bisericeşti,  au  fost  oarecum  siliţi 
atât  de  cultura  cât  şi  de  structura  lor  spirituală  să  întrebuinţeze 
—  de  voe,  de  nevoe  —  aceleaşi  mijloace  şi  aceeaşi  metodă  ca  foştii 
lor  maeştri,  deoarece  înclinarea  sau  —  dacă  vreţi  —  mania  de  a  di¬ 
scuta  şi  argumenta  le  rămăsese  adânc  înfiptă  in  cugete,  ca  o  boală 
incurabilă  de  care  nu  se  puteau  descotorosi  chiar  multă  vreme,  sau 
niciodată,  după  ce  părăseau  şcolile  retorilor.3  Rezultatul  a  fost  că, 
afară  de  puţine  excepţii,  din  pricina  acestei  educaţii,  cea  mai  mare 
parte  atât  dintre  fruntaşii  Bisericii  cât  şi  dintre  credincioşi,  nu  putea 
:să  vorbească  şi  să  scrie  decât  retoric  (Va  urma) 


1  Norden,  Antike  Kunstprosa  571 — 72;  W.  von  Christ  Griech.  Litt,  [1923]  p. 

1226. 

2  v.  Pentru  S£.  Vavila  cap.  XIII.  [Traducerea  acestei  cuvântări  a  apărut  la 
Sibiu  In  1938,  Împreună  cu  Predicile  despre  pocăinţă,  la  Tipografia  arhidiecezană], 

3  Sau  ale  filosofilor  păgâni,  V,  Hatsch  o.  c.  96. 

SE  CAUTĂ  NAŞI  AI  ORFANILOR  DE  RĂSBOIU 

—  O  GENEROASĂ  INIŢIATIVĂ  A  I.  P.  SF.  MITROPOLIT 
NICOLAE  AL  ARDEALULUI  - 

Problema  ocrotirii  orfanilor  de  răsboiu,  pentru  Biserica  noastră, 
nu  e  nouă.  Ea  a  intrat  în  preocupările  de  căpetenie  ale  I.  P.  Sf.  Mi¬ 
tropolit  Nicolae  al  Ardealului  încă  dela’nceputul  arhipăstoririi  Sale, 
şi  a  căpătat  trup  în  Orfelinatul  arhidiecezan,  care  a  hrănit ,  îmbrăcat, 
educat  şi  crescut  la  şcoală,  din  contribuţiunile  lunare  ale  preoţimii,  şi  din 
discuri  şi  danii  benevole  ale  credincioşilor,  câteva  sute  de  copii  rămaşi 
fără  părinţi  pe  urma  trecutului  răsboiu  mondial.  Unii  dintre  ei  au 
făcut  cariere  intelectuale  strălucite;  alţii,  sunt  meşteşugari  destoinici; 
iar  alţii,  prin  neobosita  grijă  a  Arhipăstorului  nostru,  au  fost  înfiaţi 
in  regulă  de  gospodari  înstăriţi,  cărora  Dumnezeu  nu  le-a  hărăzit 
prunci  din  coapsele  lor. 

Acţiunea  aceasta  creştinească  şi  românească  a  fost  reluată  recent, 
dela  capăt.  Eliberânda-se  localul  propriu  al  Orfelinatului  arhidiecezan, 
care  în  anii  din  urmă  fusese  pus  la  dispoziţia  Şcoalei  normale  de  fete 
„A.  Şaguna“,  lipsită  de  un  internat  încăpător,  I.  P.  Sf.  Mitropolit 
Nicolae  a  purces  fără  zăbavă  şi  fără  sgomot  la  reînvierea  acestei  in¬ 
stituţii.  Intr’o  amplă  scrisoare  pastorală  (nr.  3499  din  11  Aprilie  a.  c.J, 
înaltul  Ierarh  solicită  concursul  clerului  şi  al  poporului  pentru  grabnica 
isbândire  a  marelui  Său  gând. 

De  astă  dată,  acţiunea  de  ocrotire  a  orfanilor  de  răsboiu  îşi  lăr¬ 
geşte  cadrele  şi  îşi  primeneşte,  metodele.  Pe  lângă  înfierea  acestor  copii 
nefericiţi  ai  Patriei  de  către  familiile  înstărite  şi  lipsite  de  odrasle, 
pe  lângă  ajutorarea  statornică  a  mamelor  lor  de  către  creştinii  cu  dare 
de  mână  şi  pe  lângă  repunerea  în  funcţiune  a  Orfelinatului  arhidie¬ 
cezan,  I.  P.  Sf.  Mitropolit  Nicolae  al  Ardealului  nizueşte  la  crearea 
unei  categorii  de  sprijinitori  ai  copiilor  rămaşi  fără  părinţi,  pe  cari  ti 
numeşte  „naşi  ai  orfanilor  de  răsboiu“. 

Cităm  ! 

„Cunoaşteţi  cu  toţii  ce  sunt  naşii  dela  botez  şl  naşii  dela  cununii 
pentru  linii  lor.  Ei  sunt  părinţi  duhovniceşti ;  între  ei  şi  fimii  lor  se 
Încheagă  o  legătură  de  înrudire  duhovnicească,  prin  care  naşii  Iau 
asupra  lor  anumite  îndatoriri  de-a  le  sta  într 'ajutor  în  toate  privinţele. 
O  astfel  de  legătură  duhovnicească  se  poate  încheia  şl  cu  copiii  orfani 
dându-le  şi  (or  naşi  —  naşi  ai  orfanilor  de  răsboiu.  In  cazurile 
m  cari  mamele  nu  pot  îngriji  numai  prin  mijloacele  lor  de  copiii  orfani 
Şl  când  nici  naşii  dela  botez  ai  orfanilor  nu  sunt  în  stare  să-şl  împli- 

nească  îndatoririle  lor  de  părinţi  duhovniceşti,  să  se  găsească  între 
creştinii  noştri  astfel  de  suflete  cari  să  primească  să  fie  naşi  ai  orfa¬ 
nilor,  luând  asupra  lor  sarcina  de-ai  ajuta  pe  ei  şi  pe  mamele  lor  ca 
să  i  crească  cât  mai  bine.  Ajutorul  ce-1  vor  da  naşii  poate  sa  fie  în 
bani,  dar  şi  în  alimente,  îmbrăcăminte,  încălţăminte,  cărţi  de  şcoală, 
medicamente  când  le-ar  trebui,  ş.  a.  Ei  pot  să  fie  din  acelaş  sat  cu 
orfanii,  dar  pot  să  fie  şi  din  satele  învecinate  ori  chiar  din  depărtare. 
Pot  să  se  asocieze  doi-trei  ori  chiar  mai  mulţi  naşi  pentru  ajutorarea 
orfanilor,  mai  ales  când  în  familie  sunt  mai  mulţi  copii  avizaţi  la 
ajutor.  Legătura  între  naşii  şi  finii  lor  din  acelaş  sat  o  pot  face 
cucernicii  preoţi  locali.  Legătura  intre  naşii  de  răsboîu  mai  îndepăr¬ 
taţi  de  finii  lor  se  va  face  prin  cucernicii  preoţi  locali  şi  prin  mine. 
Cucernicii  preoţi  îmi  vor  arăta  cari  creştini  doresc  să  iee  asupra  lor 
calitatea  de  naşi,  iar  eu,  cu  ajutorul  consilierilor  mei,  le  vom  face 
propuneri  naşilor  pe  cari  orfani,  din  consemnarea  ce  vom  avea-o  din 
toate  parohiile  arhiepiscopiei  noastre,  să-i  primească  ca  fini  ai  lor. 
Naşii  din  depărtare  vor  intra  prin  scrisori  în  legătură  cu  mamele 
orfanilor  şi  chiar  cu  orfanii  mai  mărişori.  Cât  de  frumos  ar  fi,  apoi, 
dacă  într'o  vacanţă  de  Crăciun,  ori  de  sf.  Paşti,  ori  vara,  naşii  ar 
chema  la  ei  pe  finii  lor  ca  să-i  cunoască  personal,  să  afle  din  gura 
lor  cum  le  merge  şi  să  ştie  de  ce  ar  avea  mai  mare  nevoie.  Când 
finul  s’ar  întoarce  la  maica  sa  acasă  cu  o  cămaşe  nouă,  cu  o  pălărie, 
cu  haine  ori  cu  încălţăminte  nouă,  legătura  duhovnicească  va  fi  o 
legătură  personală,  care  ar  apropia  pe  naşi  de  inima  finilor  lor,  iar  pe 
aceştia  i-ar  face  recunoscători  toată  viaţa  lor.  Mă  gândesc  mai  ales 
la  familiile  fără  copii  că  ar  putea  sa  iee  asupra  lor  bucuria  de  naşi 
ai  orfanilor  de  răsboiu.  In  felul  acesta  s’ar  toarce  fire  scumpe  de 
legături  sufleteşti  pe  pământul  arhiepiscopiei  noastre  şi  pretutindenea 
unde  acest  îndemn  ar  fi  primit  şf  înfăptuit.  Ar  fi  un  mijloc  de-a 
răspândi  mai  multă  dragoste  şi  bună’nvoire  între  oameni  şi  s'ar  po¬ 
trivi  cu  năzuinţa  de-a  introduce  în  lume  o  rânduială  mai  bună“. 

Iniţiativa  este  cu  desăvârşire  nouă.  Cum  se  poate  vedea  din  textul 
reprodus  aci,  înaltul  Ierarh  îşi  defineşte  clar  generosul  gând  ce  l-a 
urzit  şi  nu  ocoleşte  nici  unul  din  amănuntele  menite  să-i  asigure  în¬ 
făptuirea. 

Că  iniţiativa  aceasta  va  isbândi,  nu  ne  îndoim  câtuşi  de  puţin. 

Dt.  grigorie  t.  marcv 

¥ 

STATUL  DEMOCRAT  ŞI  BISERICA 

I.  0  DECLARAŢIE  MINISTERIALĂ 

In  mijlocul  frământărilor  politice  şi  sociale  cari  dau  vremurilor 
de  azi  un  caracter  aşa  de  sbuciumat,  Biserica  neamului  este  ca  un 
liman  în  care  vuetul  valurilor  se  potoleşte,  ca  o  zare  de  azur  şi  lu¬ 
mină  care  revarsă  seninătate,  pace  şi  încredere  în  sufletul  poporului, 
un  isvor  de  energii  constructive  şi  axă  a  echilibrului  spiritual  romă - 

nesc.  De  sigur  e  o  operă  mai  mult  spirituală  —  deşi  nu  sunt  absente 
nici  alte  aspecte  —  care  insă  constitue  însăşi  pârghia  de  rezistenţă  şi 
înţelepciune  a  poporului  român.  Biserica  e  o  prezenţă  populară  masivă, 
care  dă  neamului  o  anumită  fizionomie  şi  îl  călăuzeşte  spre  ţinta  ade¬ 
văratelor  împliniri.  E  de  sine  înţeles  că  o  orânduire  sincer  democra¬ 
tică  a  statului  nu  poate  face  abstracţie  de  această  prezenţă.  Ce  este 
democraţia?  Ceea  ce  spune  însuşi  cuvântul:  puterea  poporului.  Statul 
democratic  trebue  să  fie  expresia  fidelă  a  voinţii  populare;  orice  falsi¬ 
ficare  sau  violentare  a  acestei  vreri  este  identică  cu  anihilarea  demo¬ 
craţiei  însăşi.  Pe  noi,  aici,  nu  ne  interesează  voinţa  poporului  în 
domeniul  politic-social :  Biserica  e  cea  dintâi  instituţie  care  respectă 
integra!  şi  în  acest  domeniu  setea  de  dreptate  a  poporului,  nu  pentru 
că  ar  avea  o  anumită  culoare  politică,  ci  pentru  că  e  concrescută  cu 
durerile  şi  lipsurile,  cu  necazurile  şi  suferinţele  poporului.  Orice  re¬ 
formă  ce  ar  însemna  o  mai  mare  dreptate  socială  şi  o  mai  largă  apli-  { 
care  a  principiului  iubirii  creştine,  are  dinainte  pecetea  duhului  evan¬ 
ghelic  al  Bisericii,  care  nu  e  reacţionară,  ci  dimpotrivă:  cuprinde  în. 
sine  forma  revoluţionară  a  unei  societăţi  in  care  „nu  este  rob,  nici\ 
slobod,  nu  este  elin,  nici  barbar..,,  ci  toţi  una  în  Iisus  Hrislos“.  Dar / 
nu  asupra  acestui  fapt  vrem  să  insistăm  deocamdată.  Ceea  ce  ne  in¬ 
teresează  este  sufletul  poporului,  care  se  mărturiseşte  în  totalitatea  lui 
fiu  al  Bisericii  lui  Hristos.  Voinţa  poporului  în  domeniul  spiritual  este 
ca  Biserica  să  rămână  centrul  vieţii  spirituale  româneşti.  Această  rea¬ 
litate  neînlătur abilă  explică  de  ce  —  cu  toate  deosebirile  programatice 
—  nu  există  nici  un  partid  care  să  se  fi  declarat  oficial  împotriva 
Bisericii:  toate  recunosc  funcţia  esenţială  pe  care  o  împlineşte  ea  în  viaţa 
neamului.  O  atitudine  antibisericească  e  tot  una  cu  o  atitudine  antide¬ 
mocratică,  întru  cât  e  în  opoziţie  cu  voinţa  poporului...  Democraţia  ro¬ 
mânească,  dacă  e  consecventă  cu  sine  însăşi,  adecă  e  cu  adevărat 
expresia  puterii  populare,  nu  poate  să  fie  decât  creştină,  sau  în  orice 
caz  favorabilă  Bisericii. 

In  acest  sens,  sunt  vrednice  de  relevat  declaraţiile  ce  le-a  făcut  I 
fostul  ministru  al  Cultelor,  dl  Gheorghe  Pop,  la  solemnitatea  instalării.  f  '• 
Ele  exprimă  intr’o  formulare  lapidară  poziţia  importantă  a  Bisericii  în 
Statul  român.  întâi  este  constatarea,  pe  care  am  evidenţiat-o  mai  sus, 
a  „ rolului  important  pe  care  sentimentul  religios  îl  joacă  în  viaţa  pu¬ 
blică  a  poporului  românesc Aceasta  mai  ales  că  marea  majoritate  o 
constitue  ţărănimea  care  este  „ păstrătoarea  sentimentului  religios  şi  a 
folklorului" .  De  aici  concluzia :  „România,  ca  stat  naţional,  nu  va  putea 
să  neglijeze  Biserica . . . ;  niciodată  nu  va  putea  fi  vorba  la  noi  de  o 
separaţiune  a  Bisericii  de  stat".  Iată  concluzii  clare  şi  juste,  care  co-  * 
respund  întru  totul  sufletului  popular  românesc. 

Dar  declaraţiile  dlui  ministru  Gh.  Pop  nu  se  opresc  aci :  ele  for¬ 
mulează  şi  un  postulat  nu  mai  puţin  justificat  decât  concluziile  prece¬ 
dente.  Intr’ adevăr,  nu  e  destul  să  respecţi  sentimentul  religios  al  popo¬ 
rului;  mai  trebue  ca  şi  cultura  să  nu  isvorască  din  alte  isvoare  decât 

acelea  ale  credinţei.  „O  cultură  solidă  nu  se  poate  întemeia  decât  pe 
credinţa  în  Dumnezeu  şi  pe  idealurile  morale  ale  sentimentului  religios. 
Tânăra  cultură  românească  nu  se  poate  lipsi  de  acest  factor  hotărâtor , 
Nici  un  progres  nu  va  putea  întuneca  acest  sentiment" .  Câte  propozi- 
iiuni,  atâtea  adevăruri.  Exista  —  şi  poate  mai  există  —  o  speţă  de, 

„ intelectual "  care  din  ignoranţă  religioasă,  fără  a  fi  preocupat  în  mod_ 
serios  de  probleme  teologice,  nu  mai  avea  nici  o  aderenţă  faţă  de  BiC 
serică:  era  cu  vatra  sufletului  stinsă  şi  pustie,  cu  toate  acestea  recu¬ 
noştea  marea  importanţă  a  Bisericii  pentru  popor,  ca  şi  când  credinţa 
ar  fi  bună  numai  pentru  cei  simpli,  nu  şi  pentru  cei  „evoluaţi".  Cum 
îşi  poate  însă  închipui  cineva  că  un  astfel  de  „intelectual"  mai  repre¬ 
zintă  poporul  ?  El  a  ieşit  din  comunitatea  neamului,  e  o  creangă  ruptă 
dela  trunchiul  poporului  menită  uscării  şi  distrugerii.  Cultura  mT 
poate  fi  o  „ suprastructură "  străină  de  sufletul  poporului:  ea  trebue  să 
exprime  în  forme  majore  însăşi  esenţa  şi  fizionomia  specifică  a  sufle¬ 
tului  popular.  Altfel  ea  îşi  pierde  legătura  cu  poporul  şi  e  ca 
o  plantă  cu  rădăcinile  în  vânt  sau  ca  o  floare  exotică  într'un  lan 
de  grâu.  Dacă  există  vreo  idee  curentă  în  lumea  literară  şi  arti¬ 
stică,  e  desigur  şi  aceasta:  popularizarea  culturii,  nu  numai  in  sensul 
ridicării  nivelului  cultural  al  poporului  ci  şi  în  sensul  ca  sufletul 
popular,  viaţa  reală  a  poporului  să  se  oglindească  deplin  în  creaţiile 
artistice  şi  literare;  cultura  să  se  hrănească  din  sevele  gliei  româneşti. 
De  altfel  ti  avem  nici  o  teamă  că  o  astfel  de  cultură  isvorătă  din  inima 
poporului  ar  fi  de  nivel  mediocru.  Dimpotrivă:  credinţa  oferă  culturii 
orizontul  infinitului  care  îi  dă  tensiunea  culmilor  supreme,  fără  care 
orice  cultură  e  anemică.  Toate  marile  culturi  ale  istoriei  au  crescut 
sub  dogorite  acestui  orizont  ce  se  adânceşte  în  adâncurile  neistovite  şi 
veşnic  creatoare  ale  lui  Dumnezeu.  O  cultură  fără  Dumnezeu  nu  există : 
ea  ar  fi  o  plantă  crescută  la  întunerec,  lipsită  de  lumina  şi  căldura 
soarelui.  Căci  ceea  ce  este  soarele  pentru  viaţă,  e  Dumnezeu  nentru 
puterea  de  creaţie  a  spiritului  uman.  O  astfel  de  cultură,  înfrăţită  cu 
zările  credinţei,  împlineşte  ambele  condiţii :  e  şi  deplin  realizată,  pen¬ 
tru  că  are  modelul  desăvârşirii  veşnice,  e  şi  în  armonie  cu  sufletul 
poporului,  pentru  că  exprimă  ceea  ce  e  esenţial  într’ânsul.  E  cu  adevărat 
o  cultură  democratică. 

lată  considerente  şi  idei  de  mare  actualitate,  exprimate  atât  de 
concis  —  ca  nişte  adevăruri  esenţiale  —  în  cuvântarea  fostului  ministru 
a!  Cultelor.  Aplicarea  lor  faptică  va  da  posibilitate  Bisericii  să-şi  des¬ 
făşoare  liber,  fără  piedeci,  marea  operă  de  educatoare  a  neamului,  iar 
statul  să  fie  cu  adevărat  —  în  sens  constructiv  —  împlinitorul  vo¬ 
inţei  populare.  Fericit  poporul  al  cărui  stat  îi  înţelege  aspiraţiile 
spirituale  şi  recunoaşte  Biserica  nu  numai  ca  o  realitate  statică  dată, 
ci  şi  ca  o  forţă  dinamică  fără  cae  orice  progres  şi  orice  creaţie  cul¬ 
turală  autentică  sunt  imposibile! 


NICOLAE  GORUN 

Declaraţiile  dlui  Gh.  Pop,  comentate  în  articolul  precedent,  sunt 
cu  atât  mai  elocvente  cu  cât  nu  ne  putem  îndoi  că  ele  reprezintă  po¬ 
ziţia  faţă  de  Biserică  a  Partidului  naţional  ţărănesc  de  sub  conducerea 
dlui  Iuliu  Mania,  al  cărui  membru  marcant  este  fostul  ministru  al 
Cultelor.  Atitudinea  în  chestiune  a  Partidului  naţional  liberal,  de  sub 
conducerea  dlui  Const.  I.  C.  Brătianu,  care  şi’n  alte  privinţe  se  acopere 
cu  aceea  a  amintitei  grupări  politice,  este  identică.  Trecutul  acestui 
partid,  opera  lui  de  guvernământ  care  a  fost  atât  de  îndelun¬ 
gată  în  cele  două  decenii  de  după  primul  răsboiu  mondial,  este  cea 
mai  puternică  chezăşie  a  bunelor  simţăminte  pe  cari  le  nutreşte  faţă 
de  instituţia  sfântă  a  Bisericii. 

Cele  şapte  luni  cari  s’au  scurs  dela  săvârşirea  actului  memorabil 
din  23  August  1944,  au  adus  un  spor  apreciabil  de  preciziune  în  ce 
priveşte  atitudinea  democraţiei  româneşti  faţă  de  Biserică.  Grupările 
politice  din  cari  este  alcătuit  Frontul  naţional  democrat  fFNDj,  au 
dovedit  de-atunci  încoace,  prin  cuvânt  şi  prin  faptă,  că  preţuesc  par¬ 
ticiparea  sfintei  instituţii  la  opera  de  refacere  sufletească  a  neamului 
şi  recunosc  oportunitatea  şi  eficacitatea  funcţiunii  ei  sociale. 

încă  pe  vremea  când  era  vice-preşedinle  al  Consiliului  de  miniştri, 
dl  Dr.  Petru  Groza,  şeful  Frontului  plugarilor,  a  ţinut  să  declare  — 
cu  prilejul  primirii  unei  număroase  delegaţii  de  preoţi  —  că  Biserica 
este  o  realitate  care  îndeplineşte  funcţiunea  religioasă  a  societăţii  noastre. 
„ Religia  mea  strămoşească  —  spusese  dsa  —  ca  şi  ataşamentul  meu 
faţă  de  naţiunea  al  cărei  fiu  sunt,  fac  parte  din  patrimoniul  meu  su¬ 
fletesc,  şi  de  aceea  nu  renunţ  la  ele". 

înţelegerea  deplină  pe  care  a  arătat-o  pentru  vremurile  noui  ce 
le  străbatem,  ca  şi  colaborarea  ei  sinceră  şi  desinteresată  cu  forţele 
constructive  ale  democraţiei  noastre,  dovedesc  că  Biserica  naţională 
continuă  să  rămână  alăturea  de  popor,  încurajând  şi  binecuvântând 
orice  acţiune  menită  să-i  îmbunătăţească  soarta  şi  să-i  ridice  nivelul 
de  viaţă. 

La  6  Martie  a.  c.,  când  FND-ul  şi-a  asumat  răspunderea  gu¬ 
vernării.  am  asistat  la  un  gest  mult  prea  grăitor  ca  să  nu  ne  umplă 
inimile  de  încredere  şi  bucurie:  pentru  întâia  oară  în  istoria  demo¬ 
craţiei  româneşti,  un  preot  de  mir  a  fost  rânduit  titular  al  Ministerului 
Cultelor,  devenit  prin  separarea  lui  de  resortul  Artelor  un  departa¬ 
ment  destinat  exclusiv  afacerilor  bisericeşti. 

Cu  prilejul  instalării  sale,  preotul-ministru  a  primit  binecuvântarea 
I.  P.  Sf.  Patriarh  al  României,  iar  dl  Prim-ministru  Dr.  Petru  Groza 
a  ţinut  să-şi  afirme  încă  odată  simţămintele  de  ataşament  faţă  de  Bi¬ 
serica  strămoşilor  noştri.  Tot  dsa  a  afirmat,  ocazional,  că  se  simte 
mândru  ştiindu-se  cel  mai  vechiu  deputat  eparhial  din  Mitropolia  Ar¬ 
dealului.  Vechile  noastre  sinoade  eparhiale,  cari  îl  numără  pe  dl  Dr. 
Petru  Groza  printre  membrii  lor  marcanţi  de  peste  treizeci  de  ani,  au 

fost  calificate  de  actualul  preşedinte  al  Consiliului  de  miniştri  parla¬ 
mentul  Ardealului  românesc. 


Atitudinea  categoric  favorabilă  a  FND-ului  faţă  de  Biserică  s’a 
putut  vedea  şi  din  discuţiunile  în  legătură  cu  săvârşirea  reformei  a- 
grare.  Averile  bisericeşti  —  inclusiv  cele  mănăstireşti  —  rămân  nea¬ 
tinse.  Lucrul  acesta  a  fost  confirmat  recent  de  dl  Prim-ministru  Dr. 
Petru  Groza,  într'o  conferinţă  de  presă  cu  corespondenţii  ziarelor  a- 
mericane,  engleze  şi  sovietice,  şi  consfinţit  prin  Legea  reformei  agrare. 

Ne  bizuim,  deci.  exclusiv  pe  fapte  când  întâmpinăm  cu  simpatie 
opera  de  guvernământ  a  nonei  democraţii  româneşti. 


Dr.  GRIGORIE  T.  MARCU 


BISERICA  REFORMATĂ  DIN  SIGHET  SI  BISERICILE  DE 
LEMN  DIN  MARAMUREŞ 


observări  la  un  răspuns 


Am  îndeplinit  o  îndatorire  îndreptând  erorile  dlui  Al.  Filipaşcu,  în 
cel  mai  competent  anuar  istoric  ardelean  1  şi  am  dovedit  cu  prisosinţă 
că  îi  lipsesc  cunoştinţele  elementare  din  istoria  artei.  Pentru  justifi¬ 
carea  sa  şi  apelând  la  galerie,  dsa  a  recurs  la  coloanele  ziarului  politic 
„România  Nouă “  flbjlll  a.  c.).  Trecem  cu  vederea  această  ineleganţă,  se 
pare  însă  că  dsa  nu  a  înţeles  distincliunile  mai  fine  din  studiul  meu 
critic  şi  de  aceea  le  crede  neprecise  şi  contradictorii.  La  noua  sa  in¬ 
cursiune  intr’un  domeniu  străin  dsale  un  alt  specialist  i-ar  spune  numai : 
Ne  sutor...  Eu  însă,  obişnuit  a  instrui  pe  începători,  nu  aş  cruţa  timpul 
ca  să-l  pot  lămuri  şi  convinge,  dacă  nu  ar  exista  piedeci  serioase.  In 
apărarea  sa,  dl  Filipaşcu  în  loc  să  rămână  în  cadrul  academic  nu  îmi 
acordă  respectul  cuvenit,  nefondat  mă  acuză  şi  bănueşte  personal,  îmi 
dă  chiar  sfaturi.  Astfel  o  lămurire  mai  amplă  din  partea  mea  este 
inoportuna,  în  afară  de  următoarele :  Faptul,  că  dsa  nu  mi-a  citat 
operele  nu  mă  supără  şi  oricine  mă  va  crede :  după  ce  atâtea  autori¬ 
tăţi  străine  mi  le-au  citat  şi  aprobat,  este  irelevant,  dacă  dl  Filipaşcu 
mă  citează  ori  nu.  Pentru  atât  nu  îmi  luam  osteneala  să  aprofundez 
chestiunea  bisericilor  din  Maramureş  şi  să  public  un  studiu  critic  de 
zece  pagini  condensate.  M-a  pasionat  insă  adevărul. 

Mai  este  un  motiv,  care  mă  obligă  să  nu-l  învrednicesc  pe  dl  Fi¬ 
lipaşcu  de  un  răspuns  în  merit.  In  apărarea  sa,  dsa  uzează  de  mij¬ 
loace  inadmisibile  în  discuţia  ştiinţifică.  Astfel  îmi  atribue  în  extrasul 
meu  păreri  şi  afirmaţii,  pe  cari  de  fapt  nu  le- am  făcut.  De  exemplu: 
„D.  prof.  Petranu  nu  admite,  că  opera  de  artă  a  bisericilor  de  lemn 
ar  fi  şi  un  product  al  geniului  constructorilor  români" .  Pe  când  in  ex¬ 
trasul  meu  la  pag.  8  oricine  poate  ceti:  „Eu  am  arătat,  că  e  româ¬ 
nească  şi  numai  la  turn  am  admis  o  influinţă  a  Saşilor" .  Deci  tocmai 


1  „ Anuarul  Instiiulului  de  Istorie  Naţională "  voi.  X. 


REVISTA  TEOLOGICA 


151 


contrarul.  Un  alt  exemplu:  La  punctul  1  dl  Filipaşcu  scrie  în  numele 
meu  :  „dsa  admite  părerile  unor  autori  străini ..."  —  pe  când  eu  în  rea¬ 
litate  după  ce  le-am  înşirat  numai,  le-am  criticat  la  pag.  4.  0  afirmaţie 
sui  generis  face  dl  Filipaşcu  prezentând  lucrările  mele  ca  „fiind  pu¬ 
blicate  în  diferite  reviste  din  ţară  şi  străinătate  şi  în  volume  omagiale ", 
Ca  şi  când  nimeni  în  lume  şi  nici  dsa  nu  ar  şti  ca  am  publicat  mai 
multe  cărţi  şi  broşuri,  în  afară  de  acelea  apărute  în  reviste  şi  volume 
omagiale ;  de  exemplu:  volumul  asupra  bisericilor  de  lemn  din  jud. 
Arad  (1927),  altul  asupra  acelora  din  Bihor  (1931),  o  broşură  asupra 
bisericilor  de  lemn  ale  Românilor  ardeleni  (1934).  Aceste  trei  lucrări 
au  fost  apreciate  de  115  recensenţi  dintre  cari  82  străini  şi  au  fost  ci¬ 
tate  de  39  autori,  dintre  car/ “77  străini.  Renunţ  la  înşirarea  altor  cărţi 
cari  _  tratează  alte  subiecte.  —  Dl  Filipaşcu  mai  operează  şi  cu  citate 
trunchiate,  aşa  după  cum  cer  micile  sale  interese  personale,  violând 
logica  şi  preciziunea  scrisului  meu.  Un  exemplu  ne  oferă  punctul  6, 
unde  dsa  scrie:  „După  dsa  afirmaţia,  că  stilul  gotic  na  putut  fi  îm¬ 
prumutat  dela  colonişti  se  bazează  pe  necunoaşterea  monumentelor 
oraşelor  regeşti  Hust,  Vişc,  Câmpulung,  cari  aveau  biserici  gotice,  cele 
existente  sunt  din  sec.  15".  In  extrasul  meu  însă  la  pag.  6  se  poate 
ceti:  „Afirmarea  categorică:  „este  sigur,  că  el  nu  a  fost  împrumutat 
oaspeţilor  regali'  este  pripită,  iar  argumentarea  „fiindcă  aceştia  nici¬ 
odată  nu  l’au  întrebuinţai “  se  bazează  pe  necunoştinţa  monumentelor 
oraşelor  regeşti  Hust,  Vişc,  Câmpulung,  cari  aveau  biserici  gotice,  cele 
existente  sunt  din  sec.  15".  Comparaţi  apoi  cum  trunchiază  citatele  din 
extrasul  meu  (p.  6,  8)  la  punctul  4. 

Am  putea  continua,  dar  este  de  prisos.  Cetitorul  cred  că  este  lă¬ 
murit.  Cu  asemenea  procedee,  cari  lezează  etica  ştiinţifică,  s’ar  putea 
combate  cele  mai  mari  somităţi  ale  lumii  în  faţa  necunoscătorilor.  Cel 
ce  se  foloseşte  însă  de  asemenea  apucături  îşi  pierde  creditul  în  lumea 
'ştiinţifică.  Dl  Filipaşcu  s’a  făcut  vinovat  de  ceva  cu  mult  mai  grav, 
decât  vechile  şi  noile  sale  erori  de  istoria  artei.  De  ceva  ce  este  in¬ 
compatibil  cu  ceea  ce  vrea  dsa  să  devină  ( om  de  ştiinţă)  şi  mai  ales  cu 
ceea  ce  este  (catehet).  Sapienţi  sat. 


CORIOLAN  PE7RANU 

dela  Cluj  —  ne-a  prezentat  atât  de  frumos  şi  clar  pe  „Apostolul  nea¬ 
murilor”  şi  pe  „Apostolul  iubirii",  vine  acum  să  ne  înfăţişeze  figura 
apostolului  în  jurul  căruia  s’au  ţesut  cele  mai  multe  legende ;  Sf, 
Apostol  Petru. 

Lucrul  nu  e  tocmai  uşor,  după  cum  arată  însuşi  autorul  în  pre¬ 
faţa  cărţii,  căci  în  această  privinţă,  cercetătorul  de  astăzi  trebue  să 
He  cu  mult  tact  şi  băgare  de  seamă,  să  se  călăuzească  strict  de  lu¬ 
mina  adevărului,  pentru  a  putea  separa  realitatea  istorică  de  fic¬ 
ţiunea  legendară.  De  altfel,  chiar  urinând  fidel  numai  documentelor 
istorice  sigure,  viaţa  sf.  Apostol  Petru  este  totuşi  greu  de  recon¬ 
stituit,  din  pricina  firii  şl  a  manifestărilor  lui  extremiste  fi  deseori 
contradictorii.  Suflet  plin  de  contraste,  fire  iute,  care  nu-ţi  poate 
stăpâni  nici  odată  impresiile  momentului,  Petru  isbucneşte  uneori  cu. 
afirmări  şi  făgăduieli  pe  cari  nu-şi  dă  seama  că  nu  le  va  putea 
îndeplini,  iar  alteori  cu  temeri  şi  îndoieli  cari  uimesc. 

Cu  toată  această  împletire  de  convingeri  ferme  fi  îndoieli  con¬ 
tinui,  care  îi  caracterizează  viaţa,  Petru  rămâne,  după  cum  spune 
autorul,  un  mare  apostol:  „mai  mare  decât  ni-1  înfăţişează  critica 
protestantă,  care  din  răsbunare  faţă  de  catolicism  îi  ia  întreg  nimbul 
de  strălucire ;  dar  mai  mic  decât  îl  socoteşte  papalitatea,  care-şi  în¬ 
temeiază  drepturile  pe  succesiunea  episcopatului  lui  Petru”, 

Lucrarea  Părintelui  Profesor  L.  G,  M.,  în  care  caută  sa  prezinte 
personalitatea  reală  a  sf.  Apostol  Petru,  este  împărţită  după  acelaş  cri¬ 
teriu  ca  şi  viaţa  sf.  Apostol  Ioan,  în  patru  părţi,  şi  anume : 

I,  Petru  înainte  de  a  deveni  apostol  al  Mântuitorului,  cuprinzând 
originea,  familia,  educaţia  sa  şi  petrecerea  alături  de  Ioan  Botezătorul. 

II.  Apostolul  Petru  in  tovărăşia  şi  şcoala  Mântuitorului.  Aici 
sunt  descrise  pe  rând:  chemarea  lui  la  apostolat  şl  toate  atitudinile 
apostolului  faţă  de  Mântuitorul,  până  la  patimile  şi  învierea  Sa 
din  morţi  şi  apoi,  după  aceea,  în  timpul  arătărilor  şi  înălţării  Mân¬ 
tuitorului,  până  la  pogorîrea  Duhului  Sfânt.  Intr'un  capitol  special, 
autorul  ne  înfăţişează  în  cuvinte  clare  şl  pline  de  duioşie  în  acelaş 
timp,  iertarea  lui  Petru  de  către  Mântuitorul  nostru  llsus  Hristos,, 
pentru  întreita  sa  lepădare  şi  reaşezarea  iui  în  rândul  celorlalţi 
apostoli. 

III,  Activitatea  lui  Petru  după  Pogorîrea  Duhului  Sfânt,  in  care 
parte,  după  descrierea  propovăduirli  Sale,  a  suferinţelor  din  timpul  lui 
Irod  Agrlpa  şi  participarea  la  sinodul  apostolesc,  se  stabileşte  ade¬ 
vărul  în  ceea  ce  priveşte  pretinsul  episcopat  de  25  an!  al  lui  Petru 
la  Roma  Urmează  apoi  expunerea  critică  a  celor  două  epistole 
scrise  de  Petru  şi  concluzia  că  el  n'a  avut  în  Biserica  creştină  veche 
nici  un  fel  de  întâietate  faţă  de  ceilalţi  apostoli. 

IV.  Sfârşitul  vieţii  lui  Petru ,  cuprinzând  prinderea  şi  aducerea 
lui  la  Roma  în  primăvara  anului  67,  şi  martiriul  său,  care  a  avut  loc 
deodată  cu  cel  al  sf.  Apostol  Pavel. 

Este  de  remarcat  şi  admirat  felul  ştiinţific  şi  documentat  în  care 
autorul  înfăţişează  viaţa  sf.  Apostol  Petru  după  anul  42,  când  Faptele 
Apostolilor  sunt  lipsite  de  date  precise  referitoare  la  persoana  sa, 
fapt  de  care  Biserica  apuseană  s’a  folosit  în  mod  abuziv,  susţinând 
că  dela  acea  dată  şi  până  la  moartea  sa  martirlcă  (adică  timp  de 
25  ani)  Petru  a  fost  episcop  in  Roma.  Cercetătorul  treaz  şl  neobosit 
care  este  Păr,  Prof.  L.  G,  M.,  a  ştiut  însă  să  plaseze  Înţelept  toate 
dovezile  istorice  existente,  pentru  a  răsturna  pe  rând  cele  câteva 
argumente  şubrede  apusene  aduse  in  sprijinul  afirmaţiilor  lor.  Arată 
cum  toate  sunt  în  vădită  contrazicere  cu  Sf.  Scriptură,  care  ne  rela¬ 
tează  clar  că  la  anul  51  Petru  era  la  Ierusalim  la  sinodul  apostolesc, 
unde,  după  cum  mărturiseşte  sf.  Apostol  Pavel  in  Epistola  către  Ga- 
lateni,  s’a  hotărit  ca  Petru  să  continue  a  propovădui  între  ludei,  Iar 
Pavel  între  păgâni.  Mai  departe:  ia  anul  58,  când  Pavel  scrie  Ep. 
către  Romani,  le  promite  acestora  că  in  scurtă  vreme  va  fi  la  Roma, 
spre  a  le  propovădui  şi  lor,  căci  nu  se  cade  ca  tocmai  capitala  îm¬ 
părăţiei  romane  să  fie  lipsită  de  propovăduirea  unui  apostol,  lucru 
care  de  sigur  nu  !-ar  fi  scris  sf.  Apostol  Pavel  dacă  Petru  ar  fi  fost 
atunci  în  Roma.  Şi  încă  un  document  şi  mal  grăitor:  Pavel  adaugă 
că  el  „nu  vrea  să  culeagă  roadele  semănate  de  alţii11.  Deci  până  la 
anul  58  n'a  propovăduit  nici  un  apostol  la  Roma.  Epistola  către  Ro¬ 
mani  se  încheie  cu  salutări  irimise  din  partea  sf.  Apostol  Pavel  mai. 
multor  creştini  din  Roma,  pe  cari  el  îi  cunoştea  şi-i  aminteşte  cu 
numele.  Este  de  necrezut  ca  lui  Petru,  daci  ar  fost  şl  el  atunci  în 
Roma,  să  nu-1  ft  adresat  un  cuvânt  de  salut. 

Cu  dovezi  tot  atât  de  sdrobltoare  sunt  răsturnate  şi  celelalte 
păreri  romano-catolice :  conflictul  cu  Simon  Magul  din  Roma,  tra¬ 
diţia  despre  încreştinarea  iui  Filon  şi  a  senatorului  Prudent  cu  cele 
două  fiice  ale  sale,  relatările  lui  Papia  în  legătură  cu  evanghelia  lui 
Marcu,  descoperirea  inscripţiilor  din  catacombele  sfintei  Priscilla  din 
Roma,  în  cari  s'ar  găsi  şi  numele  lui  Petru,  ş.  a. 

Frumos  şi  clar  argumentează  Păr.  Prof.  L.  G.  M.  şl  adevărul 
în  privinţa  locului  de  Unde  sunt  scrise  cele  două  epistole  ale  sf, 
apostol  Petru,  arătând  că  dacă  în  Apocallpsă  sf.  apostol  Ioan  asea¬ 
mănă  Roma  cu  Babilonul,  intr'o  epistolă  de  învăţătură  n'au  putut  fii 
întrebuinţate  nici  decum  asemenea  alegorii.  Că  ea  a  fost  scrisă  din 

Babilon  şi  nu  din  Roma,  reiese  şi  din  ordinea  in  care  apostolul  inşiră 
■comunităţile  creştine  cărora  se  adresează  i  Pont,  Gaîatia,  Capadochia, 
Asia  şi  Bitinia,  ordine  care  este  naturală  numai  dacă  admitem  că 
epistola  este  scrisă  din  Babilon,  prima  comunitate  mai  apropiată  de 
Babilon  fiind  Pontul,  In  mod  normal,  o  epistolă  circulară  merge  întâi 
în  cetatea  cea  mai  apropiată  de  aceea  de  unde  a  fost  trimisă  şi  apoi 
pe  rând  in  celelalte,  din  ce  în  ce  mai  îndepărtate.  Dacă  epistola  ar 
fi  fost  scrisă  din  Roma,  Petru  ar  fi  trebuit  s'o  adreseze  în  ordine 
tocmai  inversă,  dat  fiind  faptul  că  cea  mai  apropiată  comunitate  de 
Roma  este  Bitinia  şi  cea  mai  îndepărtată  Pontul, 

Autorul  încheie  cu  concluzia  că  sf.  Apostol  Petru  deşi  n'a  avut 
niciodată  conştiinţa  vreunui  primat  în  Biserica  creştină  veche,  el 
rămâne  totuşi  un  apostol  mare.  Mare  prin  sufletul  său  bun  şi  râv- 
nitor  pentru  Evanghelia  Iui  Hristos.  „El  s’a  făcut  pildă  de  ceea  ce 
poate  un  om  fără  cultură,  din  cea  mai  umilă  pătură  sociaiă,  dar  cu 
râvnă  pentru  idealul  creştin  şi  credincios  până  la  moarte  evangheliei 
primite.  Este  cea  mai  populară  figură  apostolică.  Petru  este  din  mul¬ 
ţime  şi  al  mulţimii1'. 

Ca  şi  celelalte  lucrări  ale  Păr.  Prof.  L.  G.  M.  din  colecţia  amin¬ 
tită,  cartea  de  faţă  este  scrisă  într’un  stil  clar  şi  uşor,  accesibilă 
astfel  şi  celor  mari  şi  celor  mici,  cari  vor  să-şi  îmbogăţească  cuno¬ 
ştinţele  şi  să  se  hrănească  sufleteşte  din  paginile  ei. 

Preot  Cheorghe  Şoima :  FUNCŢIUNILE  MUZICII  LITURGICE. 
Biblioteca  Bunului  Păstor,  nr.  22).  Sibiu,  Ed.  „Revistei  Teologice1' 
1945,  p.  104.  Preţul  Lei  250.— 

Lucrarea  de  faţă  cuprinde  o  introducere,  care  arată  rostul  ei : 
dorinţa  autorului  de  a  sublinia  diferitele  funcţiuni  pe  care  muzica 
Ie  îndeplineşte  în  cultul  divin  ortodox ;  trei.  părţi  mari,  subîmpărţite 
în  capitole  şi  un  scurt  cuvânt  de  încheiere. 

In  partea  I,  „Muzica",  este  expusă  concepţia  antichităţii  eline, 
care  socotea  muzica  depozitara  unei  extraordinare  forţe  de  înrâurire 
asupra  sufletului  omenesc,  cu  funcţie  magică,  cultică  şi  mai  ales  pe¬ 
dagogi  c-educati  vă  ;  „arta  educatoare  prin  excelenţă"  (Platon).  Sfânta 
Scriptură  afirmă  de  asemenea  prezenţa  muzicii  în  însăşi  împărăţia 
cerească,  recunoscându-i  oinfluinţă  binefăcătoare  asupra  sufletului  ome¬ 
nesc.  Sf,  Apostol  Pavel  aşează  muzica  religioasă  pe  aceeaşi  treaptă 
cu  rugăciunea  rostită,  admiţând  că  muzica  poate  angaja  întreaga 
noastră  fiinţă  sufletească.  In  cultul  mozaic  deasemenea  i  s'a  dat  mu¬ 
zicii  o  deosebită  importanţă.  Sfinţii  Părinţi  atribue  muzicii  puteri 
de  înrâurire  binefăcătoare  asupra  sufletului  omenesc,  „mireasmă  în 
stare  să  şteargă  petele  prihăririi  sufleteşti"  şi  chiar  armă  de  luptă 
■duhovnicească.  Deci,  din  primele  veacuri,  creştinismul  recunoaşte  su¬ 
perioritatea  muzicii  în  ceea  ce  priveşte  posibilitatea  exprimării  unor 
■stări  sufleteşti  de  mare  intensitate. 

După  aceste  consideraţii,  în  cap.  IV  autorul  face  o  succintă 
analiză  a  sunetului  muzical,  pe  care-1  socoteşte  „o  organizare  a  unui 
număr  infinit  de  armonii  asociate".  Această  organizare  este  atât  de 
armonios  şi  de  perfect  echilibrată,  încât  sunetul  muzical  poate  fi 
numit  Imagine  a  sufletului  omenesc  sănătos.  Dar  sunetul  nu  este  decât 
un  purtător  de  funcţiuni  muzicale,  el  nu  moare  (nu  se  pierde)  când 
încetează  de  a  mai  vibra  auzibil,  ci  se  prelungeşte  dând  naştere  în 
sufletul  nostru  la  diferite  îmbinări  de  natură  afectivă,  voliţională  şi 
intelectuală.  Muzica  poate  fi  considerată  ca  un  film  al  vieţii  noastre 
sufleteşti,  cea  mai  desăvârşită  interpretatoare  a  afectivităţii. 

Din  p.  d.  v.  creştin  ea  se  realizează  gratie  unui  deosebit  dar, 
făcut  omului  de  Dumnezeu ;  ea  se  adresează  spiritului  nostru  în  cel 
mai  înalt  grad  dintre  toate  artele,  are  cea  mai  mare  putere  de  atracţie 
spre  lumea  armoniilor  veşnice;  este  cea  mai  vie,  viaţa  acoperindu-se 
aici  cu  frumuseţea. 

Partea  11  vorbeşte  despre  „Cultul  divin",  care  este  considerat, 
pentru  nevoile  lucrării  de  faţă,  ca  ..întreţinerea  şi  adâncirea  în  mod 
nemijlocit  a  legăturii  spirituale  dintre  om  şi  Dumnezeu".  Se  arată 
necesitatea  cultului  divin  şi  a  formelor  cultice,  precum  şi  câteva  trăsături 
caracteristice  ale  lui :  cultul  creştin  este  public ;  are  aspect  dramatic- 
interior;  caracter  de  jertfă  şi  rol  didactic-catehetic. 

Partea  III,  „ Funcţiunile  liturgice  ale  muzicii "  ;  inaintemergătoarea 
harului ;  ajută  pregătirea  momentelor  solemne  de  religiositate  prin 
lepădarea  „grijei  celei  lumeşti" ;  îndeamnă  şi  ajută  rugăciunea ;  fru¬ 
moase  consideraţii  asupra  rugăciunii  cântate,  admirabil  mijloc  de  edu¬ 
caţie  religioasă -morală  a  celor  mici  şi  mari  deopotrivă;  ea  aduce 
înfrăţire,  bunăînţelegere,  armonie,  fiind  factor  unificator  şl  solidari¬ 
zau!  ;  este  factorul  estetic  al  cultului  divin,  având  şi  un  considerabil 
rol  misionar. 

In  cap.  VIII  autorul  răspunde  celor  cari  au  rezerve  în  privinţa 
rostului  duhovnicesc  al  muzicii. 

Se  mai  arată  cine  şi  cum  să  cânte  în  biserică.  Cu  mult  spirit 
critic  se  face  deosebire  între  muzica  religioasă  bună  şi  rea,  ca  me¬ 
lodie,  text,  inspiraţie,  viaţă  şi  talent  ale  ceiui  ce  o  creiază. 

Se  relevă  frumuseţea  cântecului  bisericesc  transilvănean  şi  rolul 
lui  în  viaţa  religioasă  a  acestei  provincii. 

Este  atacată,  ca  o  problemă  a  viitorului,  muzica  instrumentală 
în  cultul  divin  ortodox. 

In  sfârşit,  autorul  este  împotriva  panmuzicismului  liturgic :  legile 
firii  sufleteşti  cer  şi  momente  de  rostire  fără  muzică. 

încheierea  arată  convingerea  că  muzica  bisericească  şi  ritualul 
cultului  ortodox  ar  trebui  să  preocupe  întreg  învăţământul  teologic 
superior  din  ţară,  pentru  a-i  putea  face,  pe  toţi  cei  chemaţi  spre  du- 
ho  vnicire,  conştienţi  de  însemnătatea  ei,  deoarece  în  acest  fel  ea  îşi 
va  îndeplini  toate  funcţiunile  cultice. 

Clar,  curgător  şi  inteligent  scrisă,  cartea  ne  înfăţişează  armonia 
gândirii  şi  simţirii  unui  teolog,  compozitor  şi  dirijor  de  seamă.  Ea 
este  de  folos  tuturor  celor  chemaţi  să  fie  păstori  buni  de  suflete,  şi 
cari  pe  aripile  muzicii  religioase  vor  izbuti  să  se  înalţe  până  Ia  cerul 
frumuseţii  de  dincolo  de  lume.  SEPTIMIA  P.  GHERMAN 

■± 

Mai  mulţi:  SĂ  FIM  IARĂŞI  UNA.  Chemare  către  fraţii  greco- 
catolici.  Sibiu,  Tipografia  Arhidiecezană  1945,  p.  72.  Preţul  Lei  80. — 

E  replica  ortodoxă  la  invitaţia  pe  care  „Unirea"  blâjană  ne-o 
făcuse  nu  de  mult  de-a  consimţi  să  intrăm  sub  obedienţa  Vaticanului, 

Suntem  de  acord  cu  surata  dela  confluenţa  Târnavelor :  uni¬ 
tatea  bisericească  a  Românilor  ardeleni  trebue  refăcută.  Dar  numai 
până  aci.  Căci  soluţionarea  practică  a  acestei  probleme  nu  se  poaţe 
face  decât  astupând  spărtura  dela  1700,  şi  nu  adâncind-o.  Cei  plecaţi, 
să  se  ’ntoarcă  acasă.  Atâţia  corifei  uniţi  au  arătat  Ia  vremea  lor  că 
desbinarea  dela  1700  ne-a  păgubit  cumplit  (vezi  p.  57  urm.), 

«Telegraful  Român"  (nr.  12 — 13  din  18  Martie  a,  c.),  a  lă¬ 
murit  —  amplu  şl  categoric  —  atitudinea  noastră.  Articolele  apărute 
într'ânsul  sunt  reproduse  în  cea  mai  mare  parte  în  această  broşură. 
Ea  va  face  ocolul  tuturor  cercurilor  româneşti  iubitoare  de  adevăr. 

PATRU  ANI  DE  APOSTOLAT  ORTODOX  ROMÂN  DINCOLO 
DE  FELEAC. 1 

In  vremurile  de  obidă  prin  cari  *  trecut  neamul  nostru  în  cursul 
istoriei  sale  sbuciumate,  s'a  făurit  zicala  că  poporul  românesc  est* 
înfrăţit  cu  Biserica  ortodoxă.  De  fapt,  niciodată  nu  s'a  desminţit  acest 
adevăr.  De  atâtea  ori  Românul  şi- a  pierdut  instituţiiile  creiate  cu 
trudă  în  vremurile  de  linişte,  pentru  a-i  călăuzi  viaţa  pe  drumurile 
luminii,  siguranţei  şi  desvoltării  lui  fireşti ;  niciodată  însă  na  şi-a 
pierdut  Biserica. 

Un  măreţ  exemplu  recent  vine  să  ţină  trează  această  realitate  a 
trecutului.  Dictatul  dela  Viena  a  smuls  fără  milă  o  parte  din  trupul 
ţării  româneşti.  Ardealul  de  Nord,  cuprinzând  11  judeţe  şi  aproxi¬ 
mativ  2000  de  localităţi  în  majoritate  covârşitoare  cu  populaţie  româ¬ 
nească,  a  ajuns  abis  după  22  ani  de  libertate  sub  stăpânire  străină.  In 
două  săptămâni  numai  au  plecat  aproape  toate  instituţiile  româneşti, 
cu  majoritatea  covârşitoare  a  intelectualilor.  A  rămas  poporul  legat 
de  glie  şl  de  mormintele  părinţilor  şi  alături  de  el  Biserica.  Din  nou 
Biserica  a  înfruntat  Încercările  menite  a  duce  o  frântură  de  neam  la 
disperare,  la  expatriere  in  massă,  la  nimicire, 

A  fost  o  luptă  dârză  dusă  numai  prin  puterea  credinţei  şi 
nădejdii  că  adevărul  trebue  să  iasă  biruitor.  Acum,  când  valul  cutro- 
pitor  a  trecut,  se  cuvine  a  schiţa  în  mare  strădaniile  Episcopiei  orto¬ 
doxe  române  din  Cluj,  în  ultimii  4  ani. 

In  August  1940  existau  în  Ardealul  de  Nord  3  episcopii  orto¬ 
doxe  române ;  in  Cluj,  Oradea  şi  Sighet.  Ameninţările  şi  expulzările 
au  văduvit  pe  cele  două  din  urmă  de  arhierei,  consilieri  şi  o  mare 
parte  din  preoţi.  Neclintită  a  rămas  episcopia  Clujului,  condusă  cu 
tact,  vrednicie  şi  hotărîre  eroică  de  P.  Sf.  Sa  Episcopul  Nicolae  Colan, 
căruia  i-a  revenit  astfel  sarcina  de  a  oblădui  pe  toţi  Românii  orto¬ 
docşi  din  Ardealul  de  Nord,  La  Oradea  a  rămas  un  vicariat  cu  ju¬ 
risdicţie  administrativă. 

Dar  nici  episcopia  Clujului  n'a  trecut  peste  clipa  fatală  fără 
grele  zguduiri.  P.  Sf.  Sa  Episcopul  Nicolae  a  rămas  cu  3  consilieri, 
un  casier,  un  secretar,  un  contabil  şl  2  funcţionari  inferiori;  Aca¬ 
demia  teologică  cu  2  profesori,  tipografia  fără  conducător,  la  fel 


1  Articol  apărut  In  Calendarul  creştinului  de  lege  răsăriteană.  Cluj,  Episcopia 
ortodoxă  română  1945,  p,  1  %  -111. 

librăria,  iar  din  parohii  30 °/0  vacante.  Dumnezeu  a  voit  ca  în  curs 
de  4  ani  să  moară  1  consilier  şi  casierul.  Voinţa  de  rezistenţă  însă 
a  fost  atât  de  dârză,  încât  cu  toate  riscurile  Episcopia  a  primit  si¬ 
tuaţia  ca  o  hotărîre  divină.  Deşi  noua  autoritate  politică  niciun  mo¬ 
ment  n’a  voit  să-i  recunoască  existenţa  de  drept,  evitând  orice  fel  de 
legături  oficiale,  deşi  pe  seama  credincioşilor  ortodocşi  s’a  întemeiat 
o  episcopie  ortodoxă  maghiară  şi  o  facultate  de  teologie  ortodoxă 
maghiară,  Episcopia  Clujului  n'a  încetat  a- şi  exercita  autoritatea  ca¬ 
nonică  asupra  credincioşilor  ei,  obligând  în  cele  din  urme  autoritatea 
de  stat  să  ia  la  cunoştinţă  starea  de  fapt. 

Cu  puteri  reduse,  cu  multe  răni  sângerânde  încă  din  Octomvrie 
1940,  Episcopia  s'a  pus  pe  lucru.  Ştia  că  tot  poporul  credincios  spre 
ea  îşi  îndreaptă  toate  nădejdile,  dela  ea  aşteaptă  cuvânt  de  mângâere 
şi  îndemn,  sub  oblăduirea  ei  îşi  pune  toate  rosturile  vieţii.  La  centru 
s’a  reconstituit  Consistorul  compus  din  P.  Sf.  Sa  Episcopul  Nicolae 
Colan,  consilieri  titulari :  Dr.  Vasile  Sava,  Laurenţiu  Curea  şi  Ioan 
Goron,  consilier  onorific  Dr.  Liviu  G.  Munteanu,  rectorul  Academiei 
teologice,  secretar  eparhial  Vaier  Matei.  Agendele  au  fost  repartizate 
consilierilor  titulari.  Casieria  şi  o  parte  din  contabilitate  a  fost  încre¬ 
dinţată  protoiereu'ui  Ioan  Cioara.  Registratura,  direcţiunea  interna¬ 
tului  teologic  şi  a  internatului  elevilor  de  liceu,  arhidiaconului  Vasile 
Bogdan ;  arhiva,  preotului  catedralei  Teodor  Ciceu  ;  contabilitatea  şi 
oficiile  mai  mărunte  la  un  funcţionar  şi  două  funcţionare  rămase. 
P.  Sf.  Sa  Episcopul  şi-a  rezervat  partea  leului,  de  dimineaţa  până 
seara  târziu  la  birou,  studiind  personal  toate  chestiunile  mai  impor¬ 
tante  şi  dând  directive  pline  de  cuminţenie.  Potop  de  cereri,  de 
plângeri  curgeau  zilnic  din  toate  părţile,  toate  au  fost  cercetate  şi 
satisfăcute  după  putinţă.  Mecanismul  Consistorului  funcţiona  normal. 
Toţi  erau  conştienţi  că  împlinesc  o  misiune  istorică.  Nimeni  nu  s’a 
plâns  de  muncă,  de  greutăţi.  Nimeni  n'a  cârtit,  cu  toate  că  recom¬ 
pensa  abia  acoperea  pânea  zilnică  necesară  familiei.  Toţi  erau  ani¬ 
maţi  de  duhul  dragostei  frăţeşti  şi  al  împlinirii  datoriei  fără  preget. 

Săptămânal,  Miercurea,  se  ţineau  şedinţe.  Şedinţe  memorabile 
în  cari  s’au  discutat  şl  soluţionat  cele  mai  grele  probleme  ce  s'au 
pus  vreodată  unei  autorităţi  bisericeşti.  Era  vorba  de  trecerile  for¬ 
ţate  la  alte  confesiuni,  de  desfiinţare  de  parohii,  de  dărâmare  de 
biserici,  de  confiscare  de  averi  bisericeşti  şi  particulare,  de  lipsă  de 
preoţi,  de  şcoli  străine  în  satele  româneşti,  de  concentrarea  credincio¬ 
şilor  în  tabere  de  muncă  şi  alte  multe.  De  multe  ori  amarul  umplea 
sufletul  şi  tăcerea  de  mormânt  umplea  biroul  P.  Sf.  Sale.  Doar  icoana 
Mântuitorului  răstignit,  privind  de  pe  perete,  readucea  calmul  şi  curajul 
necesar  momentului. 

In  1943,  luna  Ianuarie,  doliul  a  cernit  E'iscopia,  Consilierul  Ioan 
Goron  a  căzut  ca  un  brad  doborît  de  furtună.  S'a  dus  în  lumea 
drepţilor  cel  mai  bun  înţelegător  ai  tuturor  nevoilor.  Locul  lui  a 
rămas  văduvit. 

Imediat  după  reorganizarea  centrului  s'a  purces  la  reorganizarea 
protopopiatelor  şi  parohiilor.  In  Eparhie  rămăseseră  numai  3  protoierel 
titulari.  Locurile  alor  4  au  fost  umplute  cu  administratori.  Acelaş 
lucru  s'a  făcut  în  Eparhia  Orăzii.  In  Maramurăş  n’a  mai  putut  călca 
picior  de  preot  ortodox.  Parohiile  vacante  au  fost  încredinţate  admi¬ 
nistraţiei  preoţilor  din  vecini.  Dar  erau  multe  cazuri  când  pe  o  rază. 
de  50  km.  nu  se  afla  nici  un  preot.  In  Secuime,  parohii  mari  n'aveau 
preoţi.  S'a  făcut  atunci  apel  la  învăţătorii  rămaşi,  să  se  hirotonească., 
şi  după  un  curs  teologic  şi  examen  sumar  să  satisfacă  nevoile  pa¬ 
storale.  Apelul  a  avut  răsunet  şi  vreo  15  parohii  au  fost  ocupate  de 
preoţi-învăţători. 

0  grijă  deosebită  s’a  dat  preoţimii  ca  să  catehizeze  pe  copiii: 
şcoalelor  primare,  cari  numai  în  cele  două  ore  de  religie  învăţau  să 
citească  şi  să  se  roage  în  limba  lor  maternă. 

Executarea  ordinelor  circulare  centrale  a  fost  verificată  de  den¬ 
sele  vizite  canonice  pe  cari  P,  Sf,  Sa  le-a  făcut  neobosit  an  de  an  în 
toate  părţile  Eparhiei.  Sfinţirile  de  biserici,  noui  sau  numai  reparate, 
au  fost  prilejuri  pentru  vizitaţiuni  întinse  prin  sate  în  cari  niciodată 
na  călcat  picior  de  vlădică  român.  Aproape  n'a  rămas  colţişor  al 
Ardealului  de  Nord  care  să  nu  fie  văzut  în  ultimii  4  ani  pe  P.  Sf.  Sa 
Episcopul  Nicolae.  Şi  nimeni  nu  poate  spune  câtă  înviorare  a  sufletului 
românesc  au  adus  aceste  creştineşti  întâlniri  dintre  Vlădică  şi  popor. 

Dar  satisfacerea  urgentă  a  nevoilor  pastorale  cu  preoţi-învăţători 
nu  putea  fi  o  soluţie  definitivă  şi  durabilă.  De  aceea,  încă  în  luna 
Noemvrie  s'a  deschis  Academia  noastră  teologică.  Pe  lângă  cei  doi 
profesori  titulari  rămaşi :  Dr,  Liviu  G.  Munteanu  şi  Dr.  Ioan  Paşca  au 
fost  'aleşi  dintre  profesorii  secundari  de  religie  şi  dintre  preoţi  ele¬ 
mentele  cele  mai  capabile,  ca  să  suplinească  golurile,  chemaţi  fiind ; 
prof.  Emil  Nicolescu,  preotul  catedralei  Florea  Mureşanu  şi  preotul 
Simion  Curea.  însuşi  P.  Sf.  Sa  Episcopul  Nicolae  a  luat  4  ore  de 
Noul  Testament,  consilierul  Dr.  Vasile  Sava  5  ore  de  Drept  biseri¬ 
cesc  şi  consilierul  Ioan  Goron  4  ore  de  Apologetică.  Astfel  constituit 
corpul  profesoral,  în  5  Noemvrie  Academia  şi-a  deschis  cursurile  cu 
50  de  studenţi.  Numărul  studenţilor  a  crescut  an  de  an,  variind  între 
60 — 70.  An  de  an  au  absolvit  10 — 15,  umplând  golurile  din  parohii. 
Toţi  preoţii  hirotoniţi  pe  cale  extraordinară  s'au  înscris  la  Academia 
teologică,  frecventând  cursurile  câte  o  lună  înainte  de  colocvii  şi 
examene. 

Şi  la  Academie  se  vădea  aceeaş  râvnă  de  muncă  şi  seriozitate  la 
studii.  Lipsa  manualelor  a  fost  suplinită  prin  litografierea  cursurilor 
principale. 

Pentru  luminarea  masselor  poporului  Episcopia  s’a  îngrijit 
să  pună  cu  orice  preţ  în  stare  de  bună  funcţionare  Tipografia  şi 
Librăria  Eparhială.  Românul  lipsit  de  slova  românească  o  dorea  cu 
sete.  Dar  mai  cu  seamă  cartea  şi  revista  de  învăţătură  creştinească 
era  de  mare  preţ.  Dl  I.  Stămurean,  un  bun  român  şi  harnic  tipograf,. 

a  luat  conducerea  tipografiei.  Alăturea  de  el,  3—4  lucrători  tipografi  ro¬ 
mâni  *u  muncit  cu  tragere  de  inimă  pentru  naţia  lor.  In  primăvara  anului 
1941  şi-a  reluat  apariţia  frumoasa  şi  instructiva  revistă  „  Viaţa  Ilustrată", 
in  2000  de  exemplare,  fiind  redactată  de  consilierul  loan  Goron. 
Trebue  să  amintim  că  P.  Sf.  Sa  fi-a  făcut  un  titlu  de  cinste,  ca  înte¬ 
meietorul  şi  primul  director  al  acestei  reviete,  să  împlinească  în  mare 
parte  munca  redacţională  şi  pe  mai  departe.  Lună  de  lună  „Viaţa 
ilustrată"  ajungea  prin  satele  noastre,  fiind  citită  ca  şi  Sf.  Scriptură, 
După  moartea  consilierului  Goron,  în  1943,  redactarea  i-a  fost  încre¬ 
dinţată  profesorului  Dr.  Liviu  G,  Munteanu. 

In  teascurile  Eparhiei  s'au  tipărit  apoi  în  colecţia  „Cărţile  Vieţii" 
următoarele  volumaşe  de  ştiinţă  teologică  popularizată  ;  Dr.  L.  G.  Mun¬ 
teanu:  „Viaţa  Mântuitorului  nostru  Ilsus  Hrlstos"  (340  p.) ;  Emil  Fledler  : 
„Omul  Nou"  tn  româneşte  de  Părintele  Nicolae  {150  p.) ;  Dr.  E,  Ni- 
coară :  „La  răscrucea  Vieţii"  (100  p.);  Dr.  L.  G.  Munteanu  ;  „Viaţa  Sf. 
Apostol  Pavel*  (248  p.) ;  Prot.  Ioan  Goron  :  „împărăţia  lui  Dumnezau" 
(148  p.) ;  Arhimandritul  îoan  Schakhovszkoy,  în  româneşte  de  Gh. 
Suciu :  „Lauda  învierii"  (78  p.) ;  Dr.  L.  G.  Munteanu  :  „Viaţa  Sf,  Apostol 
şi  Evanghelist  Ioan"  (248  p.) ;  Prot.  Ioan  Goron  :  „Cuvinte  către  Preoţi" 
(112  p.) ;  Dr.  L.  G.  Munteanu  :  „Viaţa  şi  activitatea  sf.  Ap.  Petru"  (200  p.). 

In  colecţia  populară  „  Veniţi  de  luaţi  lumină “  au  apărut  urmă¬ 
toarele  broşuri :  Pr,  FI.  Mureşanu  :  „Din  vieţile  Sfinţilor",  Antonie  cel 
Mare,  Macarie  Eghipteanul  şi  Efrem  Şirul  (31  p.) ;  D.  E.  Nlcoară; 
„.Moartea  părintelui  Grigorie"  (30  p.)  j  Pr.  Emit.  Nlcolescu :  „Din 
Vieţile  sfinţilor",  Vasile  cel  Mare,  Grigorie  de  Naziani  şi  Ioan  Guri 
de  Aur  (31  p.) ;  Augusta  Rubenescu  :  „Dreptatea",  trei  legende  cre¬ 
ştine  (40p.j;  V.  Gr.  Borgovan  :  „Tatăl  nostru"  în  pilde  din  viaţa  să¬ 
teanului  român  (32  p,);  Pr.  Teodor  Ciceu  ;  „Praznicele  legii  noastre 
ortodoxe"  (104  p.)  j  Pr,  Augustln  Faur  :  „O  mamă  vrednică:  Anastasia 
Şaguna"  (38  p.);  Pr.  Emil  Nlcolescu:  „Hrlsto*  şi  tineretul"  (32  p.) ; 
Gala  Galaction  :  „Mustafa  Efendi  ajunge  Macarie  Monahul"  (32  p.); 
Pr.  Florea  Mureşanu:  „Catedrala"  (62  p.) ;  Pr.  A,  Faur:  „Mănăstire* 
Sf.  Ana“  (50  p.). 

P,  Sf,  Sa,  pentru  a  satisface  numeroasele  cereri  de  tipărire  a  Sf, 
Scripturi,  intr’o  ediţie  frumos  Îngrijită  fi  într'o  limbă  aleasă  a  tăl¬ 
măcit  Noul'  Testament  după  textele  greceşti  şi  a  retipărit  Psaltirea 
in  traducerea  Prea  Fericitului  Patriarh  Nicodim  al  României.  AmbeU 
s  au  epuizat  în  mai  puţin  de  un  an  de  zile  dela  apariţia  lor. 

An  de  an,  începând  cu  1941,  Episcopia  a  tipărit  Calendarul 
creştinului  de  lege  răsăriteană  în  câte  10.000 — 15.000  exemplare. 

Altfel,  cartea  românească  de  bună  învăţătură  a  străbătut  şi  in 
cele  mai  umile  căsuţe  din  satele  noastre.  A  fost  carte  ieftină,  aco¬ 
perind  abia  costul  efectiv  al  tipăririi. 

Nu  mai  vorbesc  de  cărţile  de  rugăciuni  „Pânea  Vieţii" ,  retipărite 
în  fiecare  an  în  zeci  de  mii  de  exemplare  şi  trimise  gratuit  tuturor 
celor  ce  au  voit  să  citească  şi  împrăştiate  cu  mână  largă  de  P.  Sf.  Sa 
în  toate  călătoriile  misionare. 

Paralel  cu  tipografia,  Librăria  Eparhială,  Înzestrată  cu  un  re¬ 
spectabil  stoc  de  cărţi  religioase  şi  de  iiteratură,  sub  conducerea 
doamnei  Baer,  a  trimis  cartea  românească  în  toate  colţurile  Ardea¬ 
lului,  fiind  un  adevărat  oficiu  de  colportaj  şi  mulţumindu-se  numai 
cu  succesul  moral. 

Liceul  de  stat  cu  limbă  de  propunere  română  din  Cluj  a  adunat 
600  de  elevi  dornici  de  carte.  Lipsit  de  internat,  în  vremuri  grele, 
copiii  se  adăpostiau  în  cele  mai  mizerabile  magherniţe  dela  periferie. 
Episcopia  le-a  venit  într'ajutor  deschizând  porţile  Internatului  fiilor 
de  preoţi  şi  pentru  fiii  de  ţărani,  pe  lângă  nişte  taxe  minimale,  din 
cari  abia  se  acoperea  hrana.  Plusul  de  cost  a  fost  acoperit  din  fon¬ 
durile  Episcopiei,  strânse  în  vremuri  de  belşug.  Conducerea  cuminte 
a  directorului  arhidiacon  Vasile  Bogdan  a  dat  posibilitatea  atâtor 
elevi  să  studieze  fără  grija  zilei  de  mâine. 

In  anul  1942  a  luat  fiinţă  şl  un  Internat  de  fete  pentru  elevele 
d«  liceu,  pus  sub  înţeleaptă  conducere  a  profesorului  de  religie  Au- 
gustin  Faur.  A  fost  cel  mai  căutat  internat  din  localitate,  elevele 
trăind  ca  în  mijlocul  familiei. 

Viaţa  religioasă  a  fost  intensificată,  Clujul  premergând  cu 
exemplu.  La  toate  serviciile  divine  din  catedrala  episcopală  serveau  3 
preoţi,  iar  predica  scurtă,  substanţială  şi  într’o  expunere  atrăgătoare, 
făcea  parte  din  sf.  Liturghie,  Din  nimic,  cu  tineret  din  toate  părţile 
sociale,  după  o  muncă  titanică,  părintele  consilier  Laurenţiu  Curea  a 
organizat  un  admirabil  cor,  creind  o  atmosferă  de  pietate  în  tot  cursul 
sfintei  slujbe.  Au  rămas  clipe  de  memorabilă  amintire  concertele  anuale 
de  colinde  şi  din  marele  post  al  Paştilor,  date  de  acest  cor,  la  cari 
se  întrunea  întreaga  suflare  românească  a  Clujului. 

Exemplul  a  fost  urmat  în  Oradea  şi  Bistriţa  şl  de  multe  sate 
de  pe  întinsul  Eparhiei. 

Tot  din  iniţiativa  P.  Sf.  Sale,  în  1942  s’a  organizat  pe  baze 
noul,  corespunzătoare  vremii,  Societatea  femeilor  ortodoxe  din  Cluj 
sub  preşedinţia  dnei  M,  Bariţiu,  colaborând  cu  biserica  în  opera  de 
ajutorare  a  săracilor  şi  bolnavilor  şl  ingrijindu-se  de  curăţenia  şi  îm¬ 
podobirea  bisericii.  Ne- am  obicinuit  de  3  ani  încoace  să  vedem  pe 
femeile  clujene  adunând  daruri  pentru  săraci  de  sărbătorile  mari, 
vizitând  pe  bolnavi  la  casele  lor,  împărţind  daruri  răniţilor  din  spi¬ 
tale  şl  curăţind  Sâmbătă  de  Sâmbătă  interiorul  catedralei.  Şi  acest 
exemplu  bun  a  fost  urmat  aproape  pretutindeni. 

Toate  aceste  străduinţe  ale  Bisericii  ortodoxe  din  Ardealul  de 
Nord,  inserate  numai  în  linii  generale,  au  contribuit  la  strângerea 
rândurilor  credincioşilor  şl  la  sudarea  legăturilor  dintre  popor  şi  cler. 
Nimeni  să  nu  se  mire  dacă  bisericile  noastre  sunt  pline,  dacă  re¬ 
spectul  şi  dragostea  faţă  de  Biserica  strămoşească  a  crescut  in  aceşti 
ani  de  vijelie. 

Dr.  L.  G,  MUNTEANU 

$ 

t  EPISCOPUL  VASILE  AL  MARAMURĂŞULUI.  Vineri  13 
Aprilie  a,  e.  a  încetat  din  viată  Ia  locuin{a  Sa  din  Sibiu,  P.  Sf,  Episcop 
Dr,  Vasile  Stan  al  Maramurăşului.  înainte  cu  câteva  săptămâni  se 
înapoiase  dela  Sighet  cu  sănătatea  sdruncinată,  pentru  a  se  pune  sub 
îngriiire  medicală,  şi  reuşise  într’adevăr  să-şi  reia  activitatea.  Moartea 
l-a  găsit  la  lucru.  Un  atac  de  cord  i-a  curmat  firul  vieţii,  fără 
chinuri,  la  vârsta  venerabilă  de  70  de  ani  împliniţi. 

Născut  la  30  Ian,  1875  în  comuna  Sohodol  (jud.  Alba),  şi-a  făcut 
studiile  primare  şi  secundare  în  satul  natal,  Beiuş,  Brad  şi  Braşov, 
iar  cele  teologice  la  Institutul  „Andreian"  din  Sibiu  (1893 — 96),  Bur¬ 
sier  al  Bisericii  noastre  la  Universitatea  din  Budapesta,  unde  a  studiat 
Fllosofie,  Pedagogie  şi  Filologie  modernă,  şi-a  luat  acolo  doctoratul 
în  Filosofîe  (1908),  cu  teza:  „Elemente  ungureşti  în  limba  Moţilor" 

Abia  ales  profesor  la  Şcoala  civilă  de  fete  a  „Astrei",  (1902),  după  o 
lună  de  zile  trece  la  Institutul  teologic-pedagogic  „Andreian",  pe  care-1 
serveşte  până  ’n  7  Oct.  1919,  când  a  fost  însărcinat  cu  organizarea 
secţiei  pedagogice  în  Şcoală  normală,  şi  cu  direcţiunea  ei,  A  deţinut 
această  funcţiune  până  ’n  7  Sept.  1927,  când  a  fost  numit  de  către 
I.  P,  Sf.  nostru  Mitropolit  Nicolae  vicar  al  Arhiepiscopiei  ort,  rom. 
de  Alba-Iulia  şi  Sibiu.  In  14  Oct.  1928  a  fost  hirotonit  întru  arhiereu, 
cu  titlul  „de  Răşinari",  iar  un  deceniu  mai  târziu  (1  Nov.  1938)  a 
fost  ales  episcop  al  reînviatei  Episcopii  a  Maramurăşului,  pe  care  a 
păstorit-o  cu  tact  şi  înţelepciune  până  ia  moarte. 

Răpirea  Ardealului  de  Nord  prin  arbitrajul  dela  Viena  l-a  adus 
la  Sibiu,  împreună  cu  întreg  Consiliul  eparhial,  unde  a  aşteptat  înlă¬ 
turarea  nedreptului  hotar  despărţitor  de  fraţi  până  la  Crăciunul  anului 
trecut,  când  s'a  înapoiat  la  reşedinţa  Sa. 

Profesor  iscusit  şi  cărturar  fecund,  a  crescut  generaţii  întregi 
de  învăţători  în  spiritul  Bisericii  noastre.  Şcoala  confesională  din  Ardeal, 
în  vremurile  anterioare  anului  mântuirii  naţionale  1918,  îi  datoreşte 
prin  alte  o  seamă  de  manuale  de  învăţare  rapidă  a  limbii  maghiare, 
care  acaparase  aproape  întreaga  perioadă  reglementară  de  instrucţie. 

Intre  anii  1911 — 1914  a  redactat  „Vatra  Şcolară",  cea  mai  bună 
revistă  pedagogică  din  Ardeal. 

Ca  episcop,  a  înfiinţat  35  parohii  noul  şi  a  înzestrat  Eparhia 
Maramurăşului  cu  instituţiunile  necesare  îndeplinirii  misiunii  ei. 

Blând  şi  bun,  cumpănit  la  vorbă  şi  tenace  în  fapte,  a  coborît  cu 
trupul  în  mormânt  regretat  de  toţi  cei^ce  l-au  cunoscut  şi  l-au  iubit. 

Prohodul  a  fost  săvârşit  Luni  16  Aprilie  a.  c,,  în  Catedrala  mi¬ 
tropolitană  din  Sibiu,  de  către  I.  P.  Sf.  Mitropolit  Nicolae  al  Ardea¬ 
lului,  înconjurat  de  clerul  local.  Rămăşiţele  pământeşti  ale  celui  ce  a 
fost  întâiul  episcop  al  Maramurăşului  au  fost  înhumate  în  Cimitirul 
central. 

Odihnească  în  pace !  Dr,  GRIGORIE  T.  MARCU 

PREOTUL  MINISTRU  AL  CULTELOR  DESPRE  DEMOCRA¬ 
TIZAREA  BISERICII.  P.  C,  Preot  Constantin  Burducea,  ministrul  Cul¬ 
telor,  a  convocat  pe  reprezentanţii  presei,  cărora  le-a  făcut  declaraţii 
cu  privire  Ia  activitatea  şi  înfăptuirile  de  până  acum  în  ceea  ce  pri¬ 
veşte  departamentul  pe  care  îl  conduce. 

Prima  chestiune  ridicată  a  fost  exceptarea  dela  expropriere  a 
pământurilor  aparţinând  bisericilor  şi  mănăstirilor.  In  această  chestiune 
P.  C,  Sa  a  ţinut  să  precizeze  că  a  avut  întreaga  înţelegere  a  Consiliului 
de  miniştri,  care  n’a  ezitat  să  înscrie  in  legea  de  expropriere  articolul 
respectiv. 

In  continuarea  expunerii  Păr.  ministru  al  Cultelor  a  spus  că  a 
făcut  demersurile  necesare  pentru  ca  preoţlmea  să  fie  încadrată  într'o 
nouă  tabelă  de  salarizare,  astfel  ca  sil  fie  echivalată  cu  membrii  cor¬ 
pului  didactic.  Acest  proect,  care  cuprinde  şi  acordarea  a  încă  două 
gradaţii  preoţilor,  va  fi  luat  în  discuţie  în  Consiliul  de  miniştri. 

0  problemă  din  cele  mai  importante,  a  ţinut  să  precizeze  pă¬ 
rintele  ministru,  este  aceea  a  defascizârii  preoţind!,  Voiu  veghia  per¬ 
sonal  pentru  ca  preoţimea  să  răspundă  rolului  ei  în  stat  şi  să  fie  de 
aci  înainte  îndrumătoarea  opiniei  publice  pe  calea  cea  bună. 

Elementele  care  înainte  de  23  August  s'au  încadrat  îu  acţiunea 
de  rezistenţă  şi  care  după  23  August  şi-au  manifestat  sentimentele 
democratice,  îşi  vor  găsi  Ia  noi  cea  mai  mare  înţelegere.  Nu  voiu  cruţa 
însă  pe  cei  cari  au  ajuns  până  la  crime,  sau  până  la  fapte  pedepsite 
de  codul  penal. 

O  chestiune  care  mă  interesează  foarte  mult  —  a  continuat  mi¬ 
nistrul  Cultelor  —  este  ca  să  restabilim  în  stat  egalitatea  cultelor.  Au 
fost  unele  culte  oprimate  la  noi  şi  lucrul  acesta  nu  trebue  să  mai 
existe.  Credincioşii,  oricărui  cult  aparţin,  trebue  să  se  bucure  de  egal 
tratament.  Cât  priveşte  sectele,  ele  vor  avea  libertatea  de  funcţionare 
atâta  timp  cât  nu  sunt  periculoase  pentru  ordinea  în  stat. 

Ministrul  Cultelor  a  trimis  tuturor  parohiilor,  şi  a  atras  atenţia 
şi  tuturor  şefilor  de  culte,  ca  să  desfăşoare  o  vie  activitate  în  ceea 
ce  priveşte  pregătirea  sărbătorii  de  1  Maiu,  ziua  muncii,  care  este  cea 
mai  importantă  pentru  muncitorime.  Ea  este  un  simbol  sfânt  pentru 
muncitori  şi  preoţii  trebue  să  pecetluiască  această  sărbătoare  arătând 
tuturora  că  statal  democratic  se  întemeiază  pe  cei  cari  muncesc,  că¬ 
rora  le  vor  cere  să-şi  facă  datoria  pe  ogoare  sau  în  uzine  pentru 
sporirea  producţiei,  grăbind  astfel  sfârşitul  victorios  al  răsboiului. 

In  altă  ordine  de  idei,  părintele  ministru  a  vorbit  despre  marea 
vină  pe  care  o  poartă  şcolile  teologice,  unde  din  cauza  laicilor  cari 
nu  pătruns,  s’a  produs  o  intoxicare  cu  idei  străine  spiritului  creştin 
şi  a  încheiat  că  este  preocupat  foarte  atent  de  problema  nimicirii 
focarelor  de  fascism,  fie  în  biserică,  fie  în  seminarii  sau  facultăţi  teo¬ 
logice.  („Lumina"! 

MINISTRUL  CULTELOR  DESPRE  BISERICA  RUSEASCĂ,  P. 
C,  Preot  Constantin  Burducea,  ministrul  Cultelor,  a  împărtăşit  ziarului 
„Momentul"  (nr.  425  din  24  Martie  a.  c.)  din  Capitală  impresiile  şl 
constatările  ce  le-a  făcut  asupra  Bisericii  şl  preoţimii  din  URSS,  cu 
prilejul  participării  sale  ia  soborul  dela  Moscova,  in  Februarie  a.  c-, 
ca  membru  al  delegaţiei  Patriarhiei  noastre. 

Spicuim  din  declaraţiile  preotului-ministru  cele  ce  urmează : 

Am  luat  contact  cu  întregul  sobor  yenlt  la  alegerea  Patriarhului 
Alexel,  care  la  noi  formează  Sf.  Sinod,  cu  preoţii  dela  Moscova  şi 
cei  dela  ţară.  Impresia  mea  fermă,  a  Început  ministrul  Cultelor,  este 
că  această  Biserică  a  lucrat  continuu  şi  nu  a  fost  deloc  întreruptă 
in  activitatea  ei. 

Preoţii  in  Rusia  Sovietică  sunt  pătrunşi  complect  de  spiritul 
misiunii  lor.  Acolo,  Biserica  şi  clerul  sunt  cu  adevărat  in  popor  şi 
ale  poporului.  Nu  este  o  biserică  aristocrată.  Ea  împărtăşeşte  întru 
totul  viaţa  poporului  sovietic.  Dovada  cea  mai  bună  este  că  ajută 
statul  în  eforturile  de  război  cu  sume  şl  daruri  fabuloase,  dând  cea 
dintâi  exemplu. 

Patriarhul  Alexei,  fost  mitropolit  al  Leningradului  şi  Novgoro- 
dului,  deşi  rugat  să  părăsească  Leningradul  în  momentele  grele,  nu 
a  plecat  şi  a  luptat  alături  de  soldaţi  în  primele  linii.  Pentru  aceste 
fapte,  Mitropolitul  şi  preoţii  cari  au  fost  cu  el  în  luptă,  au  primit 
decoraţii  din  partea  Mareşalului  Stalin. 

Biserica  se  bucură  acum,  din  partea  conducerii  URSS,  de  o 
mare  cinste,  fiind  aprobată  în  toată  activitatea  ei.  Biserica  rusă  nu 
numai  că  nu  este  în  conflict  cu  celelalte  culte  din  stat,  dar  conlu¬ 
crează  şi  slă  în  deplină  armonie  cu  ele.  Cu  un  cuvânt,  Biserica  este 
în  Statul  sovietic  sufletul  poporului  şl  lucrează  nestingherită  de  nimic 
pământesc,  pe  tradiţionalele  baze  canonice  şi  evanghelice,  în  întregime 
în  ansamblul  Bisericii  ecumenice,  atât  ca  fond,  cât  şi  ca  slujbă. 

Ăm  asistat  la  multe  slujbe  la  Patriarhia  din  Moscova  şi  la  bi¬ 
serici,  a  continuat  P,  C,  Sa  preotul  Burducea.  Slujbele  sunt  pur  creşti¬ 
neşti,  ca  şi  la  noi.  Vine  multă,  foarte  multă  lume  la  biserică,  nu  ca 
vizitatoare,  ci  sentimentală,  atrasă  de  cultul  Bisericii,  pătrunsă  de 
slujba  creştină  până  la  lacrimi. 

Sunt  foarte  multe  biserici  deschise  la  Moscova  şi  in  toate  ora¬ 
şele  şi  satele  sovietice.  Am  văzut  şi  bisericile  dela  sate,  vizitate  de 
aceiaşi  ţărani  credincioşi  ca  şi  la  noi,  cu  credinţa  bine  păstrată. 

Biserica  îşi  îndeplineşte  misionarismul  şi  credinţa  în  cea  mal 
deplină  libertate,  ca  şi  toate  celelalte  culte,  Âm  văzut  şi  o  sinagogă, 
plină  de  credincioşi,  lume  foarte  multă  asistând  ia  slujba  oficiată  de 
rabini  tineri  şi  bătrâni. 

Bisericile  au  lucruri  scumpe,  aurării,  argintării,  covoare  pre¬ 
ţioase,  veşminte  scumpe,  picturi  curate  şi  foarte  frumoase. 

Slujbele  se  oficiază  cu  mare  fast  de  către  preoţi  tineri  şi  bă¬ 
trâni.  Cultura  preoţilor  este  superioară.  Am  vorbit  cu  preotul  Simon 

dela  {ară,  care  ştie  limbile  engleza  şi  franceza  la  perfecţie,  precum 
şl  germana  şi  sârba.  A  învăţat  în  institutul  teologic  rusesc  toate 
aceste  limbi. 

Patriarhul  Alexei  a  răspuns  in  limba  franceză  după  alegerea  Sa. 
El  cunoaşte  şi  engleza  şi  a  vorbit  în  această  limbă  cu  delegaţii  Bi¬ 
sericii  Constaniinopolului. 

Există  biblioteci  foarte  frumoase  şi  mari,  cu  cărţi  vechi,  bine 
păstrate.  Deasemenea  muzee  foarte  interesante.  * 

Biserica  trăeşte  din  veniturile  ei  proprii,  cari  constau  dintr'o 
taxă  benevolă,  care  se  totalizează  la  Patriarhie,  anual.  In  afară  de 
aceasta  sunt  şi  alte  venituri  de  pe  urma  fabricării  clopotelor,  cru¬ 
cilor,  lumânărilor  pentru  credincioşi,  etc. 

Nivelul  este  foarte  ridicat  în  Rusia  Sovietică,  a  încheiat  mini¬ 
strul  Cultelor. 


NOTE  Şl  INFORMAŢII 


ARDEALUL  de  Nord,  rupt 
din  trupul  teritoriului  Patriei 
prin  odiosul  dictat  dela  Viena, 
a  fost  restituit  României  în  urma 
unui  schimb  de  scrisori  care  a 
avut  loc  între  Guvernul  nostru 
şi  Mareşalul  Stalin. 

Mar{i  13  Martie  a.  c.,  admi¬ 
nistraţia  românească  a  fost  in¬ 
stalată  oficial  in  Ardealul  de 
Nord,  La  festivităţile  desfăşurate 
cu  acel  prilej  în  Cluj,  au  parti¬ 
cipat  Majestatea  Sa  Regele  Mi- 
hai  I,  I,  P.  Sf.  Patriarh  Nicodim, 
I.  P.  Sf.  Mitropolit  Nicolae  al 
Ardealului,  membrii  Guvernului 
în  frunte  cu  dl  Prim-ministru  Dr. 
Petru  Groza,  dl  A,  I,  Vâşinschi, 
primul  comisar  adjunct  al  Co¬ 
misariatului  poporului  pentru 
afacerile  externe  ale  URSS,  dl 
General  Colonel  de  tancuri  Su- 
saikov,  locţiitorul  preşedintelui 
Comisiunii  interaliate  pentru  apli¬ 
carea  armistiţiului,  ş,  a. 

£ 

GUVERNUL  prezidat  de  dl 
Dr.  Petru  Groza  a  procedat  la 
săvârşirea  unei  largi  reforme 
agrare  în  beneficiul  luptătorilor 
de  pe  front,  al  urmaşilor  lor  şi 
al  plugarilor  lipsiţi  de  pământ 
sau  cu  pământ  puţin.  Actul  ace¬ 
sta  de  mare  însemnătate  naţio¬ 
nală  şi  de  dreptate  socială,  vine 
la  scurtă  vreme  după  isbânda 
câştigată  de  actualul  guvern  de¬ 
mocrat  prin  instaurarea  admini¬ 
straţiei  româneşti  în  Ardealul  de 
Nord, 

PATRIARHUL  României,  I.  P. 
Sf,  Sa  D,  D.  Dr.  Nicodim  Mun- 


ieanu,  în  cuvinte  calde,  laudă  şi 
binecuvântează  Guvernul  demo¬ 
crat  constituit  la  6  Martie  a,  c,, 
sub  preşedinţia  dlui  Dr.  Petru 
Groza. 

„Ca  părintele  vostru  iubitor  şi 
pentru  binele  tuturor  de  grije 
purtător  —  spune  I.  P.  Sf.  Sa  în 
apelul  respectiv  (textul  integral 
în  „Lumina",  nr.  1  a.  c.)  —  vă 
îndemn  deci  să  daţi  ascultare  din 
inimă  M,  S.  Regelui  şl  Guver¬ 
nului  cerut  de  voi  şl  ieşit  din 
mijlocul  vostru,  al  tuturor. 

Faceţi  să  înceteze  orice  vrajbă 
şi  neînţelegere  între  voi.  Nu  vă 
mai  duşmăniţi  pentru  deosebire 
de  neam  sau  de  credinţă.  Lăsaţi 
la  o  parte  orice  interese  învrăj- 
bitoare  şi  orice  ambiţie  deşartă. 
Porniţi  cu  nădejde  şi  hotărîre 
la  lucru  oriunde  este  nevoie, 
fiecare  unde  l-a  rânduit  Dum¬ 
nezeu.  împliniţi  poruncile  condu¬ 
cătorilor  voştri  fireşti,  spre  bi¬ 
nele  tuturor,  spre  mulţumirea  ge¬ 
neroşilor  noştri  aliaţi  şi  spre  a 
bine  plăcea  lui  Dumnezeu,  care 
ne-a  poruncit  să  ne  iubim  unii 
pe  alţii  şi  să  trăim  ca  fraţii". 

PREOŢIME  A  noastră  parti¬ 
cipă  intens  la  opera  de  demo¬ 
cratizare  a  ţării.  In  Capitală  a 
luat  fiinţă  un  comitet  de  orga¬ 
nizare  a  Uniunii  Preoţilor  De¬ 
mocraţi  (UPD)  pe  tot  cuprinsul 
Patriarhiei  române. 

La  Sibiu,  acţiunea  de  orga¬ 
nizare  a  UPD  în  Sud-Vestul  Ar¬ 
dealului  a  fost  pornită  încă  din 
Decemvrie  1944  şi  face  progrese. 

Preşedintele  secţiei  sibiene,  Păr, 
Dr,  Corneliu  Sârbu,  conferen¬ 
ţiar  Ia  Academia  teologică  „An- 
dreiană",  a  arătat  într’un  amplu 
articol  apărut  în  „Telegraful  Ro¬ 
mân"  (nr.  15  din  8  Aprilie  a.  c.)i 
rostul,  caracterul,  năzuinţele  şi 
detaliile  de  organizare  a  UPD, 
care  porneşte  la  drum  cu  bine¬ 
cuvântarea  Ierarhilor  noştri. 

Vom  reveni. 

© 

„LUMINA".  Aşa  se  chiamă 
săptămânalul  de  atitudine  cre¬ 
ştină  democrată  care  apare  în 
Capitală  sub  auspiciile  Uniunii 
Preoţilor  Democraţi  şi  sub  diri- 
guirea  C.  Preot  Vasile  lonescu, 
cunoscutul  editor  al  colecţiei  de 
scrieri  religioase-morale  intitu¬ 
lată  „Mărgăritarele  lumii". 

întâiul  număr  al  confratelui 
Lumina  a  apărut  în  2  Aprilie 
a.  c.,  cu  colaborările  dlui  Prof. 
univ.  P.  Constantinescu-Iaşi,  mi¬ 
nistrul  Propagandei,  Preot  Dr. 
Marin  lonescu.  Diacon  Dr.  N.  I. 
Nicolaescu,  asistent  universitar 
şi  secretar  general  al  Cultelor,  ş. 
a.  Cuprinsul  lui  e  bogat  şi  va¬ 
riat.  Ţinuta  articolelor,  superi¬ 
oară,  In  articolul  de  fond  al  dlui 
Prof.  P,  Constantinescu-Iaşi,  în¬ 
titulat  r  „Preotul  român  şi  de¬ 
mocraţia",  ca  şi'n  restul  mate¬ 
rialului,  îndatorirea  de  conşti¬ 
inţă  a  clerului  de-a  sta  alăturea 
de  popor,  în  orice  împrejurare, 
este  subliniată  cu  căldură  şl  con¬ 
vingere. 

Pentru  preoţi,  abonamentul 
anual  e  Lei  2000  şi  urmează  a 
se  expedia  prin  mandat  poştal 
la  Redacţia  şi  Administraţia  „Lu¬ 
mina",  Bucureşti,  Calea  Victo¬ 
riei  202. 

Urăm  confratelui  „Lumina" 


spor  şi  isbândă  în  munca  pe 
care  a  început-o. 

CUNOSCUTUL  om  politic 
francez  dl  Maurice  Thorez,  se¬ 
cretar  general  al  partidului  co¬ 
munist,  care  a  trăit  mai  mulţi 
ani  la  Moscova,  într’un  inter- 
view  acordat  ziarului  „Temps 
present",  printre  alte,  a  declarat 
următoarele ; 

„Evoluţia,  care  s’a  produs  în 
U.  R,  S.  S.  nu  este  a  conducă¬ 
torilor  sovietici,  ci  a  clerului  or¬ 
todox.  Puterea  sovietică  a  recu¬ 
noscut  întotdeauna  libertatea  ab¬ 
solută  a  cultului ;  ea  este  înscrisă 
în  Constituţie,  Dar  faptul  impor¬ 
tant  este  că  acest  cler  ortodox 
—  la  început  ostil  Revoluţiei  — 
i  s  a  raliat  cu  sinceritate.  La  fel 
e  cu  musulmanii.  Cât  despre  ca¬ 
tolici,  au  fost  întotdeauna  preoţi 
catolici  la  Leningrad  şi  Ia  Mo¬ 
scova... 

In  Franţa,  comuniştii  ţin  de- 
asemeni  seama  de  elementele 
care  acţionează  asupra  desvol- 
tărîi  ţării  noastre,  fie  ele  mate¬ 
riale  sau  spirituale.  Noi  suntem 
partizani  ai  liberei  conştiinţe. 
Nu  este  o'  noutate  pentru  mine. 
Ca  şi  Engels,  am  considerat  în¬ 
totdeauna  ca  fiind  o  „ prostie “  a 
declara  răsboi  religiei". 

* 

DESPRINDEM  din  vâltoarea 
cotidianului  câteva  fapte  semni¬ 
ficative... 

Un  membru  influent  al  secţiei 
sibiene  a  Uniunii  Patriotice,  pro¬ 
fesor  secundar  de  ştiinţe  fizico- 
chimice  şl  inspector  general  şco¬ 
lar,  a  cerut  nu  de  mult,  unui 
grup  de  preoţi,  să  oficieze  o 
sfeştanie  la  sediul  acelei  uniuni. 

Muncitorii  dela  Arsenalul  din 

Sibiu  au  dăruit  bisericii  noastre 
din  cartierul  de  dincolo  de  Cibin 
două  sfeşnice  splendide,  de  di¬ 
mensiuni  respectabile,  lucrate  la 
strung  cu  mâinile  lor. 

Aceste  mărturii  de  ataşament 
filial  faţă  de  biserica  strămoşilor 
noştri  vin  din  partea  unor  cre¬ 
dincioşi  înregimentaţi  politiceşte 
în  partidele  comunist  şi  socl&l- 
democrat. 

Nu  sunt  singurele  fapte  de 
acest  fel.  Chiar  şi  acestea  ajung 
pentru  a  spulbera  o  anumită 
erezie... 

• 

MANIFESTAŢIILOR  provo¬ 
catoare  ale  „Unirii"  blăjene,  „Te¬ 
legraful  Român"  le-a  răspuns  în 
bogatul  număr  apărut  la  Dumi¬ 
neca  Ortodoxiei,  printr'un  mâ- 
nunchiu  de  articole  senine  şi  vi¬ 
guroase,  cari  au  fost  reproduse 
în  broşura  Să  fim  iarăşi  una. 

â-i 

SUB  auspiciile  secţiei  sibiene 
&  ARLUS-ului  (Asociaţia  română 
pentru  strângerea  legăturilor  cu 
Uniunea  Sovietică),  P.  C,  Prot- 
Stavr,  Dr,  D.  Stăniioae,  rectorul 
Academiei  teologice  »  An dreiane " , 
a  ţinut  o  interesantă  conferinţă 
cu  subiectul  i  Biserica  în  URSS. 

$ 

DUMINECA  Ortodoxiei  (25 
Martie)  a  fost  prăznuită  în  acest 
an,  la  centrul  Mitropoliei  Ar¬ 
dealului,  cu  rugăciuni  pentru  bi* 
ruinţa  dreptei  credinţe  şi  pen¬ 
tru  odihna  sufletelor  martirilor 
pe  cari  i-a  dat  ea  în  cursul 
luptelor  de  desrobire  religioasă 


a  Românilor  ardeleni  din  veacul 
al  18-lea. 

In  predica  praznicului,  Pâr. 
Prof.  Dr.  Grigorie  T.  Marcu  a 
comentat  Circulara  dată  din  acel 
prilej  de  către  I.  P.  Sf.  nostru 
Mitropolit  Nicolae,  iar  înainte  de 
otpust  s'a  citit  rugăciunea  în¬ 
tocmită  în  acest  scop  de  către 
Înaltul  Ierarh. 

S’a  săvârşit  apoi  un  parastas 
pentru  martirii  Ortodoxiei  arde¬ 
lene. 

In  bisericile  de  pe  tot  cuprinsul 
Arhiepiscopiei  ort.  rom.  de  Alba- 
Iuiia  şi  Sibiu  s'a  citit  Circu¬ 
lara  amintită,  cu  rugăciunea  praz¬ 
nicului,  şi  sau  săvârşit  paras¬ 
tase  pentru  mucenicii  ardeleni  ai 
luptelor  de  apărare  a  dreptei 
credinţe. 

FILIALA  sibiană  a  Societăţii 
ortodoxe  naţionale  a  femeilor 
române  de  sub  preşedinţia  dnei 
Sofia  Şt.  Meteş,  a  organizat  şi 
în  acest  an  un  ciclu  de  confe¬ 
rinţe  religioase  pentru  postul  Pa¬ 
ştilor. 

Conferinţele  au  începui  la  Du¬ 
mineca  Ortodoxiei  (25  Martie  a. 
c.)  când  a  vorbit  despre  „Mar¬ 
tirii  Ortodoxiei"  Păr.  Diacon 
Nicolae  Mladin,  profesor  la  Aca¬ 
demia  teologică  „Andreiană". 

In  Duminecile  următoare  au 
vorbit!  dl  Prof.  univ.  Eugeniu 
Sperantia,  decanul  Facultăţii  de 
Drept,  despre  „Avântul  spre 
transcendent"  (1  Aprilie  a.  c.)  şl 
dna  Sofia  Şt.  Meteş,  despre  „Re¬ 
gina  Mar  ia  şi  poporul  ei"  (8 
Aprilie  a.  c,). 

GR.  T.  M, 


REVISTA  TEOLOGICA 

ORGAN  PENTRU  ŞTIINŢA  Şl  VIAŢA  BISERICEASCĂ 

ÎNFIINŢATĂ  ÎN  ANUL  1907  DE  PROFESORUL  Dr.  NICOLAE  BĂLAN 


FOŞTII  DIRECTORI  AI  „REVISTEI  TEOLOGICE"  : 

înalt  Prea  Sf.  Sa  Dl*.  NICOLAE  BĂLAN,  Mitropolitul  Ardealului 
(1907 — 1916],  ajutat  în  1914 — 1916  de  către  dl  Praf.  univ.  Dr,  Silviu  Dragomir 
P.  Sf.  Sa  Episcopul  POL1CARP  MORUŞCA  (1921—1922) 

P.  Sf.  Sa  Episcopul  NICOLAE  COLAN  (1923—1936) 


GRUPAREA  REVISTEI  :  BALCA  NICOLAE,  BELEA  MINODORA,  BELEA 
NICODIM,  BEZDECHI  ŞT.,  BODOGAE  T.,  BOLOGA  LUCIAN,  BUNEA 
I„  CĂLUGĂR  D.,  CÂNDEA  SP.,  CHIOARIU  I.,  CIORAN  E.,  CIUHANDU 
GH ,  COMAN  V  ,  COSMA  A.  C  ,  CRĂCIUN  I.,  DĂNCILĂ  I.,  FELEA  V.  IL., 
GHERMAN  P.  (f],  GHERMAN  SEPTIMIA,  GHIBU  O.,  HRADIL  IOSIF, 
ILIESCU  ADINA,  LITERAT  V.,  LUNGULESCU  I.  N.,  LUPAŞ  I„  LUPŞA 
ŞT.,  MAIOR  GH.,  MATEIU  I.,  METEŞ  ŞT.,  MLADIN  NICOLAE,  MOGA  I„ 
MOŞOIU  I.,  MUŞLEA  C.,  NANU  A.,  NEAGA  N.,  NEAGU  M.,  OANCEA 
ZOSIM,  OPRIŞ  I ,  PETRANU  C.,  POPA  AL.,  POPA  GRIGORE,  POPO- 
VICI  N„  RADU  AUREL,  RADU  SIMION,  REZUŞ  P.,  SÂRBU  C.,  SCRIBAN 
IULIU,  SECAŞ  GH.,  STAN  LIVIU,  STANCA  SEB.,  STANESCU  G  G., 
STĂNILOAE  D.,  STOICA  EM„  ŞESAN  P.  MILAN,  ŞOIMA  GH.,  TECU- 
LESCU  HORIA  [+],  TERCHILĂ  NICOLAE,  TODORAN  IZIDOR,  VASI- 
LESCU  E ,  VASILESCU  MARIANA,  VEŞTEMEAN  D„  VLAD  SOFRON, 
VONICA  NICOLAE  [+] 

DIRECTOR:  GRIGORIE  T.  MARCU 


Redacţia  şi  Administraţia:  SIBIU,  ACADEMIA  TEOLOGICĂ  „ANDREI ANĂ" 


A.  apărut : 

IO  AN  FRUMA 

doctor  în  Drept 
aoocat 


NOU! 


GRIGORIE  T.  MARCU 

doctor  în  Teologie 
profesor  universitar 


PROCESUL  MÂNTUITORULUI 

Studiu  juridic  şi  teologic 


„ Seria  Teologică"  nr.  30 
Sibiu  1945 


Pagini  VIIl-\~348 
Preţul  Lei  900.— 


BIBLIOGRAFIE 

Mitropolitul  Nicolae :  MÂNTUEŞTE  DOAMNE  POPORUL  TĂU. 
Sibiu  Tipografia  Arhidiecezană  1945,  p.  XVl-4-254.  Prejul  Lei  800, — 
Coperta :  Ieromonah  Arsenie. 

Cartea  celor  şapte  ani  [1938  — 1944)  de  sbucium  românesc  oglindit  In  cuvântări 
discursuri  şi  pastorale  arhiereşti. 

+  Nicolae,  Episcopul  Clujului:  Noul  Testament.  Cluj  1942 

Albu  Nicolae:  Istoria  învăţământului  românesc  din  Transilvania  până  la  18C0. 
Blaj  1914 

Aristofan:  Plu'us.  Trad.de  SI.  Bezdechi.  Sibiu  1944 

Bezdechi  Şt.  Dr.  Prof.  univ. :  Cronica  inedită  dela  Blaj  a  prolosinghelului  Naum 
Râmniceanu.  Partea  I.  Sibiu  1944 

Bodogae  T.  Preot  Dr. :  Despre  cunoştinţele  teologice  ale  preoţilor  români  de  acum 
200  de  ani.  Sibiu  1944. 

Borza  Ai.:  O  problemă  fundamentală  pentru  Biserică  şi  Neam:  Copiii.  Timişoara 

1944 

Branişte  Ene  Diacon:  Explicarea  Sfintei  Liturghii  după  Nicolae  Cabasila,  Bucu- 
reşli  1943 

Ciceu  Teodor  Preot:  Tălmăciri  ia  Evangheliile  Duminecilor  de  peste  an.  Cluj  1945 
Ciolan  N-  I.;  Catehismul  vieţii  polilice  a  Românilor.  Sibiu  1944 
Coman  G.  I.  Preot:  Probleme  de  Filosofle  şi  Literatură  palristică.  bucureşti  1944 
Diamandi  Sterie:  Fiul  lui  Dumnezeu-Fiul  Omului  Voi.  H  •  Activitatea  şl  învăta- 
lura.  Bucureşti  1943.  Voi.  III:  Patimile,  moartea  şi  învierea.  Bucureşil  1945 
Dragomir  Silviu  Dr.  Prot.  univ.:  Andre  Saguna  el  Joseph  Rajacic  în:  Balcanla. 
VI.  Bucarest  MCMXLill,  p.  242 — 282 

Frnma  1.  Dr.  şi  Marcu  T.  Grig.  Dr.:  Procesul  Mânluitorului.  Studiu  juridic  şi  teo¬ 
logic  [.Seria  Teologică"  nr.  30]  Sibfu  1945 
Lupaş  I.  Dr.  Prof  univ.:  Doi  precursori  ai  lui  Horia  în  audienţă  la  Curtea  îm¬ 
părătească  din  Viena.  Bucurcşli  1944 

Lupşa  St.  Dr.  Prob:  Primatul  sf.  Apostol  Petru  în  literatura  primelor  frel 
veacuri  creştine.  Iaşi  f.  a. 

Marca  T.  Grigorle  Dr.  Diacon:  Un  temetu  documentar  al  isfortcltăţii  cărţilor 
Noului  Testament:  Fragmentul  Muratori  („Conlribuţiunl  la  studiul  T.  N.“  nr. 
4).  Sibiu  1944 

—  Din  neamul  lui  Dumnezeu  suntem  [Bibi.  „Veniţi  Ia  Hristos"  nr.  19],  Sibiu 

1945 

Matern  I.,  Roşea  P..  Gherghel  I.,  Cioranu  S.,  Lupaş  S.  şi  Gârbacea  I.:  Factorii 
liansilvani  ai  unirii.  Braşov  1944 

Mlădiu  Nicolae  Diacon  :  Bucură-te  Miteasă  Pururea  Fecioară.  Sibiu  1945 
Nanu  A.  Pro!.:  Virtuţi  străbune.  Povestiri.  Sibiu  1944 

Muşlea  C.  Candid:  Biserica  Sf.  Nicolae  din  Şcheii-Braşovului,  voi.  f  (1292-1742) 
Braşov  1943 

Petranu  Coriolan  Dr.  Prof.  univ. :  Arta  românească  din  Transilvania.  Sibiu  1943 
—  Ars  Transsilvaniae.  Efudes  d’H'sioire  de  l’Art  transylvain.  Sibiu  1944 
—  Biserica  reiormaiă  din  Sighet  şi  bisericile  de  lemn  din  Maramureş.  — 
—  Biserica  Sf.  Nicolae  din  Braşov  şl  Odoarele  ei,  Sibiu  1943. 

Plafon:  Eutbyfron  Menexen.  Trad.  de  St.  Bezdechi.  Sibiu  1943 

—  Hippias  Maior  (Despre  frumos).  Trad.  de  SI,  Bezdechi,  Sibiu  1943 
-  Menon  Eutlivdemus.  Trad.  de  Si.  Bezdechi.  Sibiu  1943 
Prodan  D.:  Teoria  imigraţiei  Românilor  din  Principatele  Române  în  Transilvania 
in  veecul  a)  XVIII.  Sibiu  1944 

Pulpea  I.  Ioan  Diacon :  Sfânîui  mucenic  Emilinn  din  Durostor.  Bucureşti  1945 
Reli  SImion  Dr.  Prof.  univ. :  istoria  vieţii  bisericeşti  a  Românilor.  Voi,  f.  Cer¬ 
năuţi  1942 

Roşea  D.  D. :  Linii  şi  figuri.  Sibiu  1943 
-  Puncte  de  sprijin.  Sibiu  1943 

Şesan  Valerîan  Dr.  Prof,  univ.:  Curs  de  Drept  bisericesc  universal- Ed.  IV.  Cer¬ 
năuţi  1942 

SiSniioae  D.  Dr  :  Din  urmările  edictului  de  iolerenţă  in  Ţinutul  Făgăraşului, 
Bucureşti  1945 

Vasilescu  Emilian:  Rnporlu!  dintre  Religie  şi  Filosofie.  Bucureşti  1943 


(Tipărit  în  27  Aprilie  1545) 


Lei  450, 


